人神异兽录：山海经画传
Author: 王旭龙
Date: 2018-02-28 16:00:00+00:00
Keywords: 神话
Description: 中国奇幻开山之作，472幅图全彩呈现 传统和现代的完美结合，文字与视觉的超级盛宴。 《山海经》不仅是我国先秦重要古籍，而且也是一部充满神话传说的古老奇书，更是一代又一代中国人关于神话的启蒙读本。精卫填海、大禹治水、夸父逐日等典故皆出于《山海经》，轩辕国人、刑天、西王母、天狗等人神异兽在书中亦有记载。 本书将《山海经》中的人神异兽一一画出，并配以原文和注释，以符合现代人审美的方式重新诠释上古奇幻世界，再现传统文化精髓。
Publisher: 北京日报出版社

目录
序
卷一·南山经
卷二·西山经
卷三·北山经
卷四·东山经
卷五·中山经
卷六·海外南经
卷七·海外西经
卷八·海外北经
卷九·海外东经
卷十·海内南经
卷十一·海内西经
卷十二·海内北经
卷十三·海内东经
卷十四·大荒东经
卷十五·大荒南经
卷十六·大荒西经
卷十七·大荒北经
卷十八·海内经

序

如果从动笔画第一幅图开始算起，距今已有八年的时间了，这本书里的470余幅图在这八年时间里扮演了重要的角色。

2015年5月，这些图的黑白线稿以《人神异兽录：山海经画传》为名结集出版。当时对这些图我已经有些厌倦，前前后后耗费了五年多的时间，让我感到审美疲劳同时身心疲惫。我只想赶快把这些图出版，然后短时间内就再也不想看到它们了。但我是一个毫无名气的画师，对出版行业也完全不了解（当初画这些图也不是为了出版成书，具体缘由在线稿版的序言里有详述，此处不再赘述），而且市场上几乎没有同类书可以供我参考，一时间茫然无头绪。

幸运的是，后来这本书顺利出版。让人欣喜的是，书出版后受到了不少读者的喜爱，虽然只是黑白的线稿，虽然还有一些不完善的地方，但读者的喜爱对我来说才是最珍贵的。网上的评论我看了很多，对每一句赞扬我都感到诚惶诚恐，因为我深知自己的不足；对每一份批评、意见或者建议，我都谨记于心，希望可以从中汲取营养，提高自己的水平，拿出更好的作品，让更多的读者满意。

在众多的意见和建议中，有很多读者希望看到彩色的人神异兽，黑白的线稿有一种不解渴、不过瘾的感觉。其实在黑白线稿出版前也探讨了直接出彩色版的可能，可我当时对这些图有一些疲惫，提不起兴趣，就像高考后的学生，一心一意想着一万种放松的方式；同时我也认为自己的绘画水平并没有长足的进步，不敢下笔，怕辜负大家的期待；最主要的是时间，如果当时上色的话，没有两三年恐怕我是无法完成的。但我深知在奇幻世界里没有色彩有多么让人难以接受，所幸读者对黑白线稿有着极大的包容，这才有了这个全新、全彩的版本，希望这个版本来得不算太迟。

很高兴看到在《人神异兽录：山海经画传》出版后，同类出版物渐渐多了起来，从《山海经》中汲取灵感的影视作品也愈发丰富。越来越多的关于《山海经》中人神异兽的绘画作品被读者喜爱，这些作品风格不同，视角不同，都有着非凡的创造力，从中我学到了不少东西，对《山海经》也有了新的认识，对传统文化也有了更深刻的认知。我时常会想，其实不止《山海经》，传统文化中有很多精髓需要被更多关注、推广和普及，以一种更易于被大家接受的、这个时代特有的方式。经典，在每个时代都会发光。

如果将来我的绘画水平有了长足的进步，对《山海经》的理解也到了更高的水平，我希望可以重新创作这些人神异兽，不过这应该是很遥远的事情了，或许永远也不会发生。

这个版本是给期待着彩色版读者的一份答卷，我尽了最大的努力，希望你们能够喜欢；这个版本也是这些年我对《山海经》的一个总结，毕竟我与这些图已经相伴八年；同时，也给即将进入而立之年的我一份礼物，激励自己变得更好，去实现更大更多的梦想。

最后，要感谢对《山海经》的研究做出卓绝贡献的前辈学者们，他们的著作让我受益良多；要感谢我的朋友们，他们对上色提出了很多有益的意见和建议；要感谢每一位读者，没有你们就不会有这本书，希望这本书能够得到你们的喜爱，这将是对我最大的鼓励。再鞠一躬，以示挚诚。

王旭龙

卷一·南山经

狌狌

【招摇之山】

有兽焉，其状如禺而白耳，伏行人走，其名曰狌狌，食之善走。

旋龟

【杻阳之山】

怪水出焉，而东流注于宪翼之水。其中多玄龟，其状如龟而鸟首虺尾，其名曰旋龟，其音如判木[1]，佩之不聋，可以为底[2]。

《中山经》：又西七十二里，曰密山，其阳多玉，其阴多铁。豪水出焉，而南流注于洛，其中多旋龟，其状鸟首而鳖尾，其音如判木。

鹿蜀

【杻阳之山】

有兽焉，其状如马而白首，其文如虎而赤尾，其音如谣[3]，其名曰鹿蜀，佩之宜子孙。

鯥

【柢山】

有鱼焉，其状如牛，陵居，蛇尾有翼，其羽在魼[4]下，其音如留牛，其名曰鯥[5]，冬死而夏生，食之无肿疾。

类

【亶爰之山】

有兽焉，其状如狸而有髦，其名曰类，自为牝牡[6]，食者不妒。

猼訑

【基山】

有兽焉，其状如羊，九尾四耳，其目在背，其名曰猼訑[7]，佩之不畏。

𪁺𩿧

【基山】

有鸟焉，其状如鸡而三首六目，六足三翼，其名曰𪁺𩿧[8]，食之无卧[9]。

九尾狐

【青丘之山】

有兽焉，其状如狐而九尾，其音如婴儿，能食人，食者不蛊。

《大荒东经》：有青丘之国，有狐，九尾。

灌灌

【青丘之山】

有鸟焉，其状如鸠，其音若呵，名曰灌灌，佩之不惑。

赤鱬

【青丘之山】

英水出焉，南流注于即翼之泽。其中多赤鱬，其状如鱼而人面，其音如鸳鸯，食之不疥。

鸟身龙首神

凡䧿山之首，自招摇之山，以至箕尾之山，凡十山，二千九百五十里。其神状皆鸟身而龙首。其祠之礼：毛[10]用一璋玉瘗[11]，糈[12]用稌米，白菅为席。

狸力

【柜山】

有兽焉，其状如豚，有距[13]，其音如狗吠，其名曰狸力，见则其县多土功。

鴸

【柜山】

有鸟焉，其状如鸱[14]而人手。其音如痺[15]，其名曰鴸[16]，其名自号也，见则其县多放士[17]。

长右

【长右之山】

有兽焉，其状如禺而四耳，其名曰长右，其音如吟，见则郡县大水。

猾褢

【尧光之山】

有兽焉，其状如人而彘鬣，穴居而冬蛰，其名曰猾褢[18]，其音如斫[19]木，见则县有大繇[20]。

彘

【浮玉之山】

有兽焉，其状如虎而牛尾，其音如吠犬，其名曰彘，是食人。

䍺

【洵山】

有兽焉，其状如羊而无口，不可杀也，名曰䍺[21]。

蛊雕

【鹿吴之山】

泽更之水出焉，而南流注于滂水。水有兽焉，名曰蛊雕，其状如雕而有角，其音如婴儿之音，是食人。

龙身鸟首神

凡南次二经之首，自柜山至于漆吴之山，凡十七山，七千二百里。其神状皆龙身而鸟首。其祠：毛用一璧瘗，糈用稌。

瞿如

【祷过之山】

有鸟焉，其状如鵁，而白首、三足、人面，其名曰瞿如，其鸣自号也。

虎蛟

【祷过之山】

泿水出焉，而南流注于海。其中有虎蛟，其状鱼身而蛇尾，其音如鸳鸯，食者不肿，可以已痔。

凤皇

【丹穴之山】

有鸟焉，其状如鸡，五采而文，名曰凤皇，首文曰德，翼文曰义，背文曰礼，膺[22]文曰仁，腹文曰信。是鸟也，饮食自然，自歌自舞，见则天下安宁。

鱄鱼

【鸡山】

黑水出焉，而南流注于海。其中有鱄[23]鱼，其状如鲋而彘毛，其音如豚，见则天下大旱。

颙

【令丘之山】

其南有谷焉，曰中谷，条风自是出。有鸟焉，其状如枭，人面四目而有耳，其名曰颙[24]，其鸣自号也，见则天下大旱。

龙身人面神

凡南次三经之首，自天虞之山以至南禺之山，凡一十四山，六千五百三十里。其神皆龙身而人面。其祠皆一白狗祈，糈用稌。

南山经　原文

南山之首曰䧿[25]山。其首曰招摇之山，临于西海之上，多桂，多金、玉。有草焉，其状如韭而青华[26]，其名曰祝余，食之不饥。有木焉，其状如榖[27]而黑理[28]，其华[29]四照，其名曰迷榖，佩之不迷[30]。有兽焉，其状如禺[31]而白耳，伏行人走，其名曰狌狌[32]，食之善走。丽𪊨[33]之水出焉，而西流注于海，其中多育沛，佩之无瘕[34]疾。

又东三百里，曰堂庭之山，多棪[35]木，多白猿，多水玉，多黄金。

又东三百八十里，曰猨[36]翼之山，其中多怪兽，水多怪鱼，多白玉，多蝮虫[37]，多怪蛇，多怪木，不可以上。

又东三百七十里，曰杻阳之山，其阳多赤金，其阴多白金。有兽焉，其状如马而白首，其文[38]如虎而赤尾，其音如谣[39]，其名曰鹿蜀，佩之宜子孙。怪水出焉，而东流注于宪翼之水。其中多玄龟，其状如龟而鸟首虺[40]尾，其名曰旋龟，其音如判木[41]，佩之不聋，可以为底[42]。

又东三百里，曰柢[43]山，多水，无草木。有鱼焉，其状如牛，陵居[44]，蛇尾有翼，其羽在魼[45]下，其音如留牛，其名曰鯥[46]，冬死而夏生，食之无肿疾。

又东四百里,曰亶爰[47]之山,多水，无草木,不可以上。有兽焉，其状如狸而有髦[48]，其名曰类，自为牝牡[49]，食者不妒。

又东三百里，曰基山，其阳多玉，其阴多怪木。有兽焉，其状如羊，九尾四耳，其目在背，其名曰猼訑[50]，佩之不畏。有鸟焉，其状如鸡而三首六目、六足三翼，其名曰𪁺𩿧[51]，食之无卧[52]。

又东三百里，曰青丘之山，其阳多玉，其阴多青雘[53]。有兽焉，其状如狐而九尾，其音如婴儿，能食人，食者不蛊[54]。有鸟焉，其状如鸠，其音若呵[55]，名曰灌灌，佩之不惑。英水出焉，南流注于即翼之泽。其中多赤鱬[56]，其状如鱼而人面，其音如鸳鸯，食之不疥[57]。

又东三百五十里，曰箕尾之山，其尾踆[58]于东海，多沙、石。汸[59]水出焉，而南流注于淯[60]，其中多白玉。

凡䧿山之首，自招摇之山，以至箕尾之山，凡十山，二千九百五十里。其神状皆鸟身而龙首。其祠之礼[61]：毛[62]用一璋玉瘗[63]，糈[64]用稌[65]米，白菅[66]为席。

南次二经之首曰柜山，西临流黄，北望诸𣬈[67]，东望长右。英水出焉，西南流注于赤水，其中多白玉，多丹粟。有兽焉，其状如豚[68]，有距[69]，其音如狗吠，其名曰狸力，见则其县多土功[70]。有鸟焉，其状如鸱[71]而人手。其音如痺[72]，其名曰鴸[73]，其名自号[74]也，见则其县多放士[75]。

东南四百五十里，曰长右之山,无草木，多水。有兽焉,其状如禺而四耳，其名曰长右，其音如吟，见则郡县大水。

又东三百四十里，曰尧光之山，其阳多玉，其阴多金。有兽焉，其状如人而彘鬣[76]，穴居而冬蛰，其名曰猾褢[77]，其音如斫[78]木，见则县有大繇[79]。

又东三百五十里，曰羽山，其下多水，其上多雨，无草木，多蝮虫。

又东三百七十里，曰瞿父之山，无草木，多金、玉。

又东四百里，曰句余之山，无草木，多金、玉。

又东五百里，曰浮玉之山，北望具区，东望诸𣬈有兽焉，其状如虎而牛尾，其音如吠犬，其名曰彘，是食人。苕[80]水出于其阴，北流注于具区。其中多鮆[81]鱼。

又东五百里，曰成山，四方而三坛，其上多金、玉，其下多青雘䦠[82]水出焉，而南流入于虖勺[83]，其中多黄金。

又东五百里，曰会稽之山，四方，其上多金、玉，其下多砆石[84]。勺水出焉，而南流注于湨[85]。

又东五百里，曰夷山，无草木，多沙、石。湨水出焉，而南流注于列涂。

又东五百里，曰仆勾之山，其上多金、玉，其下多草木，无鸟兽，无水。

又东五百里，曰咸阴之山，无草木，无水。

又东四百里，曰洵[86]山，其阳多金，其阴多玉。有兽焉，其状如羊而无口，不可杀也，名曰䍺[87]。洵水出焉，而南流注于阏[88]之泽，其中多茈蠃[89]。

又东四百里，曰虖勺之山，其上多梓、枏[90]，其下多荆、杞。滂水出焉，而东流注于海。

又东五百里，曰区吴之山，无草木，多沙、石。鹿水出焉，而南流注于滂水。

又东五百里，曰鹿吴之山，上无草木，多金、石。泽更之水出焉，而南流注于滂水。水有兽焉，名曰蛊雕，其状如雕而有角，其音如婴儿之音，是食人。

东五百里，曰漆吴之山，无草木，多博石，无玉。处于东海，望丘山，其光载出载入[91]，是惟日次[92]。

凡南次二经之首，自柜山至于漆吴之山，凡十七山，七千二百里。其神状皆龙身而鸟首。其祠：毛用一璧瘗，糈用稌。

南次三经之首曰天虞之山，其下多水，不可以上。

东五百里，曰祷过之山，其上多金、玉，其下多犀、兕[93]，多象。有鸟焉，其状如鵁[94]，而白首、三足、人面，其名曰瞿如，其鸣自号[95]也。泿[96]水出焉，而南流注于海。其中有虎蛟，其状鱼身而蛇尾，其音如鸳鸯，食者不肿，可以已痔。

又东五百里，曰丹穴之山，其上多金、玉。丹水出焉，而南流注于渤海。有鸟焉，其状如鸡，五采而文，名曰凤皇，首文曰德，翼文曰义，背文曰礼，膺[97]文曰仁，腹文曰信。是鸟也，饮食自然，自歌自舞，见则天下安宁。

又东五百里，曰发爽之山，无草木，多水，多白猿。汎[98]水出焉，而南流注于渤海。

又东四百里，至于旄[99]山之尾。其南有谷，曰育遗，多怪鸟，凯风[100]自是出。

又东四百里，至于非山之首，其上多金、玉，无水，其下多蝮虫。

又东五百里，曰阳夹之山，无草木，多水。

又东五百里，曰灌湘之山，上多木，无草；多怪鸟，无兽。

又东五百里，曰鸡山，其上多金，其下多丹雘。黑水出焉，而南流注于海。其中有鱄[101]鱼，其状如鲋[102]而彘毛，其音如豚，见则天下大旱。

又东四百里，曰令丘之山，无草木，多火。其南有谷焉，曰中谷，条风[103]自是出。有鸟焉，其状如枭，人面四目而有耳，其名曰颙[104]，其鸣自号也，见则天下大旱。

又东三百七十里，曰仑者之山，其上多金、玉，其下多青雘。有木焉，其状如榖而赤理，其汗如漆，其味如饴，食者不饥，可以释劳[105]，其名曰白䓘[106]，可以血[107]玉。

又东五百八十里，曰禺槀[108]之山，多怪兽，多大蛇。

又东五百八十里，曰南禺之山，其上多金、玉，其下多水。有穴焉，水春辄入，夏乃出，冬则闭。佐水出焉，而东南流注于海，有凤皇、鹓雏。

凡南次三经之首，自天虞之山以至南禺之山，凡一十四山，六千五百三十里。其神皆龙身而人面。其祠皆一白狗祈，糈用稌。

右[109]南经之山，大小凡四十山，万六千三百八十里。

[1] 判木：如破木声。

[2] 底：底同胝，足茧。

[3] 谣：如人歌声。

[4] 魼：同胁，肋下之意。

[5] 鯥：音陆。

[6] 牝牡：雌雄。

[7] 猼訑：音博施。

[8] 𪁺𩿧：音敞夫。

[9] 无卧：使人少眠。

[10] 毛：祀神所用毛物，猪、鸡、犬、羊等。

[11] 瘗：音义；埋。

[12] 糈：音许；精米。

[13] 距：鸡足。

[14] 鸱：音吃。

[15] 痺：雌鹌鹑。

[16] 鴸：音朱。

[17] 放士：被放逐的才智之士。

[18] 猾褢：音滑怀。

[19] 斫：音啄；砍伐。

[20] 繇：徭役。

[21] 䍺：音环。

[22] 膺：音英；胸。

[23] 鱄：音团。

[24] 颙：音娱。

[25] 䧿：同鹊。

[26] 华：同花。

[27] 榖：音谷；构树。

[28] 理：纹理。

[29] 华：光华。

[30] 迷：迷路。

[31] 禺：长尾猿。

[32] 狌：音猩。

[33] 𪊨：音几。

[34] 瘕：音甲；蛊胀病。

[35] 棪：音掩。

[36] 猨：音猿。

[37] 蝮虫：又名反鼻虫，一种毒蛇。

[38] 文：斑纹。

[39] 谣：如人歌声。

[40] 虺：音毁；毒蛇。

[41] 判木：如破木声。

[42] 底：同胝，足茧。

[43] 柢：音蒂。

[44] 陵居：住在山坡上；陵，丘陵。

[45] 魼：同胁，肋下之意。

[46] 鯥：音陆。

[47] 亶爰：音蝉园。

[48] 髦：音毛。

[49] 牝牡：音聘母；雌雄。

[50] 猼：音博施。

[51] 𪁺𩿧：音敞夫。

[52] 无卧：使人少眠。

[53] 青雘：雘，音霍；即青色的善丹。

[54] 蛊：蛊毒；妖邪之气。

[55] 呵：呵斥，责骂。

[56] 鱬：音儒。

[57] 疥：疥疮。

[58] 踆：音村，通蹲。

[59] 汸：音方。

[60] 淯：音育。

[61] 祠之礼：祭祀的礼仪。

[62] 毛：祀神所用毛物，猪、鸡、犬、羊等。

[63] 瘗：音义；埋。

[64] 糈：音许；精米。

[65] 稌：音涂；稌稻。

[66] 菅：音尖；茅草。

[67] 𣬈：音皮。

[68] 豚：小猪。

[69] 距：鸡足。

[70] 土功：水土工程。

[71] 鸱：音吃；鹰一类的猛禽。

[72] 痺：音悲；雌鹌鹑。

[73] 鴸：音朱。

[74] 其名自号：自呼其名；名字从鸣叫声中呼唤出来。

[75] 放士：被放逐的才智之士。

[76] 彘鬣：音志烈。

[77] 猾褢：音滑怀。

[78] 斫：音啄；砍伐。

[79] 繇：音遥；徭役。

[80] 苕：音条。

[81] 鮆：音咨。

[82] 䦠：音捉。

[83] 虖勺：音乎朔。

[84] 砆石：砆，音夫；武夫石，似玉。

[85] 湨：音局。

[86] 洵：音寻。

[87] 䍺：音环。

[88] 阏：音厄。

[89] 茈蠃：音紫螺。

[90] 枏：音楠；楠树。

[91] 载出载入：忽明忽灭。

[92] 次：停留，休息。

[93] 兕：音寺；其状如牛。

[94] 鵁：音交。

[95] 其鸣自号：鸣叫声就是它的名字。

[96] 泿：音银。

[97] 膺：音英；胸。

[98] 汎：音泛。

[99] 旄：音毛。

[100] 凯风：南风。

[101] 鱄：音团。

[102] 鲋：音付；鲫鱼。

[103] 条风：东北风。

[104] 颙：音娱。

[105] 释劳：忘忧。

[106] 䓘：音羔。

[107] 血：染色。

[108] 槀：音稿。

[109] 右：右边；古书右翻，故有总结之意。

卷二·西山经

羬羊

【钱来之山】

有兽焉，其状如羊而马尾，名曰羬羊，其脂可以已腊[1]。

螐渠

【松果之山】

有鸟焉，其名曰螐[2]渠，其状如山鸡，黑身赤足，可以已𦢊[3]。

肥𧔥

【太华之山】

有蛇焉，名曰肥𧔥，六足四翼，见则天下大旱。

葱聋

【符禺之山】

符禺之水出焉，而北流注于渭。其兽多葱聋，其状如羊而赤鬣。

鴖

【符禺之山】

其鸟多鴖，其状如翠而赤喙，可以御火。

鳢鱼

【英山】

禺水出焉，北流注于招水，其中多鳢鱼，其状如鳖，其音如羊。

肥遗

【英山】

有鸟焉，其状如鹑，黄身而赤喙，其名曰肥遗，食之已疠[4]，可以杀虫。

豪彘

【竹山】

有兽焉，其状如豚而白毛，大如笄[5]而黑端，名曰豪彘。

嚻

【羭次之山】

有兽焉，其状如禺而长臂，善投[6]，其名曰嚻[7]。

橐𩇯

【羭次之山】

有鸟焉，其状如枭，人面而一足，曰橐𩇯[8]，冬见夏蛰，服之不畏雷。

谿边

【天帝之山】

有兽焉，其状如狗，名曰谿边，席其皮者不蛊。

栎

【天帝之山】

有鸟焉，其状如鹑，黑文而赤翁[9]，名曰栎，食之已痔。

玃如

【皋涂之山】

有兽焉，其状如鹿而白尾，马足人手而四角，名曰玃如。

数斯

【皋涂之山】

有鸟焉，其状如鸱而人足，名曰数斯，食之已瘿[10]。

𤛎

【黄山】

有兽焉，其状如牛，而苍黑大目，其名曰𤛎。

鹦䳇

【黄山】

有鸟焉，其状如鸮，青羽而赤喙，人舌能言，名曰鹦䳇[11]。

鸓

【翠山】

其鸟多鸓[12]，其状如鹊，赤黑而两首四足，可以御火。

羭山神

羭山神也，祠之用烛，斋百日以百牺，瘗用百瑜，汤其酒百樽，婴以百珪百璧。

鸾鸟

【女床之山】

有鸟焉，其状如翟而五采文，名曰鸾鸟，见则天下安宁。

凫徯

【鹿台之山】

有鸟焉，其状如雄鸡而人面，名曰凫徯，其鸣自叫也，见则有兵。

朱厌

【小次之山】

有兽焉，其状如猿，而白首赤足，名曰朱厌，见则大兵。

罗罗

【莱山】

其木多檀、楮，其鸟多罗罗，是食人。

人面马身神

凡西次二经之首，自钤山至于莱山，凡十七山，四千一百四十里。其十神者，皆人面而马身。其十辈神者，其祠之，毛一雄鸡，钤而不糈；毛采。

人面牛身神

其七神皆人面而牛身，四足而一臂，操杖以行，是为飞兽之神。其祠之，毛用少牢[13]，白菅为席。

举父

【崇吾之山】

有兽焉，其状如禺文臂，豹虎而善投，名曰举父。

蛮蛮

有鸟焉，其状如凫，而一翼一目，相得乃飞，名曰蛮蛮，见则天下大水。

《海外南经》：比翼鸟在其东，其为鸟青、赤，两鸟比翼。一曰在南山东。

鼓

【钟山】

其子曰鼓，其状如人面而龙身，是与钦䲹杀葆江于昆仑之阳，帝乃戮之钟山之东曰𡺯崖。

大鹗

【钟山】

钦䲹化为大鹗，其状如雕而墨文白首，赤喙而虎爪，其音如晨鹄，见则有大兵。

鵕鸟

【钟山】

鼓亦化为鵕鸟，其状如鸱，赤足而直喙，黄文而白首，其音如鹄，见则其邑大旱。

文鳐鱼

【泰器之山】

观水出焉，西流注于流沙。是多文鳐鱼，状如鲤鱼，鱼身而鸟翼，苍文而白首赤喙，常行西海，游于东海，以夜飞。其音如鸾鸡，其味酸甘，食之已狂，见则天下大穰[14]。

英招神

【槐江之山】

实惟帝之平圃，神英招[15]司之，其状马身而人面，虎文而鸟翼，徇于四海，其音如榴[16]。

槐江天神

【槐江之山】

有天神焉，其状如牛，而八足二首马尾，其音如勃皇，见则其邑有兵。

陆吾神

【昆仑之丘】

是实惟帝之下都，神陆吾司之。其神状虎身而九尾，人面而虎爪，是神也，司天之九部及帝之囿时。

土蝼

【昆仑之丘】

有兽焉，其状如羊而四角，名曰土蝼，是食人。

钦原

【昆仑之丘】

有鸟焉，其状如蠭[17]，大如鸳鸯，名曰钦原，蠚[18]鸟兽则死，蠚木则枯。

䱻鱼

【乐游之山】

桃水出焉，西流注于稷泽，是多白玉，其中多䱻[19]鱼，其状如蛇而四足，是食鱼。

长乘神

【蠃母之山】

神长乘司之，是天之九德也。其神状如人而犳尾。

西王母

【玉山】

是西王母所居也。西王母其状如人，豹尾虎齿而善啸，蓬发戴胜，是司天之厉及五残。

《海内西经》：西王母梯几而戴胜。其南有三青鸟，为西王母取食。在昆仑虚北。

《大荒南经》：有人戴胜，虎齿，有豹尾，穴处，名曰西王母。

狡

【玉山】

有兽焉，其状如犬而豹文，其角如牛，其名曰狡，其音如吠犬，见则其国大穰。

胜遇

【玉山】

有鸟焉，其状如翟而赤，名曰胜遇，是食鱼，其音如录[20]，见则其国大水。

少昊

【长留之山】

其神白帝少昊居之。

《大荒东经》：东海之外大壑，少昊之国。少昊孺帝颛顼于此，弃其琴瑟。

《大荒南经》：有缗渊。少昊生倍伐降处缗渊。

磈氏

【长留之山】

实惟员神磈[21]氏之宫。是神也，主司反景。

狰

【章莪[22]之山】

有兽焉，其状如赤豹，五尾一角，其音如击石，其名如狰。

毕方

【章莪之山】

有鸟焉，其状如鹤，一足，赤文青质而白喙，名曰毕方，其鸣自叫也，见则其邑有讹火[23]。

《海外南经》：毕方鸟在其东，青水西，其为鸟一脚。一曰在二八神东。

天狗

【阴山】

有兽焉，其状如狸而白首，名曰天狗，其音如榴榴[24]，可以御凶。

江疑神

【符惕之山】

其上多棕、枏，下多金、玉。神江疑居之。是山也，多怪雨，风云之所出也。

三青鸟

【三危之山】

三青鸟居之。是山也，广员百里。

《海内西经》：其南有三青鸟，为西王母取食。

《大荒西经》：有三青鸟，赤首黑目，一名曰大鵹，一曰少鵹，一名曰青鸟。

獓𢓨

【三危之山】

其上有兽焉，其状如牛，白身四角，其豪如披蓑，其名曰獓𢓨[25]，是食人。

鸱

【三危之山】

有鸟焉，一首而三身，其状如𪇱[26]，其名曰鸱。

耆童神

【騩[27]山】

其上多玉而无石。神耆童居之，其音常如钟磬。

帝江

【天山】

有神焉，其状如黄囊，赤如丹火，六足四翼，浑敦无面目，是识歌舞，实为帝江[28]也。

蓐收神

【泑[29]山】

神蓐收居之。

《海外西经》：西方蓐[30]收，左耳有蛇，乘两龙。

红光神

【泑山】

是山也，西望日之所入，其气员，神红光之所司也。

讙

【翼望之山】

有兽焉，其状如狸，一目而三尾，名曰讙[31]，其音如𡙸[32]百声，是可以御凶，服之已瘅[33]。

鵸䳜

【翼望之山】

有鸟焉，其状如乌，三首六尾而善笑，名曰䳜[34]，服之使人不厌，又可以御凶。

羊身人面神

凡西次三经之首，崇吾之山至于翼望之山，凡二十三山，六千七百四十四里。其神状皆羊身人面。其祠之礼，用一吉玉瘗，糈用稷米。

当扈

【上申之山】

其鸟多当扈，其状如雉，以其髯飞，食之不眴目[35]。

神𩳁䶵

【刚山】

是多神𩳁[36]，其状人面兽身，一足一手，其音如钦[37]。

蛮蛮

【刚山之尾】

其中多蛮蛮，其状鼠身而鳖首，其音如吠犬。

冉遗

【英鞮之山】

是多冉遗之鱼，鱼身蛇首六足，其目如马耳，食之使人不眯，可以御凶。

駮

【中曲之山】

有兽焉，其状如马而白身黑尾，一角，虎牙爪，音如鼓音，其名曰 ，是食虎豹，可以御兵。

穷奇

【邽山】

其上有兽焉，其状如牛，蝟毛，名曰穷奇，音如獆狗，是食人。

《海内北经》：穷奇状如虎，有翼，食人从首始，所食被发。在蜪犬北。一曰从足。

蠃鱼

【邽山】

濛水出焉，南流注于洋水，其中多黄贝，蠃鱼，鱼身而鸟翼，音如鸳鸯，见则其邑大水。

鳋鱼

【鸟鼠同穴之山】

渭水出焉，而东流注于河。其中多鳋鱼，其状如鳣鱼，动则其邑有大兵。

𩶯魮

【鸟鼠同穴之山】

滥水出于其西，西流注于汉水，多𩶯[38]魮之鱼，其状如覆铫，鸟首而鱼翼，音如磬石之声，是生珠玉。

人面鸮

【崦嵫[39]之山】

有鸟焉，其状如鸮而人面，蜼[40]身犬尾，其名自号也，见则其邑大旱。

孰湖

【崦嵫之山】

有兽焉，其状马身而鸟翼，人面蛇尾，是好举人[41]，名曰孰湖。

西山经　原文

西山经华山之首曰钱来之山。其上多松，其下多洗石。有兽焉，其状如羊而马尾，名曰羬[42]羊，其脂可以已腊[43]。

西四十五里，曰松果之山。濩[44]水出焉，北注于渭，其中多铜。有鸟焉，其名曰螐[45]渠，其状如山鸡，黑身赤足，可以已𦢊[46]。

又西六十里，曰太华之山，削成而四方，其高五千仞，其广十里，鸟兽莫居。有蛇焉，名曰肥𧔥[47]，六足四翼，见则天下大旱。

又西八十里，曰小华之山，其木多荆、杞，其兽多㸲[48]牛，其阴多磬石，其阳多㻬琈[49]之玉。鸟多赤鷩[50]，可以御火。其草有萆[51]荔，状如乌韭，而生于石上，亦缘木而生，食之已心痛。

又西八十里，曰符禺之山，其阳多铜，其阴多铁。其上有木焉，名曰文茎，其实如枣，可以已聋。其草多条，其状如葵，而赤华黄实，如婴儿舌，食之使人不惑。符禺之水出焉，而北流注于渭。其兽多葱聋，其状如羊而赤鬣。其鸟多鴖[52]，其状如翠而赤喙，可以御火。

又西六十里，曰石脆之山，其木多棕、枏，其草多条，其状如韭，而白华黑实，食之已疥。其阳多琈之玉，其阴多铜。灌水出焉，而北流注于禺水。其中有流赭，以涂牛马无病。

又西七十里，曰英山，其上多杻、橿[53]，其阴多铁，其阳多赤金。禺水出焉，北流注于招水，其中多鳢[54]鱼，其状如鳖，其音如羊。其阳多箭、䉋[55]，其兽多㸲牛、羬羊。有鸟焉，其状如鹑，黄身而赤喙，其名曰肥遗，食之已疠[56]，可以杀虫。

又西五十二里，曰竹山，其上多乔木，其阴多铁。有草焉，其名曰黄雚，其状如樗[57]，其叶如麻，白华而赤实，其状如赭，浴之已疥，又可以已胕[58]。竹水出焉，北流注于渭，其阳多竹、箭，多苍玉。丹水出焉，东南流注于洛水，其中多水玉，多人鱼。有兽焉，其状如豚而白毛，大如笄[59]而黑端，名曰豪彘。

又西百二十里，曰浮山，多盼木，枳叶而无伤，木虫居之。有草焉，名曰薰草，麻叶而方茎，赤华而黑实，臭[60]如蘼芜[61]，佩之可以已疠。

又西七十里，曰羭[62]次之山，漆水出焉，北流注于渭。其上多棫、橿，其下多竹、箭，其阴多赤铜，其阳多婴垣[63]之玉。有兽焉，其状如禺而长臂，善投[64]，其名曰嚻[65]。有鸟焉，其状如枭，人面而一足，曰橐𩇯[66]，冬见夏蛰[67]，服之不畏雷。

又西百五十里，曰时山，无草木。逐水出焉，北流注于渭，其中多水玉。

又西百七十里，曰南山，上多丹粟。丹水出焉，北流注于渭。兽多猛豹，鸟多尸鸠。

又西百八十里，曰大时之山，上多榖、柞[68]，下多杻、橿，阴多银，阳多白玉。涔[69]水出焉，北流注于渭。清水出焉，南流注于汉水。

又西三百二十里，曰嶓[70]冢之山，汉水出焉，而东南流注于沔；嚻水出焉，北流注于汤水。其上多桃枝、钩端[71]，兽多犀、兕、熊、罴[72]，鸟多白翰、赤鷩有草焉，其叶如蕙，其本如桔梗，黑华而不实，名曰蓇[73]蓉，食之使人无子。

又西三百五十里，曰天帝之山，上多棕、枏，下多菅、蕙。有兽焉，其状如狗，名曰谿[74]边，席其皮者不蛊。有鸟焉，其状如鹑，黑文而赤翁[75]，名曰栎，食之已痔。有草焉，其状如葵，其臭如蘼芜，名曰杜衡，可以走马[76]，食之已瘿[77]。

西南三百八十里，曰皋涂之山，蔷水出焉，西流注于诸资之水；涂水出焉，南流注于集获之水。其阳多丹粟，其阴多银、黄金，其上多桂木。有白石焉，其名曰礜[78]，可以毒鼠。有草焉，其状如槀茇[79]，其叶如葵而赤背，名曰无条，可以毒鼠。有兽焉，其状如鹿而白尾，马足人手而四角，名曰玃[80]如。有鸟焉，其状如鸱而人足，名曰数斯，食之已瘿。

又西百八十里，曰黄山，无草木，多竹、箭。盼水出焉，西流注于赤水，其中多玉。有兽焉，其状如牛，而苍黑大目，其名曰𤛎[81]。有鸟焉，其状如鸮[82]，青羽而赤喙，人舌能言，名曰鹦䳇[83]。

又西二百里，曰翠山，其上多棕、枏，其下多竹、箭，其阳多黄金、玉，其阴多旄牛、麢[84]、麝[85]；其鸟多鸓[86]，其状如鹊，赤黑而两首四足，可以御火。

又西二百五十里，曰騩[87]山，是錞[88]于西海，无草木，多玉。淒水出焉，西流注于海，其中多采石、黄金，多丹粟。

凡西经之首，自钱来之山至于騩山，凡十九山，二千九百五十七里。华山冢也，其祠之礼：太牢[89]。羭山神也，祠之用烛，斋百日以百牺[90]，瘗用百瑜[91]，汤[92]其酒百樽，婴[93]以百珪百璧。其余十七山之属，皆毛牷[94]用一羊祠之。烛者[95]，百草之未灰，白席采等纯之。

西次二经之首曰钤[96]山，其上多铜，其下多玉，其木多杻、橿。

西二百里，曰泰冒之山，其阳多玉，其阴多铁。浴水出焉，东流注于河，其中多藻玉，多白蛇。

又西一百七十里，曰数历之山，其上多黄金，其下多银，其木多杻、橿，其鸟多鹦楚水出焉，而南流注于渭，其中多白珠。

又西百五十里高山，其上多银，其下多青碧、雄黄，其木多棕，其草多竹。泾水出焉，而东流注于渭，其中多磬石、青碧。

西南三百里，曰女床之山，其阳多赤铜，其阴多石涅[97]，其兽多虎、豹、犀、兕。有鸟焉，其状如翟[98]而五采文，名曰鸾鸟，见则天下安宁。

又西二百里，曰龙首之山，其阳多黄金，其阴多铁。苕水出焉，东南流注于泾水，其中多美玉。

又西二百里，曰鹿台之山，其上多白玉，其下多银，其兽多㸲牛、羬羊、白豪[99]。有鸟焉，其状如雄鸡而人面，名曰凫徯[100]，其鸣自叫也，见则有兵。

西南二百里，曰鸟危之山，其阳多磬石，其阴多檀、楮[101]，其中多女床。鸟危之水出焉，西流注于赤水，其中多丹粟。

又西四百里，曰小次之山，其上多白玉，其下多赤铜。有兽焉，其状如猿，而白首赤足，名曰朱厌，见则大兵。

又西三百里，曰大次之山，其阳多垩[102]，其阴多碧，其兽多㸲牛、麢羊。

又西四百里，曰薰吴之山，无草木，多金、玉。

又西四百里，曰厎[103]阳之山，其木多㮨[104]、枏、豫章，其兽多犀、兕、虎、犳[105]、㸲牛。

又西二百五十里，曰众兽之山，其上多㻬琈之玉，其下多檀、楮，多黄金，其兽多犀、兕。

又西五百里，曰皇人之山，其上多金、玉，其下多青雄黄。皇水出焉，西流注于赤水，其中多丹粟。

又西三百里，曰中皇之山，其上多黄金，其下多蕙、棠。

又西三百五十里，曰西皇之山，其阳多黄金，其阴多铁，其兽多麋、鹿、㸲牛。

又西三百五十里，曰莱山，其木多檀、楮，其鸟多罗罗，是食人。

凡西次二经之首，自钤山至于莱山，凡十七山，四千一百四十里。其十神者，皆人面而马身。其七神皆人面而牛身，四足而一臂，操杖以行，是为飞兽之神。其祠之，毛用少牢[106]，白菅为席。其十辈神者，其祠之，毛一雄鸡，钤而不糈[107]；毛采[108]。

西次三经之首，曰崇吾之山，在河之南，北望冢遂[109]，南望䍃[110]之泽，西望帝之搏兽之丘，东望䗡[111]渊。有木焉，员[112]叶而白柎[113]，赤华而黑理，其实如枳，食之宜子孙。有兽焉，其状如禺文臂，豹虎而善投，名曰举父。有鸟焉，其状如凫[114]，而一翼一目，相得乃飞，名曰蛮蛮，见则天下大水。

西北三百里，曰长沙之山。泚[115]水出焉，北流注于泑[116]水，无草木，多青雄黄。

又西北三百七十里，曰不周之山。北望诸之山，临彼岳崇之山，东望泑泽，河水所潜也，其原浑浑泡泡[117]。爰有嘉果，其实如桃，其叶如枣，黄华而赤柎，食之不劳。

又西北四百二十里，曰峚[118]山，其上多丹木，员叶而赤茎，黄华而赤实，其味如饴，食之不饥。丹水出焉，西流注于稷泽，其中多白玉。是有玉膏，其原沸沸汤汤，黄帝是食是飨[119]。是生玄玉。玉膏所出，以灌丹木，丹木五岁，五色乃清，五味乃馨。黄帝乃取峚山之玉荣，而投之钟山之阳。瑾瑜之玉为良，坚粟精密，浊泽而有光。五色发作，以和柔刚。天地鬼神，是食是飨；君子服之，以御不祥。自峚山至于钟山，四百六十里，其间尽泽也。是多奇鸟、怪兽、奇鱼，皆异物焉。

又西北四百二十里，曰钟山。其子曰鼓，其状如人面而龙身，是与钦䲹[120]杀葆江于昆仑之阳，帝乃戮之钟山之东曰𡺯[121]崖。钦䲹化为大鹗，其状如雕而墨文白首，赤喙而虎爪，其音如晨鹄[122]，见则有大兵；鼓亦化为鵕[123]鸟，其状如鸱，赤足而直喙，黄文而白首，其音如鹄，见则其邑大旱。

又西百八十里，曰泰器之山。观水出焉，西流注于流沙。是多文鳐[124]鱼，状如鲤鱼，鱼身而鸟翼，苍文而白首赤喙，常行西海，游于东海，以夜飞[125]。其音如鸾鸡，其味酸甘，食之已狂，见则天下大穰[126]。

又西三百二十里，曰槐江之山。丘时之水出焉，而北流注于泑水。其中多蠃[127]母，其上多青雄黄，多藏琅玕[128]、黄金、玉，其阳多丹粟。其阴多采黄金、银。实惟帝之平圃，神英招[129]司之，其状马身而人面，虎文而鸟翼，徇于四海，其音如榴[130]。南望昆仑，其光熊熊，其气魂魂[131]。西望大泽，后稷所潜也。其中多玉，其阴多榣木之有若[132]。北望诸，槐鬼离仑居之，鹰、鹯[133]之所宅也。东望恒山四成，有穷鬼居之，各在一搏[134]。爰有瑶水，其清洛洛。有天神焉，其状如牛，而八足二首马尾，其音如勃皇，见则其邑有兵。

西南四百里，曰昆仑之丘，是实惟帝之下都，神陆吾司之。其神状虎身而九尾，人面而虎爪，是神也，司天之九部及帝之囿[135]时。有兽焉，其状如羊而四角，名曰土蝼，是食人。有鸟焉，其状如蠭[136]，大如鸳鸯，名曰钦原，蠚[137]鸟兽则死，蠚木则枯。有鸟焉，其名曰鹑鸟，是司帝之百服[138]。有木焉，其状如棠，黄华赤实，其味如李而无核，名曰沙棠，可以御水，食之使人不溺。有草焉，名曰薲[139]草，其状如葵，其味如葱，食之已劳。河水出焉，而南流注于无达。赤水出焉，而东南流注于氾天之水。洋水出焉，而西南流注于丑涂之水。墨水出焉，而西流注于大杅[140]。是多怪鸟兽。

又西三百七十里，曰乐游之山。桃水出焉，西流注于稷泽，是多白玉，其中多䱻[141]鱼，其状如蛇而四足，是食鱼。

西水行四百里，曰流沙，二百里至于蠃母之山，神长乘司之，是天之九德也。其神状如人而犳尾。其上多玉，其下多青石而无水。

又西三百五十里，曰玉山，是西王母所居也。西王母其状如人，豹尾虎齿而善啸，蓬发戴胜[142]，是司天之厉[143]及五残。有兽焉，其状如犬而豹文，其角如牛，其名曰狡，其音如吠犬，见则其国大穰。有鸟焉，其状如翟而赤，名曰胜遇，是食鱼，其音如录[144]，见则其国大水。

又西四百八十里，曰轩辕之丘，无草木。洵水出焉，南流注于黑水，其中多丹粟，多青雄黄。

又西三百里，曰积石之山，其下有石门，河水冒以西流，是山也，万物无不有焉。

又西二百里，曰长留之山，其神白帝少昊居之。其兽皆文尾，其鸟皆文首。是多文玉石。实惟员神磈[145]氏之宫。是神也，主司反景[146]。

又西二百八十里，曰章莪[147]之山，无草木，多瑶、碧。所为甚怪。有兽焉，其状如赤豹，五尾一角，其音如击石，其名如狰。有鸟焉，其状如鹤，一足，赤文青质而白喙，名曰毕方，其鸣自叫也，见则其邑有讹火[148]。

又西三百里，曰阴山。浊浴之水出焉，而南流注于蕃泽，其中多文贝。有兽焉，其状如狸而白首，名曰天狗，其音如榴榴[149]，可以御凶。

又西二百里，曰符惕[150]之山，其上多棕、枏，下多金、玉。神江疑居之。是山也，多怪雨，风云之所出也。

又西二百二十里，曰三危之山，三青鸟居之。是山也，广员百里。其上有兽焉，其状如牛，白身四角，其豪如披蓑[151]，其名曰𢓨[152]，是食人。有鸟焉，一首而三身，其状如𪇱[153]，其名曰鸱。

又西一百九十里，曰騩山，其上多玉而无石。神耆[154]童居之，其音常如钟磬。其下多积蛇。

又西三百五十里，曰天山，多金、玉，有青雄黄。英水出焉，而西南流注于汤谷。有神焉，其状如黄囊，赤如丹火，六足四翼，浑敦[155]无面目，是识歌舞，实为帝江[156]也。

又西二百九十里，曰泑山，神蓐[157]收居之。其上多婴短之玉，其阳多瑾瑜之玉，其阴多青雄黄。是山也，西望日之所入，其气员，神红光之所司也。

西水行百里，至于翼望之山，无草木，多金、玉。有兽焉，其状如狸，一目而三尾，名曰讙[158]，其音如𡙸[159]百声，是可以御凶，服之已瘅[160]。有鸟焉，其状如乌，三首六尾而善笑，名曰䳜[161]，服之使人不厌，又可以御凶。

凡西次三经之首，崇吾之山至于翼望之山，凡二十三山，六千七百四十四里。其神状皆羊身人面。其祠之礼，用一吉玉瘗，糈用稷米。

西次四经之首曰阴山，上多榖，无石，其草多茆[162]、蕃[163]。阴水出焉，西流注于洛。

北五十里，曰劳山，多茈[164]草。弱水出焉，而西流注于洛。

西五十里，曰罢父之山，洱水出焉，而西流注于洛，其中多茈、碧。

北七十里，曰申山，其上多榖、柞，其下多杻、橿，其阳多金、玉。区水出焉，而东流注于河。

北二百里，曰鸟山，其上多桑，其下多楮，其阴多铁，其阳多玉。辱水出焉，而东流注于河。

又北百二十里，曰上申之山，上无草木，而多硌[165]石，下多榛、楛[166]，兽多白鹿。其鸟多当扈，其状如雉，以其髯飞，食之不眴目[167]。汤水出焉，东流注于河。

又北百八十里，曰诸次之山，诸次之水出焉，而东流注于河。是山也，多木无草，鸟兽莫居，是多众蛇。

又北百八十里，曰号山，其木多漆、棕，其草多药、虈[168]，芎藭[169]。多泠[170]石。端水出焉，而东流注于河。

又北二百二十里，曰盂山，其阴多铁，其阳多铜，其兽多白狼、白虎，其鸟多白雉、白翟。生水出焉，而东流注于河。

西二百五十里，曰白於之山，上多松、柏，下多栎、檀，其兽多㸲牛、羬羊，其鸟多鸮。洛水出于其阳，而东流注于渭；夹水出于其阴，东流注于生水。

西北三百里，曰申首之山，无草木，冬夏有雪。申水出于其上，潜于其下，是多白玉。

又西五十五里，曰泾谷之山。泾水出焉，东南流注于渭，是多白金、白玉。

又西百二十里，曰刚山，多柒木[171]，多㻬琈之玉。刚水出焉，北流注于渭。是多神𩳁[172]，其状人面兽身，一足一手，其音如钦[173]。

又西二百里，至刚山之尾。洛水出焉，而北流注于河。其中多蛮蛮，其状鼠身而鳖首，其音如吠犬。

又西三百五十里，曰英鞮[174]之山，上多漆木，下多金、玉，鸟兽尽白。涴[175]水出焉，而北流注于陵羊之泽。是多冉遗之鱼，鱼身蛇首六足，其目如马耳，食之使人不眯[176]，可以御凶。

又西三百里，曰中曲之山，其阳多玉，其阴多雄黄、白玉及金。有兽焉，其状如马而白身黑尾，一角，虎牙爪，音如鼓音，其名曰駮[177]，是食虎豹，可以御兵。有木焉，其状如棠，而员叶赤实，实大如木瓜，名曰櫰[178]木，食之多力。

又西二百六十里，曰邽[179]山。其上有兽焉，其状如牛，蝟[180]毛，名曰穷奇，音如獆[181]狗，是食人。濛水出焉，南流注于洋水，其中多黄贝，蠃鱼，鱼身而鸟翼，音如鸳鸯，见则其邑大水。

又西二百二十里，曰鸟鼠同穴之山，其上多白虎、白玉。渭水出焉，而东流注于河。其中多鳋[182]鱼，其状如鳣鱼，动则其邑有大兵。滥[183]水出于其西，西流注于汉水，多魮[184]之鱼，其状如覆铫[185]，鸟首而鱼翼，音如磬石之声，是生珠玉。

西南三百六十里，曰崦嵫[186]之山，其上多丹木，其叶如榖，其实大如瓜，赤符而黑理，食之已瘅，可以御火。其阳多龟，其阴多玉。苕水出焉，而西流注于海，其中多砥、砺。有兽焉，其状马身而鸟翼，人面蛇尾，是好举人，名曰孰湖。有鸟焉，其状如鸮而人面，蜼[187]身犬尾，其名自号也，见则其邑大旱。

凡西次四经自阴山以下，至于崦嵫之山，凡十九山，三千六百八十里。其神祠礼，皆用一白鸡祈，糈以稻米，白菅为席。

右西经之山，凡七十七山，一万七千五百一十七里。

[1] 腊：音昔；干裂的皮肤。

[2] 螐：音同。

[3] 𦢊：皮肤皱起。

[4] 疠：疫病。

[5] 笄：音基；簪子。

[6] 投：投掷。

[7] 嚻：通嚣。

[8] 橐𩇯：音驼肥。

[9] 翁：颈毛。

[10] 瘿：颈瘤。

[11] 鹦䳇：鹦鹉。

[12] 鸓：音叠。

[13] 少牢：用羊和猪祭祀，称为少劳。

[14] 穰：音瓤；丰收。

[15] 招：音韶。

[16] 榴：抽水声。

[17] 蠭：通蜂。

[18] 蠚：音呵；刺、蜇。

[19] 䱻：音滑。

[20] 录：鹿鸣。

[21] 磈：音伟。

[22] 莪：音鹅。

[23] 讹火：怪火。

[24] 榴榴：或作猫猫。

[25] 𢓨：音奥噎。

[26] 𪇱：音洛。

[27] 騩：音微

[28] 江：音鸿。

[29] 泑：音优。

[30] 蓐：音入。

[31] 讙：音欢。

[32] 𡙸：音夺。

[33] 瘅：音旦；黄疸病。

[34] 䳜：音奇余。

[35] 眴目：同瞬目，眨眼。

[36] 𩳁：音赤。

[37] 钦：通吟。

[38] 𩶯：音如疲。

[39] 崦嵫：音烟兹。

[40] 蜼：音伟；猕猴属。

[41] 举人：把人举起。

[42] 羬：音前。

[43] 腊：音息；干裂的皮肤。

[44] 濩：音户。

[45] 螐：音同。

[46] 𦢊：音暴：皮肤皱起。

[47] 𧔥：音遗。

[48] 㸲：音昨。

[49] 㻬琈：音涂浮。

[50] 鷩：音憋。

[51] 萆：音必。

[52] 鴖：音民。

[53] 橿：音疆。

[54] 鳢：音棒。

[55] 䉋：音媚；竹子。

[56] 疠：疫病。

[57] 樗：音出；臭椿树。

[58] 胕：音服；浮肿。

[59] 笄：音基；簪子。

[60] 臭：音嗅；气味。

[61] 蘼芜：音迷无；香草。

[62] 羭：音于。

[63] 垣：音元。

[64] 善投：善于投掷。

[65] 嚻：通嚣。

[66] 橐𩇯：音驼肥。

[67] 蛰：蛰伏。

[68] 柞：音作；栎树。

[69] 涔：音钱。

[70] 嶓：音波。

[71] 桃枝、钩端：皆竹名，桃枝竹，钩端竹。

[72] 罴：熊的一种。

[73] 蓇：音骨。

[74] 谿：音溪。

[75] 翁：颈毛。

[76] 走马：马得之而健走。

[77] 瘿：音婴；颈瘤。

[78] 礜：音玉。

[79] 槀茇：音高拔；一种香草。

[80] 玃：音绝。

[81] 𤛎：音敏。

[82] 鸮：音消；鹰一类的猛禽。

[83] 鹦䳇：鹦鹉。

[84] 麢：音灵；羚羊。

[85] 麝：音射；香獐。

[86] 鸓：音叠。

[87] 騩：音微。

[88] 錞：通蹲；蹲踞。

[89] 太牢：牛、羊、猪为太牢。

[90] 牺：毛色纯正的牲畜。

[91] 瑜：一种美玉。

[92] 汤：温、烫。

[93] 婴：围绕。

[94] 牷：牲畜色纯且完整。

[95] 烛者：所谓烛，就是百草束成的火把，当它还没有烧成灰的时候就叫烛。

[96] 钤：音前。

[97] 石涅：黑石脂，可以画眉。

[98] 翟：长尾山鸡。

[99] 白豪：白色豪猪。

[100] 凫徯：音伏溪。

[101] 楮：音储；构树。

[102] 垩：泥土。

[103] 厎：音纸。

[104] 㮨：音计；似松树，有刺，细纹理。

[105] 犳：音卓。

[106] 少牢：羊和猪为少劳。

[107] 钤而不糈：祈祷时不用精米。

[108] 毛采：杂色雄鸡。

[109] 冢遂：山名。

[110] 䍃：音摇。

[111] 䗡：音焉。

[112] 员：通圆。

[113] 柎：音夫；花萼。

[114] 凫：水鸟，野鸭。

[115] 泚：音此。

[116] 泑：音优。

[117] 浑浑泡泡：音滚滚咆咆；水喷涌的声音。

[118] 峚：音密。

[119] 飨：通享。

[120] 䲹：音批。

[121] 𡺯：音谣。

[122] 鹄：音胡。

[123] 鵕：音俊。

[124] 鳐：音摇。

[125] 以夜飞：夜间飞行。

[126] 穰：音瓤；丰收。

[127] 蠃：通螺。

[128] 琅玕：音郎甘；似珠玉的美石。

[129] 招：音韶。

[130] 榴：抽水声。

[131] 魂魂：气象恢弘。

[132] 若：若木，长于榣木之上。

[133] 鹯：音沾；猛禽，似鹞鹰。

[134] 搏：也作抟，肩膀。

[135] 囿：园圃，园林。

[136] 蠭：通蜂。

[137] 蠚：音呵；刺、蜇。

[138] 百服：各种器物、服饰。

[139] 薲：音频。

[140] 杅：音于。

[141] 䱻：音滑。

[142] 胜：玉质首饰。

[143] 厉：灾厉。

[144] 录：鹿鸣。

[145] 磈：音伟。

[146] 反景：景通影，把中午之前指向西方的影子反拨向东方。

[147] 莪：音鹅。

[148] 讹火：怪火。

[149] 榴榴：或作猫猫。

[150] 惕：音替。

[151] 蓑：用草编织的雨披。

[152] 𢓨：音奥噎。

[153] 𪇱：音洛。

[154] 耆：音奇。

[155] 浑敦：混沌，模糊不清。

[156] 江：音鸿。

[157] 蓐：音入。

[158] 讙：音欢。

[159] 𡙸：音夺。

[160] 瘅：音旦；黄疸病。

[161] 䳜：音奇余。

[162] 茆：音卯；莼菜。

[163] 蕃：音烦；草名。

[164] 茈：音紫。

[165] 硌：音洛。

[166] 楛：音户；木名，荆属。

[167] 眴目：同瞬目，眨眼。

[168] 虈：音萧；香草。

[169] 芎藭：音凶穷；川芎。

[170] 泠：音金。

[171] 柒木：即下文漆木。

[172] 𩳁：音赤。

[173] 钦：通吟。

[174] 鞮：音低。

[175] 涴：音渊。

[176] 眯：梦魇。

[177] 駮：音驳。

[178] 櫰：音归。

[179] 邽：音圭。

[180] 蝟：刺猬。

[181] 獆：音嚎。

[182] 鳋：音骚。

[183] 滥：音建。

[184] 魮：音如疲。

[185] 覆铫：覆，翻转；铫，音吊，煎药或烧水的器具。

[186] 崦嵫：音烟兹。

[187] 蜼：音伟；猕猴属。

卷三·北山经

滑鱼

【求如之山】

滑水出焉，而西流注于诸𣬈之水。其中多滑鱼，其状如鱓[1]，赤背，其音如梧[2]，食之已疣。

水马

【求如之山】

滑水出焉，而西流注于诸𣬈之水。其中多水马，其状如马，文臂牛尾，其音如呼。

䑏疏

【带山】

有兽焉，其状如马，一角有错[3]，其名曰䑏[4]疏，可以辟火。

鵸䳜

【带山】

有鸟焉，其状如乌，五采而赤文，名曰鵸䳜，是自为牝牡，食之不疽[5]。

儵鱼

【带山】

彭水出焉，而西流注于芘湖之水，中多儵[6]鱼，其状如鸡而赤毛，三尾、六足、四首，其音如鹊，食之可以已忧。

何罗鱼

【谯明之山】

谯水出焉，西流注于河。其中多何罗之鱼，一首而十身，其音如吠犬，食之已痈。

孟槐

【谯明之山】

有兽焉，其状如貆[7]而赤毫，其音如榴榴，名曰孟槐，可以御凶。

鳛鳛鱼

【涿光之山】

嚻水出焉，而西流注于河。其中多鳛鳛[8]之鱼，其状如鹊而十翼，鳞皆在羽端，其音如鹊，可以御火，食之不瘅。

寓

【虢山】

其兽多橐驼[9]，其鸟多寓，状如鼠而鸟翼，其音如羊，可以御兵。

耳鼠

【丹熏之山】

有兽焉，其状如鼠，而菟[10]首麋身，其音如獆犬，以其尾飞，名曰耳鼠，食之不䐆[11]，又可以御百毒。

孟极

【石者之山】

有兽焉，其状如豹，而文题[12]白身，名曰孟极，是善伏[13]，其鸣自呼。

幽鴳

【边春之山】

有兽焉，其状如禺而文身，善笑，见人则卧，名曰幽鴳[14]，其鸣自呼。

足訾

【蔓联之山】

有兽焉，其状如禺而有鬣，牛尾、文臂、马蹄，见人则呼，名曰足訾[15]，其鸣自呼。

鵁

【蔓联之山】

有鸟焉，群居而朋飞，其毛如雌雉，名曰鵁，其鸣自呼，食之已风。

诸犍

【单张之山】

有兽焉，其状如豹而长尾，人首而牛耳，一目，名曰诸犍，善吒[16]，行则衔其尾，居[17]则蟠[18]其尾。

白鵺

【单张之山】

有鸟焉，其状如雉，而文首、白翼、黄足，名曰白鵺[19]，食之已嗌[20]痛，可以已痸[21]。

那父

【灌题之山】

有兽焉，其状如牛而白尾，其音如訆[22]，名曰那父。

竦斯

【灌题之山】

有鸟焉，其状如雌雉而人面，见人则跃，名曰竦斯，其鸣自呼也。

旄牛

【潘侯之山】

有兽焉，其状如牛，而四节生毛，或曰旄牛。

长蛇

【大咸之山】

有蛇名曰长蛇，其毛如彘豪，其音如鼓柝[23]。

𩹩鱼

【少咸之山】

敦水出焉，东流注于雁门之水，其中多𩹩[24]之鱼，食之杀人。

窫窳

【少咸之山】

有兽焉，其状如牛，而赤身、人面、马足，名曰窫窳[25]，其音如婴儿，是食人。

《海内南经》：窫窳龙首，居弱水中，在狌狌知人名之西，其状如貙[26]，龙首，食人。

鱼䲃

【狱法之山】

瀤[27]泽之水出焉，而东北流注于泰泽。其中多䲃[28]鱼，其状如鲤而鸡足，食之已疣。

山𤟤[29]

【狱法之山】

有兽焉，其状如犬而人，其行如风，见则天下大风。

诸怀

【北岳之山】

有兽焉，其状四角、人目、彘耳，其名曰诸怀，其音如鸣雁，是食人。

鮨鱼

【北岳之山】

诸怀之水出焉，而西流注于嚻水，水中多鮨[30]鱼，鱼身而犬首，其音如婴儿，食之已狂。

肥遗

狕

【浑夕之山】

有兽焉，其状如豹而文首，名曰狕[31]。

龙龟

【隄山】

隄水出焉，而东流注于泰泽，其中多龙龟。

人面蛇身神

凡北山经之首，自单狐之山至于隄山，凡二十五山，五千四百九十里，其神皆人面蛇身。其祠之，毛用一雄鸡彘瘗，吉玉用一珪，瘗而不糈。其山北人，皆生食不火之物。

鮆鱼

【县雍之山】

晋水出焉，而东南流注于汾水。其中多鮆[32]鱼，其状如儵而赤麟，其音如叱，食之不骄。

𩣡马

【敦头之山】

旄水出焉，而东流注于印泽。其中多𩣡[33]马，牛尾而白身，一角，其音如呼。

狍鸮

饕餮

【钩吾之山】

有兽焉，其状如羊身人面，其目在腋下，虎齿人爪，其音如婴儿，名曰狍鸮，是食人。

一说狍鸮即饕餮。

独𤞞

【北嚻之山】

有兽焉，其状如虎，而白身犬首，马尾彘鬣，名曰独𤞞[34]。

𪄀𪃑

【北嚻之山】

有鸟焉，其状如乌，人面，名曰𪄀𪃑[35]，宵飞而昼伏，食之已暍[36]。

居暨

【梁渠之山】

脩水出焉，而东流注于雁门，其兽多居暨，其状如彙[37]而赤毛，其音如豚。

嚻

【梁渠之山】

有鸟焉，其状如夸父，四翼、一目、犬尾，名曰嚻[38]，其音如鹊，食之已腹痛，可以止衕。

蛇身人面神

凡北次二经之首，自管涔之山至于敦题之山，凡十七山，五千六百九十里。其神皆蛇身人面。其祠：毛用一雄鸡、彘瘗；用一璧一珪，投而不糈。

䮝

【太行之山】

有兽焉，其状如麢羊，而四角，马尾而有距，其名曰䮝[39]善还[40]，其名自訆。

䴅

【太行之山】

有鸟焉，其状如鹊，白身、赤尾、六足，其名曰䴅[41]，是善惊[42]，其鸣自叫。

人鱼

【龙侯之山】

決決之水出焉，而东流注于河。其中多人鱼，其状如䱱[43]鱼，四足，其音如婴儿，食之无痴疾。

天马

【马成之山】

有兽焉，其状如白犬而黑头，见人则飞，其名曰天马，其鸣自。

鶌鶋

【马成之山】

有鸟焉，其状如乌，首白而身青、足黄，是名曰鶌鶋[44]，其鸣自訆，食之不饥，可以已寓[45]。

飞鼠

【天池之山】

有兽焉，其状如兔而鼠首，以其背飞，其名曰飞鼠。

领胡

【阳山】

有兽焉，其状如牛而赤尾，其颈腎[46]，其状如句[47]瞿，其名曰领胡，其鸣自詨[48]，食之已狂。

象蛇

【阳山】

有鸟焉，其状如赤雉，而五采以文，是自为牝牡，名曰象蛇，其名自詨。

䱤父鱼

【阳山】

留水出焉，而南流注于河。其中有䱤父之鱼，其状如鲋鱼，鱼首而彘身，食之已呕。

酸与

【景山】

有鸟焉，其状如蛇，而四翼、六目、三足，名曰酸与，其鸣自詨，见则其邑有恐。

鸪𪄶

【小侯之山】

有鸟焉，其状如乌而白文，名曰鸪𪄶[49]，食之不灂[50]。

黄鸟

【轩辕之山】

有鸟焉，其状如枭而白首，其名曰黄鸟，其鸣自詨，食之不妒。

精卫

【发鸠之山】

有鸟焉，其状如乌，文首、白喙、赤足，名曰精卫，其鸣自詨是炎帝之少女名曰女娃，女娃游于东海，溺而不返，故为精卫。常衔西山之木石，以堙[51]于东海。

䍶䍶

【泰戏之山】

有兽焉，其状如羊，一角一目，目在耳后，其名曰䍶䍶[52]，其鸣自訆。

豲

【乾山】

有兽焉，其状如牛而三足，其名曰豲[53]，其鸣自詨。

罴九

【伦山】

有兽焉，其状如麋，其川[54]在尾上，其名曰罴九。

大蛇

【毋逢之山】

西望幽都之山，浴水出焉。是有大蛇，赤首白身，其音如牛，见则其邑大旱。

马身人面神

凡北次三经之首，自太行之山以至于毋逢之山，凡四十六山，万二千三百五十里。其神状皆马身而人面者廿神。其祠之，皆用一藻珪瘗之。

彘身载玉神

其十四神状皆彘身而载玉。其祠之，皆玉，不瘗。

彘身蛇尾神

其十神状皆彘身而八足蛇尾。其祠之，皆用一璧瘗之。大凡四十四神，皆用稌糈米祠之。此皆不火食。

北山经　原 文

北山经之首，曰单狐之山，多机木，其上多华草。漨[55]水出焉，而西流注于泑水，其中多茈石、文石。

又北二百五十里，曰求如之山，其上多铜，其下多玉，无草木。滑水出焉，而西流注于诸𣬈之水。其中多滑鱼，其状如鱓[56]，赤背，其音如梧[57]，食之已疣。其中多水马，其状如马，文臂牛尾，其音如呼。

又北三百里，曰带山，其上多玉，其下多青碧。有兽焉，其状如马，一角有错[58]，其名䑏[59]疏，可以辟火。有鸟焉，其状如乌，五采而赤文，名曰鵸䳜，是自为牝牡，食之不疽[60]。彭水出焉，而西流注于芘湖之水，其中多儵[61]鱼，其状如鸡而赤毛，三尾、六足、四首，其音如鹊，食之可以已忧。

又北四百里，曰谯明之山。谯水出焉，西流注于河。其中多何罗之鱼，一首而十身，其音如吠犬，食之已痈。有兽焉，其状如貆[62]而赤毫，其音如榴榴，名曰孟槐，可以御凶。是山也，无草木，多青雄黄。

又北三百五十里，曰涿光之山。

嚻水出焉，而西流注于河。其中多鳛鳛[63]之鱼，其状如鹊而十翼，鳞皆在羽端，其音如鹊，可以御火，食之不瘅。其上多松、柏，其下多棕、橿，其兽多麢羊，其鸟多蕃。

又北三百八十里，曰虢[64]山，其上多漆[65]，其下多桐、椐。其阳多玉，其阴多铁。伊水出焉，西流注于河。其兽多橐驼[66]，其鸟多寓，状如鼠而鸟翼，其音如羊，可以御兵。

又北四百里，至于虢山之尾，其上多玉而无石。鱼水出焉，西流注于河，其中多文贝。

又北二百里，曰丹熏之山，其上多樗、柏，其草多韭、䪥[67]，多丹雘。熏水出焉，而西流注于棠水。有兽焉，其状如鼠，而菟[68]首麋身，其音如獆犬，以其尾飞，名曰耳鼠，食之不䐆[69]，又可以御百毒。

又北二百八十里，曰石者之山，其上无草木，多瑶、碧。泚水出焉，西流注于河。有兽焉，其状如豹，而文题[70]白身，名曰孟极，是善伏[71]，其鸣自呼。

又北百一十里，曰边春之山，多葱、葵、韭、桃、李。杠水出焉，而西流注于泑泽。有兽焉，其状如禺而文身，善笑，见人则卧，名曰幽鴳[72]，其鸣自呼。

又北二百里，曰蔓联之山，其上无草木。有兽焉，其状如禺而有鬣，牛尾、文臂、马蹄，见人则呼，名曰足訾[73]，其鸣自呼。有鸟焉，群居而朋[74]飞，其毛如雌雉，名曰鵁[75]，其鸣自呼，食之已风。

又北百八十里，曰单张之山，其上无草木。有兽焉，其状如豹而长尾，人首而牛耳，一目，名曰诸犍，善吒[76]，行则衔其尾，居[77]则蟠[78]其尾。有鸟焉，其状如雉，而文首、白翼、黄足，名曰白鵺[79]，食之已嗌[80]痛，可以已痸[81]。栎水出焉，在而南流注于杠水。

又北三百二十里，曰灌题之山，其上多樗、柘，其下多流沙，多砥。有兽焉，其状如牛而白尾，其音如訆[82]，名曰那父。有鸟焉，其状如雌雉而人面，见人则跃，名曰竦斯，其鸣自呼也。匠韩之水出焉，而西流注于泑泽，其中多磁石。

又北二百里，曰潘侯之山，其上多松、柏，其下多榛、楛，其阳多玉，其阴多铁。有兽焉，其状如牛，而四节生毛，或曰旄牛。边水出焉，而南流注于栎泽。

又北二百三十里，曰小咸之山，无草木，冬夏有雪。

北二百八十里，曰大咸之山，无草木，其下多玉。是山也，四方，不可以上。有蛇名曰长蛇，其毛如彘豪，其音如鼓柝[83]。

又北三百二十里，曰敦薨[84]之山，其上多棕、枏，其下多茈草。敦薨之水出焉，而西流注于泑泽。出于昆仑之东北隅，实惟河原。其中多赤鲑，其兽多兕、旄牛，其鸟多尸鸠。

又北二百里，曰少咸之山，无草木，多青碧。有兽焉，其状如牛，而赤身、人面、马足，名曰窫窳[85]，其音如婴儿，是食人。敦水出焉，东流注于雁门之水，其中多𩹩𩹩[86]之鱼，食之杀人。

又北二百里，曰狱法之山。瀤[87]泽之水出焉，而东北流注于泰泽。其中多䲃[88]鱼，其状如鲤而鸡足，食之已疣。有兽焉，其状如犬而人面，善投，见人则笑，其名山𤟤[89]，其行如风，见则天下大风。

又北二百里，曰北岳之山，多枳、棘、刚木。有兽焉，其状如牛，而四角、人目、彘耳，其名曰诸怀，其音如鸣雁，是食人。诸怀之水出焉，而西流注于嚻水，水中多鮨[90]鱼，鱼身而犬首，其音如婴儿，食之已狂。

又北百八十里，曰浑夕之山，无草木，多铜、玉。嚻水出焉，而西北流注于海。有蛇一首两身，名曰肥遗，见则其国大旱。

又北五十里，曰北单之山，无草木，多葱、韭。

又北百里，曰罴差之山，无草木，多马。

又北百八十里，曰北鲜之山，是多马。鲜水出焉，而西北流注于涂吾之水。

又北百七十里，曰隄[91]山，多马。有兽焉，其状如豹而文首，名曰狕[92]。隄水出焉，而东流注于泰泽，其中多龙龟。

凡北山经之首，自单狐之山至于隄山，凡二十五山，五千四百九十里，其神皆人面蛇身。其祠之，毛用一雄鸡彘瘗，吉玉用一珪，瘗而不糈。其山北人，皆生食不火之物。

北次二经之首，在河之东，其首枕汾[93]，其名曰管涔[94]之山。其上无木而多草，其下多玉。汾水出焉，而西流注于河。

又西二百五十里，曰少阳之山，其上多玉，其下多赤银。酸水出焉，而东流注于汾水，其中多美赭。

又北五十里，曰县雍之山，其上多玉，其下多铜，其兽多闾[95]、麋，其鸟多白翟、白䳑[96]。晋水出焉，而东南流注于汾水。其中多鮆[97]鱼，其状如儵而赤麟，其音如叱[98]，食之不骄。

又北二百里，曰狐岐之山，无草木，多青碧。胜水出焉，而东北流注于汾水，其中多苍玉。

又北三百五十里，曰白沙山，广员三百里，尽沙也，无草木鸟兽。鲔[99]水出于其上，潜于其下，是多白玉。

又北四百里，曰尔是之山，无草木，无水。

又北三百八十里，曰狂山，无草木。是山也，冬夏有雪。狂水出焉，而西流注于浮水，其中多美玉。

又北三百八十里，曰诸余之山，其上多铜、玉，其下多松、柏。诸余之水出焉，而东流注于旄水。

又北三百五十里，曰敦头之山，其上多金、玉，无草木。旄水出焉，而东流注于印泽。其中多𩣡[100]马，牛尾而白身，一角，其音如呼。

又北三百五十里，曰钩吾之山，其上多玉，其下多铜。有兽焉，其状如羊身人面，其目在腋下，虎齿人爪，其音如婴儿，名曰狍鸮[101]，是食人。

北三百里，曰北嚻之山，无石，其阳多玉。有兽焉，其状如虎，而白身犬首，马尾彘鬣，名曰独𤞞[102]。有鸟焉，其状如乌，人面，名曰𪄀𪃑。[103]宵飞而昼伏，食之已暍[104]。涔水出焉，而东流注于邛[105]泽。

又北三百五十里，曰梁渠之山，无草木，多金玉。脩[106]水出焉，而东流注于雁门，其兽多居暨，其状如彙[107]而赤毛，其音如豚[108]。有鸟焉，其状如夸父，四翼、一目、犬尾，名曰嚻，其音如鹊，食之已腹痛，可以止衕[109]。

又北四百里，曰姑灌之山，无草木。是山也，冬夏有雪。

又北三百八十里，曰湖灌之山，其阳多玉，其阴多碧，多马。湖灌之水出焉，而东流注于海，其中多䱇[110]。有木焉，其叶如柳而赤理。

又北水行五百里，流沙三百里，至于洹[111]山，其上多金、玉。三桑生之，其树皆无枝，其高百仞。百果树生之。其下多怪蛇。

又北三百里，曰敦题之山，无草木，多金、玉。是錞于北海。

凡北次二经之首，自管涔之山至于敦题之山，凡十七山，五千六百九十里。其神皆蛇身人面。其祠：毛用一雄鸡、彘瘗；用一璧一珪，投而不糈。

北次三经之首，曰太行之山。其首曰归山，其上有金玉，其下有碧。有兽焉，其状如麢羊而四角，马尾而有距，其名曰䮝[112]，善还[113]，其名自訆有鸟焉，其状如鹊，白身、赤尾、六足，其名曰䴅[114]，是善惊[115]，其鸣自訆。

又东北二百里，曰龙侯之山，无草木，多金、玉。決決[116]之水出焉，而东流注于河。其中多人鱼，其状如䱱[117]鱼，四足，其音如婴儿，食之无痴疾。

又东北二百里，曰马成之山，其上多文石，其阴多金、玉。有兽焉，其状如白犬而黑头，见人则飞，其名曰天马，其鸣自訆有鸟焉，其状如乌，首白而身青、足黄，是名曰鶌鶋[118]，其鸣自訆。食之不饥，可以已寓[119]。

又东北七十里，曰咸山，其上有玉，其下多铜，是多松、柏，草多茈草。条菅[120]之水出焉，而西南流注于长泽。其中多器酸[121]，三岁一成，食之已疠。

又东北二百里，曰天池之山，其上无草木，多文石。有兽焉，其状如兔而鼠首，以其背飞，其名曰飞鼠。渑[122]水出焉，潜于其下，其中多黄垩。

又东三百里，曰阳山，其上多玉，其下多金、铜。有兽焉，其状如牛而赤尾，其颈腎[123]，其状如句[124]瞿，其名曰领胡，其鸣自詨[125]，食之已狂。有鸟焉，其状如赤雉，而五采以文，是自为牝牡，名曰象蛇，其名自詨留水出焉，而南流注于河。其中有䱤[126]父之鱼，其状如鲋鱼，鱼首而彘身，食之已呕。

又东三百五十里，曰贲闻之山，其上多苍玉，其下多黄垩，多涅石。

又北百里，曰王屋之山，是多石𣾍[127]水出焉，而西北流注于泰泽。

又东北三百里，曰教山，其上多玉而无石。教水出焉，西流注于河，是水冬干而夏流，实惟干河。其中有两山。是山也，广员三百步，其名曰发丸之山，其上有金、玉。

又南三百里，曰景山，南望盐贩之泽，北望少泽。其上多草、藷藇[128]，其草多秦椒[129]，其阴多赭，其阳多玉。有鸟焉，其状如蛇，而四翼、六目、三足，名曰酸与，其鸣自詨，见则其邑有恐。

又东南三百二十里，曰孟门之山，其上多苍玉，多金，其下多黄垩，多涅石。

又东南三百二十里，曰平山。平水出于其上，潜于其下，是多美玉。

又东二百里，曰京山，有美玉，多漆木，多竹，其阳有赤铜，其阴有玄䃤[130]。高水出焉，南流注于河。

又东二百里，曰虫尾之山，其上多金、玉，其下多竹，多青碧。丹水出焉，南流注于河。薄水出焉，而东南流注于黄泽。

又东三百里，曰彭𣬈之山，其上无草木，多金、玉，其下多水。蚤林之水出焉，东南流注于河。肥水出焉，而南流注于床水，其中多肥遗之蛇。

又东百八十里，曰小侯之山。明漳之水出焉，南流注于黄泽。有鸟焉，其状如乌而白文，名曰鸪𪄶[131]，食之不灂[132]。

又东三百七十里，曰泰头之山。共[133]水出焉，南流注于虖池[134]。其上多金、玉，其下多竹、箭。

又东北二百里，曰轩辕之山，其上多铜，其下多竹。有鸟焉，其状如枭而白首，其名曰黄鸟，其鸣自詨，食之不妒。

又北二百里，曰谒戾之山，其上多松、柏，有金、玉。沁水出焉，南流注于河。其东有林焉，名曰丹林。丹林之水出焉，南流注于河。婴侯之水出焉，北流注于氾水。

东三百里，曰沮洳之山，无草木，有金玉。濝[135]水出焉，南流注于河。

又北三百里，曰神囷之山，其上有文石，其下有白蛇，有飞虫。黄水出焉，而东流注于洹；滏水出焉，而东流注于欧水。

又北二百里，曰发鸠之山，其上多柘[136]木。有鸟焉，其状如乌，文首、白喙、赤足，名曰精卫，其鸣自詨是炎帝之少女名曰女娃，女娃游于东海，溺而不返，故为精卫。常衔西山之木石，以堙[137]于东海。漳水出焉，东流注于河。

又东北百二十里，曰少山，其上有金、玉，其下有铜。清漳之水出焉，东流注于浊漳之水。

又东北二百里，曰锡山，其上多玉，其下有砥。牛首之水出焉，而东流注于滏水。

又北二百里，曰景山，有美玉。景水出焉，东南流注于海泽。

又北百里，曰题首之山，有玉焉，多石，无水。

又北百里，曰绣山，其上有玉、青碧，其木多栒，其草多芍药、芎藭。洧[138]水出焉，而东流注于河，其中有鱯[139]、黾[140]。

又北百二十里，曰松山。阳水出焉，东北流注于河。

又北百二十里，曰敦与之山，其上无草木，有金玉。溹[141]水出于其阳，而东流注于泰陆之水；泜[142]水出于其阴，而东流注于彭水；槐水出焉，而东流注于泜泽。

又北百七十里，曰柘山，其阳有金、玉，其阴有铁。历聚之水出焉，而北流注于洧水。

又北二百里，曰维龙之山，其上有碧玉，其阳有金，其阴有铁。肥水出焉，而东流注于皋泽，其中多礨[143]石。敞铁之水出焉，而北流注于大泽。

又北百八十里，曰白马之山，其阳多石、玉，其阴多铁，多赤铜。木马之水出焉，而东北流注于虖沱。

又北二百里，曰空桑之山，无草木，冬夏有雪。空桑之水出焉，东流注于虖沱。

又北三百里，曰泰戏之山，无草木，多金、玉。有兽焉，其状如羊，一角一目，目在耳后，其名曰䍶䍶[144]，其鸣自訆虖沱之水出焉，而东流注于溇[145]水。液女之水出于其阳，南流注于沁水。

又北三百里，曰石山，多藏金、玉。濩濩[146]之水出焉，而东流注于虖沱；鲜于之水出焉，而南流注于虖沱。

又北二百里，曰童戎之山。皋涂之水出焉，而东流注于溇液水。

又北三百里，曰高是之山。滋水出焉，而南流注于虖沱。其木多棕，其草多条。滱[147]水出焉，东流注于河。

又北三百里，曰陆山，多美玉。𨜰[148]水出焉，而东流注于河。

又北二百里，曰沂[149]山。般[150]水出焉，而东流注于河。

北百二十里，曰燕山，多婴石[151]。燕水出焉，东流注于河。

又北山行五百里，水行五百里，至于饶山。是无草木，多瑶、碧，其兽多橐訑。橐訑[152]，其鸟多鹠[153]。历虢之水出焉，而东流注于河，其中有师鱼，食之杀人。

又北四百里，曰乾[154]山，无草木，其阳有金玉，其阴有铁而无水。有兽焉，其状如牛而三足，其名曰豲[155]，其鸣自詨。

又北五百里，曰伦山。伦水出焉，而东流注于河。有兽焉，其状如麋，其川[156]在尾上，其名曰罴九。

又北五百里，曰碣石之山。绳水出焉，而东流注于河，其中多蒲夷之鱼。其上有玉，其下多青碧。

又北水行五百里，至于雁门之山，无草木。

又北水行四百里，至于泰泽。其中有山焉，曰帝都之山，广员百里，无草木，有金、玉。

又北五百里，曰錞于毋逢之山，北望鸡号之山，其风如䬅[157]。西望幽都之山，浴水出焉。是有大蛇，赤首白身，其音如牛，见则其邑大旱。

凡北次三经之首，自太行之山以至于毋逢之山，凡四十六山，万二千三百五十里。其神状皆马身而人面者廿神。其祠之，皆用一藻珪瘗之。其十四神状皆彘身而载玉[158]。其祠之，皆玉，不瘗。其十神状皆彘身而八足蛇尾。其祠之，皆用一璧瘗之。大凡四十四神，皆用稌糈米祠之。此皆不火食。

右北经之山志，凡八十七山，二万三千二百三十里。

[1] 鱓：音善；鳝鱼。

[2] 梧：琴瑟。

[3] 错：通庴；磨刀石。

[4] 䑏：音欢。

[5] 疽：音居；痈疽、毒疮。

[6] 儵：音由。

[7] 貆：音环；豪猪。

[8] 鳛：音习。

[9] 橐驼：骆驼。

[10] 菟：通兔。

[11] 䐆：音采；臌胀病。

[12] 题：额头。

[13] 善伏：善于隐藏。

[14] 鴳：音燕。

[15] 訾：音资。

[16] 吒：吼叫。

[17] 居：睡觉。

[18] 蟠：盘曲。

[19] 鵺：音夜。

[20] 嗌：音益；咽喉。

[21] 痸：音赤；癫狂病。

[22] 訆：音叫；呼叫。

[23] 柝：音拓；古时巡夜敲击报更的木梆。

[24] 𩹩：音佩。

[25] 窫窳：音亚语。

[26] 貙：音初。

[27] 瀤：音怀。

[28] 䲃：音早。

[29] 𤟤：音辉。

[30] 鮨：音义。

[31] 狕：音咬。

[32] 鮆：音咨。

[33] 𩣡：音勃。

[34] 𤞞：音谷。

[35] 𪄀𪃑：音般冒。

[36] 暍：音耶；中暑。

[37] 彙：音汇；刺猬。

[38] 衕：音洞；腹泻。

[39] 䮝：音魂。

[40] 还：音旋；盘旋而舞。

[41] 䴅 ：音奔。

[42] 善惊：容易惊觉，警惕性高。

[43] 䱱：音蹄。

[44] 鶌鶋：音屈居。

[45] 寓：健忘症。

[46] 腎：音甚；肉瘤。

[47] 句：音沟。

[48] 詨：通叫。

[49] 鸪𪄶：音姑习。

[50] 灂：音叫；眼睛昏蒙。

[51] 堙：音因；堵塞。

[52] 䍶：音栋。

[53] 豲：音环。

[54] 川：肛门。

[55] 漨：音逢。

[56] 鱓：音善；鳝鱼。

[57] 梧：琴瑟。

[58] 错：通庴；磨刀石。

[59] 䑏：音欢。

[60] 疽：音居；痈疽、毒疮。

[61] 儵：音由。

[62] 貆：音环；豪猪。

[63] 鳛：音习。

[64] 虢：音国。

[65] 漆：漆树。

[66] 橐驼：骆驼。

[67] 䪥：音谢，同薤；鸿荟，一种野菜。

[68] 菟：通兔。

[69] 䐆：音采；臌胀病。

[70] 题：额头。

[71] 善伏：善于隐藏。

[72] 鴳：音燕。

[73] 訾：音资。

[74] 朋：成群结队。

[75] 鵁：音交。

[76] 吒：吼叫。

[77] 居：睡觉。

[78] 蟠：盘曲。

[79] 鵺：音夜。

[80] 嗌：音益；咽喉。

[81] 痸：音赤；癫狂病。

[82] 訆：音叫；呼叫。

[83] 柝：音拓；古时巡夜敲击报更的木梆。

[84] 薨：音轰。

[85] 窫窳：音亚语。

[86] 𩹩：音佩。

[87] 瀤：音怀。

[88] 䲃：音早。

[89] 𤟤：音辉。

[90] 鮨：音义。

[91] 隄：音低。

[92] 狕：音咬。

[93] 其首枕汾：山的头部枕着汾水。

[94] 涔：音岑。

[95] 闾：音驴；山驴。

[96] 䳑：音有。

[97] 鮆：音咨。

[98] 叱：呵斥。

[99] 鲔：音伟。

[100] 𩣡：音勃。

[101] 狍鸮：一说狍鸮即饕餮。

[102] 𤞞：音谷。

[103] 𪄀𪃑：音般冒。

[104] 暍：音耶；中暑。

[105] 邛：音琼。

[106] 脩：音修。

[107] 彙：音汇；刺猬。

[108] 豚：小猪。

[109] 衕：音洞；腹泻。

[110] 䱇：音善；鳝鱼。

[111] 洹：音环。

[112] 䮝：音魂。

[113] 还：音旋；盘旋而舞。

[114] 䴅：音奔。

[115] 善惊：容易惊觉，警惕性高。

[116] 決：音决。

[117] 䱱：音蹄。

[118] 鶌鶋：音屈居。

[119] 寓：健忘症。

[120] 菅：音尖。

[121] 器酸：一种酸味食物。

[122] 渑：音绳。

[123] 腎：音甚；肉瘤。

[124] 句：音沟。

[125] 詨：通叫。

[126] 䱤：音陷。

[127] 𣾍：音联。

[128] 藷藇：音薯豫；山药。

[129] 秦椒：花椒。

[130] 玄䃤：䃤，音肃；黑色砥石（磨刀石）。

[131] 鸪𪃑：音姑习。

[132] 灂：音叫；眼睛昏蒙。

[133] 共：音工。

[134] 虖池：音呼沱。

[135] 濝：音其。

[136] 柘木：柘，音这；桑树。

[137] 堙：音因；堵塞。

[138] 洧：音伟。

[139] 鱯：音护；类似鲇鱼。

[140] 黾：音敏；蛙类动物，青色。

[141] 溹：音索。

[142] 泜：音支。

[143] 礨石：礨，音磊；大石。

[144] 䍶：音栋。

[145] 溇：音楼。

[146] 濩：音或。

[147] 滱：音寇。

[148] 𨜰：音姜。

[149] 沂：音宜。

[150] 般：音盘。

[151] 婴石：美石，似玉。

[152] 橐訑：音驼驼；骆驼。

[153] 鹠：音留；鸺鹠。

[154] 乾：音干。

[155] 豲：音环。

[156] 川：肛门。

[157] 䬅：音力；风急速貌。

[158] 载玉：戴玉。

卷四·东山经

鳙鳙鱼

【樕𧑤[1]之山】

食水出焉，而东北流注于海。其中多鳙鳙之鱼，其状如梨牛，其音如彘鸣。

从从

【栒状之山】

有兽焉，其状如犬，六足，其名曰从从，其鸣自詨。

䖪鼠

【栒状之山】

有鸟焉，其状如鸡而鼠毛，其名曰䖪[2]鼠，见则其邑大旱。

箴鱼

【栒状之山】

水出焉。而北流注于湖水。其中多箴鱼，其状如儵，其喙如箴，食之无疫疾。

无名兽

【犲山】

有兽焉，其状如夸父而彘毛，其音如呼，见则天下大水。

䖺䗤

【独山】

末涂之水出焉，而东流注于沔，其中多䖺䗤[3]，其状如黄蛇，鱼翼，出入有光，见则其邑大旱。

狪狪

【泰山】

有兽焉，其状如豚而有珠，名曰狪狪[4]，其鸣自叫。

人身龙首神

凡东山经之首，自樕之山以至于竹山，凡十二山，三千六百里。其神状皆人身龙首。祠：毛用一犬祈，衈用鱼。

軨軨

【空桑之山】

有兽焉，其状如牛而虎文，其音如钦。其名曰軨軨[5]，其鸣自叫，见则天下大水。

珠蟞鱼

【葛山之首】

澧[6]水出焉，东流注于余泽，其中多珠蟞[7]鱼，其状如肺而有目，六足有珠，其味酸甘，食之无疠。

犰狳

【余峩之山】

有兽焉，其状如菟而鸟喙，鸱目蛇尾，见人则眠，名犰狳[8]，其鸣自訆，见则螽[9]蝗为败。

朱獳

【耿山】

有兽焉，其状如狐而鱼翼，其名曰朱獳[10]，其鸣自訆，见则其国有恐。

鵹鹕

【卢其之山】

沙水出焉，南流注于涔水，其中多鵹鹕，其状如鸳鸯而人足，其鸣自訆，见则其国多土功。

獙獙

【姑逢之山】

有兽焉，其状如狐而有翼，其音如鸿雁，其名曰獙獙[11]，见则天下大旱。

蠪蛭

【凫丽之山】

有兽焉，其状如狐，而九尾、九首、虎爪，名曰蠪蛭[12]，其音如婴儿，是食人。

峳峳

【䃌山】

南临䃌[13]水，东望湖泽，有兽焉，其状如马，而羊目、四角、牛尾，其音如獆狗，其名曰峳峳[14]。见则其国多狡[15]客。

絜钩

【䃌山】

有鸟焉，其状如凫而鼠尾，善登木，其名曰絜钩，见则其国多疫。

兽身人面神

凡东次二经之首，自空桑之山至于䃌山，凡十七山，六千六百四十里。其神状皆兽身人面载觡[16]。其祠：毛用一鸡祈，婴用一璧瘗。

妴胡

【尸胡之山】

有兽焉，其状如麋而鱼目，名曰妴[17]胡，其鸣自訆。

鲔

【孟子之山】

其上有水出焉，名曰碧阳，其中多鳣、鲔[18]。

鮯鮯鱼

【跂踵[19]之山】

有水焉，广员四十里皆涌，其名曰深泽，其中多蠵[20]龟。有鱼焉，其状如鲤，而六足鸟尾，名曰鮯鮯之鱼，其名自叫。

精精

【踇隅[21]之山】

有兽焉，其状如牛而马尾，名曰精精，其鸣自叫。

人身羊角神

凡东次三经之首，自尸胡之山至于无皋之山，凡九山，六千九百里。其神状皆人身而羊角。其祠：用一牡羊，米用黍。是神也，见则风雨水为败。

獦狚

【北号之山】

有兽焉，其状如狼，赤首鼠目，其音如豚，名曰獦狚[22]，是食人。

鬿雀

【北号之山】

有鸟焉，其状如鸡而白首，鼠足而虎爪，其名曰鬿[23]雀，亦食人。

鱃鱼

【旄山】

苍体之水出焉，而西流注于展水，其中多鱃[24]鱼，其状如鲤而大首，食者不疣。

茈鱼

【东始之山】

泚水出焉，而东北流注于海，其中多美贝，多茈鱼，其状如鲋，一首而十身，其臭[25]如蘪芜，食之不䊧[26]。

薄鱼

【女烝之山】

石膏水出焉，而西流注于鬲水，其中多薄鱼，其状如鳣鱼而一目，其音如欧[27]，见则天下大旱。

当康

【钦山】

有兽焉，其状如豚而有牙，其名曰当康，其鸣自叫，见则天下大穰。

䱻鱼

【子桐之山】

子桐之水出焉，而西流注于余如之泽。其中多䱻鱼，其状如鱼而鸟翼，出入有光，其音如鸳鸯，见则天下大旱。

合窳

【剡山】

有兽焉，其状如彘而人面，黄身而赤尾，其名曰合窳，其音如婴儿。是兽也，食人，亦食虫蛇，见则天下大水。

蜚

【太山】

有兽焉，其状如牛而白首，一目而蛇尾，其名曰蜚，行水则竭，行草则死，见则天下大疫。

东山经　原 文

东山经之首，曰樕𧑤[28]之山，北临乾昧[29]。食水出焉，而东北流注于海。其中多鳙鳙[30]之鱼，其状如梨牛，其音如彘鸣。

又南三百里，曰藟[31]山，其上有玉，其下有金。湖水出焉，东流注于食水，其中多活师[32]。

又南三百里，曰栒状之山，其上多金、玉，其下多青碧石。有兽焉，其状如犬，六足，其名曰从从，其鸣自有鸟焉，其状如鸡而鼠毛，其名曰䖪[33]鼠，见则其邑大旱𣲵[34]水出焉。而北流注于湖水。其中多箴鱼，其状如儵[35]，其喙如箴，食之无疫疾。

又南三百里，曰勃亝[36]之山，无草木，无水。

又南三百里，曰番条之山，无草木，多沙。減[37]水出焉，北流注于海，其中多鳡[38]鱼。

又南四百里，曰姑儿之山，其上多漆，其下多桑柘。姑儿之水出焉，北流注于海，其中多鳡鱼。

又南四百里，曰高氏之山，其上多玉，其下多箴石。诸绳之水出焉，东流注于泽，其中多金、玉。

又南三百里，曰岳山，其上多桑，其下多樗。泺[39]水出焉，东流注于泽，其中多金、玉。

又南三百里，曰犲[40]山，其上无草木，其下多水，其中多堪㐨[41]之鱼。有兽焉，其状如夸父而彘毛，其音如呼，见则天下大水。

又南三百里，曰独山，其上多金、玉，其下多美石。末涂之水出焉，而东流注于沔，其中多䗤[42]，其状如黄蛇，鱼翼，出入有光，见则其邑大旱。

又南三百里，曰泰山，其上多玉，其下多金。有兽焉，其状如豚而有珠，名曰狪狪[43]，其鸣自叫。环水出焉，东流注于江，其中多水玉。

又南三百里，曰竹山，錞于江，无草木，多瑶、碧。激水出焉，而东流注于娶檀之水，其中多茈蠃。

凡东山经之首，自樕𧑤之山以至于竹山，凡十二山，三千六百里。其神状皆人身龙首。祠：毛用一犬祈，衈[44]用鱼。

东次二经之首，曰空桑之山，北临食水，东望沮吴，南望沙陵，西望湣[45]泽。有兽焉，其状如牛而虎文，其音如钦[46]。其名曰軨軨[47]，其鸣自叫，见则天下大水。

又南六百里，曰曹夕之山，其下多榖，而无水，多鸟兽。

又西南四百里，曰峄[48]皋之山，其上多金、玉，其下多白垩。峄皋之水出焉，东流注于激女[49]之水，其中多蜃珧[50]。

又南水行五百里，流沙三百里，至于葛山之尾，无草木，多砥、砺。

又南三百八十里，曰葛山之首，无草木。澧[51]水出焉，东流注于余泽，其中多珠蟞[52]鱼，其状如肺而有目，六足有珠，其味酸甘，食之无疠。

又南三百八十里，曰余峩之山。其上多梓、枏，其下多荆、芑[53]。杂余之水出焉，东流注于黄水。有兽焉，其状如菟而鸟喙，鸱目蛇尾，见人则眠[54]，名犰狳[55]，其鸣自訆，见则螽[56]蝗为败[57]。

又南三百里，曰杜父之山，无草木，多水。

又南三百里，曰耿山，无草木，多水碧[58]，多大蛇。有兽焉，其状如狐而鱼翼，其名曰朱獳[59]，其鸣自訆，见则其国有恐。

又南三百里，曰卢其之山，无草木，多沙、石。沙水出焉，南流注于涔水，其中多鵹鹕[60]，其状如鸳鸯而人足，其鸣自訆，见则其国多土功。

又南三百八十里，曰姑射之山，无草木，多水。

又南水行三百里，流沙百里，曰北姑射之山，无草木，多石。

又南三百里，曰南姑射之山，无草木，多水。

又南三百里，曰碧山，无草木，多大蛇，多碧、水玉。

又南五百里，曰缑[61]氏之山，无草木，多金玉。原水出焉，东流注于沙泽。

又南三百里，曰姑逢之山，无草木，多金玉。有兽焉，其状如狐而有翼，其音如鸿雁，其名曰獙獙[62]，见则天下大旱。

又南五百里，曰凫丽之山，其上多金、玉，其下多箴石。有兽焉，其状如狐，而九尾、九首、虎爪，名曰蠪蛭[63]，其音如婴儿，是食人。

又南五百里，曰䃌[64]山，南临䃌水，东望湖泽，有兽焉，其状如马，而羊目、四角、牛尾，其音如獆狗，其名曰峳峳[65]。见则其国多狡[66]客。有鸟焉，其状如凫而鼠尾，善登木，其名曰絜钩，见则其国多疫。

凡东次二经之首，自空桑之山至于䃌山，凡十七山，六千六百四十里。其神状皆兽身人面载觡[67]。其祠：毛用一鸡祈，婴用一璧瘗。

东次三经之首，曰尸胡之山，北望𦍙[68]山，其上多金、玉，其下多棘。有兽焉，其状如麋而鱼目，名曰妴[69]胡，其鸣自訆。

又南水行八百里，曰岐山，其木多桃、李，其兽多虎。

又南水行七百里，曰诸钩之山，无草木，多沙、石。是山也，广员百里，多寐鱼[70]。

又南水行七百里，曰中父之山，无草木，多沙。

又东水行千里，曰胡射之山，无草木，多沙、石。

又南水行七百里，曰孟子之山，其木多梓、桐，多桃、李，其草多菌蒲[71]，其兽多麋鹿。是山也，广员百里。其上有水出焉，名曰碧阳，其中多鳣、鲔。

又南水行五百里，曰流沙，行五百里，有山焉，曰跂踵[72]之山，广员二百里，无草木，有大蛇，其上多玉。有水焉，广员四十里皆涌，其名曰深泽，其中多蠵[73]龟。有鱼焉，其状如鲤，而六足鸟尾，名曰䊧[74]之鱼，其名自叫。

又南水行九百里，曰踇隅[75]之山，其上多草木，多金、玉，多赭。有兽焉，其状如牛而马尾，名曰精精，其鸣自叫。

又南水行五百里，流沙三百里，至于无皋之山，南望幼海，东望榑木[76]，无草木，多风。是山也，广员百里。

凡东次三经之首，自尸胡之山至于无皋之山，凡九山，六千九百里。其神状皆人身而羊角。其祠：用一牡羊，糈用黍。是神也，见则风雨水为败。

东次四经之首，曰北号之山，临于北海。有木焉，其状如杨，赤华，其实如枣而无核，其味酸甘，食之不疟。食水出焉，而东北流注于海。有兽焉，其状如狼，赤首鼠目，其音如豚，名曰獦狚[77]，是食人。有鸟焉，其状如鸡而白首，鼠足而虎爪，其名曰鬿[78]雀，亦食人。

又南三百里，曰旄山，无草木。苍体之水出焉，而西流注于展水，其中多鱃鱼[79]，其状如鲤而大首，食者不疣[80]。

又南三百二十里，曰东始之山，上多苍玉。有木焉，其状如杨而赤理，其汁如血，不实，其名曰芑，可以服马[81]。泚水出焉，而东北流注于海，其中多美贝，多茈鱼，其状如鲋，一首而十身，其臭[82]如蘪芜，食之不䊧[83]。

又东南三百里，曰女烝[84]之山，其上无草木。石膏水出焉，而西流注于鬲[85]水，其中多薄鱼，其状如鳣鱼而一目，其音如欧[86]，见则天下大旱。

又东南二百里，曰钦山，多金玉而无石。师水出焉，而北流注于皋泽，其中多鱃鱼，多文贝。有兽焉，其状如豚而有牙，其名曰当康，其鸣自叫，见则天下大穰。

又东南二百里，曰子桐之山。子桐之水出焉,而西流注于余如之泽。其中多䱻鱼，其状如鱼而鸟翼，出入有光，其音如鸳鸯，见则天下大旱。

又东北二百里，曰剡[87]山，多金、玉。有兽焉,其状如彘而人面，黄身而赤尾，其名曰合窳[88]，其音如婴儿。是兽也，食人，亦食虫蛇，见则天下大水。

又东北二百里，曰太山，上多金、玉，桢木[89]。有兽焉，其状如牛而白首，一目而蛇尾，其名曰蜚[90]，行水则竭，行草则死，见则天下大疫。钩水出焉，而北流注于劳水，其中多鱃鱼。

凡东次四经之首，自北号之山至于太山，凡八山，一千七百二十里。

右东经之山志，凡四十六山，万八千八百六十里。

[1] 樕𧑤：音速朱。

[2] 䖪：音咨。

[3] 䖺䗤：音条容。

[4] 狪：音同。

[5] 軨：音灵。

[6] 澧：音礼。

[7] 蟞：通鳖。

[8] 犰狳：音求余。

[9] 螽：音终；蝗虫。

[10] 獳：音儒。

[11] 獙：音必。

[12] 蠪蛭：音龙至。

[13] 䃌：音真。

[14] 峳：音由。

[15] 狡：狡猾。

[16] 觡：音格；麋鹿角。

[17] 妴：音婉。

[18] 鲔：音伟。

[19] 跂踵：音企肿。

[20] 蠵：音西。

[21] 踇隅：音母与。

[22] 獦狚：音革旦。

[23] 鬿：音齐。

[24] 鱃：音秋。

[25] 臭：音秀；气味。

[26] 䊧：通屁。

[27] 欧：通呕；呕吐。

[28] 𧑤：音速朱。

[29] 乾昧：音干妹；山名。

[30] 鳙：音庸。

[31] 藟：音磊。

[32] 活师：蝌蚪。

[33] 䖪：音咨。

[34] 𣲵：音纸。

[35] 儵：通儵，音条。

[36] 亝：音齐。

[37] 減：通减。

[38] 鳡：音感。

[39] 泺：音落。

[40] 犲：通豺，音柴。

[41] 㐨：音续。

[42] 䗤：音条容。

[43] 狪：音同。

[44] 衈：音耳；祭祀前杀牲取血来涂祭器。

[45] 湣：音敏。

[46] 钦：通吟。

[47] 軨軨：音灵。

[48] 峄：音亦。

[49] 女：通汝。

[50] 蜃珧：音甚摇；蚌蛤之类的软体动物。

[51] 澧：音礼。

[52] 蟞：通鳖。

[53] 芑：通杞。

[54] 眠：假死、装死。

[55] 犰狳：音求余。

[56] 螽：音终；蝗虫。

[57] 败：危害庄稼。

[58] 水碧：一种水玉。

[59] 獳：音儒。

[60] 鵹鹕：音黎；鹈鹕。

[61] 缑：音钩。

[62] 獙：音必。

[63] 蠪蛭：音龙至。

[64] 䃌：音真。

[65] 峳：音由。

[66] 狡：狡猾。

[67] 觡：音格；麋鹿角。

[68] 𦍙：音详。

[69] 妴：音婉。

[70] 寐鱼：（音味）鱼。

[71] 菌蒲：野菜。

[72] 跂踵：音企肿。

[73] 蠵：音西。

[74] 䊧：音革。

[75] 踇隅：音母与。

[76] 榑木：榑，音扶；扶桑。

[77] 獦狚：音革旦。

[78] 鬿：音齐。

[79] 鱃鱼：鱃，音秋；泥鳅。

[80] 疣：皮肤病，皮肤上长肉瘤。

[81] 服马：（芑木的汁液涂在马身上）使马驯服。

[82] 臭：音嗅；气味。

[83] 䊧：通屁。

[84] 烝：音蒸。

[85] 鬲：音隔。

[86] 欧：通呕；呕吐。

[87] 剡：音善。

[88] 窳：音宇。

[89] 桢木：女桢，一种灌木。

[90] 蜚：音翡。

卷五·中山经

㔮

【甘枣之山】

有兽焉，其状如𤟩[1]鼠而文题[2]，其名曰㔮[3]，食之已瘿。

豪鱼

【渠猪之山】

渠猪之水出焉，而南流注于河。其中是多豪鱼，状如鲔，赤喙尾赤羽，可以已白癣。

飞鱼

【牛首之山】

劳水出焉，而西流注于潏水，是多飞鱼，其状如鲋鱼，食之已痔衕。

朏朏

【霍山】

有兽焉，其状如狸，而白尾有鬣，名曰朏朏[4]，养之可以已忧。

鸣蛇

【鲜山】

鲜水出焉，而北流注于伊水。其中多鸣蛇，其状如蛇而四翼，其音如磬，见则其邑大旱。

化蛇

【阳山】

阳水出焉，而北流注于伊水。其中多化蛇，其状如人面而豺身，鸟翼而蛇行，其音如叱呼，见其邑大水。

蠪蛭

【昆吾之山】

有兽焉，其状如彘而有角，其音如号，名曰蠪蛭，食之不眯。

马腹

【蔓渠之山】

有兽焉，其名曰马腹，其状如人面虎身，其音如婴儿，是食人。

人面鸟身神

凡济山之首，自煇诸之山至于蔓渠之山，凡九山，一千六百七十里，其神皆人面而鸟身。祠用毛，用一吉玉，投而不糈。

熏池神

【敖岸之山】

其阳多㻬琈[5]之玉，其阴多赭、黄金。神熏池居之。

夫诸

【敖岸之山】

有兽焉，其状如白鹿而四角，名曰夫诸，见则其邑大水。

武罗神

【青要之山】

䰠[6]武罗司之，其状人面而豹文，小要[7]而白齿，而穿耳以鐻[8]，其鸣如鸣玉。

鴢

【青要之山】

畛水出焉，而北流注于河。其中有鸟焉，名曰鴢[9]，其状如凫，青身而朱目赤尾，食之宜子。

飞鱼

【騩山】

正回之水出焉，而北流注于河。其中多飞鱼，其状如豚而赤文，服之不畏雷，可以御兵。

泰逢神

【和山】

吉神泰逢司之，其状如人而虎尾，是好居于萯[10]山之阳，出入有光。泰逢神动天地气也。

䴦

【扶猪之山】

有兽焉，其状如貉而人目，其名曰䴦[11]。

犀渠

【厘山】

有兽焉，其状如牛，苍身，其音如婴儿，是食人，其名曰犀渠。

𤢺

【厘山】

有兽焉，名曰𤢺[12]，其状如獳犬而有鳞，其毛如彘鬣。

人面兽身神

凡厘山之首，自鹿蹄之山至于玄扈之山，凡九山，千六百七十里。其神状皆人面兽身。其祠之，毛用一白鸡，祈而不糈，以采衣[13]之。

䲦鸟

【首山】

其阴有谷，曰机谷，多䲦[14]鸟，其状如枭而三目，有耳，其音如录，食之已垫[15]。

骄虫

【平逢之山】

有神焉，其状如人而二首，名曰骄虫，是为螫[16]虫，实惟蜂蜜之庐，其祠之，用一雄鸡，禳而勿杀。

鸰䳩

【廆[17]山】

其西有谷焉，名曰雚谷，其木多柳楮。其中有鸟焉，状如山鸡而长尾，赤如丹火而青喙，名曰鸰䳩[18]，其鸣自呼，服之不眯。

修辟鱼

【橐山】

橐水出焉，而北流注于河。其中多修辟之鱼，状如黾[19]而白喙，其音如鸱，食之已白癣。

帝女尸

【姑媱之山】

帝女死焉，其名曰女尸，化为䔄草，其叶胥[20]成，其华黄，其实如菟丘[21]，服之媚于人。

山膏

【苦山】

有兽焉，名曰山膏，其状如逐，赤若丹火，善詈[22]。

天愚神

【堵山】

神天愚居之，是多怪风雨。其上有木焉，名曰天楄[23]，方茎而葵状，服者不㖶[24]。

文文

【放皋之山】

有兽焉，其状如蜂，枝尾而反舌，善呼，其名曰文文。

三足龟

【大苦之山】

其阳狂水出焉，西南流注于伊水，其中多三足龟，食者无大疾，可以已肿。

鯩鱼

【半石之山】

来需之水出于其阳，西流注于伊水，其中多鯩鱼，黑文，其状如鲋，食者不睡。

鰧鱼

【半石之山】

合水出于其阴，而北流注于洛，多鰧[25]鱼，状如鳜，居逵[26]，苍文赤尾，食者不痈，可以为瘘。

鯩鱼

【少室之山】

休水出焉，而北流注于洛，其中多鯩鱼，状如盩蜼[27]而长距，足白而对，食者无蛊疾，可以御兵。

豕身人面神

凡苦山之首，自休与之山至于大騩之山，凡十有九山，千一百八十四里。其十六神者，皆豕身而人面。其祠：毛牷用一羊羞，婴用一藻玉瘗。

人面三首神

苦山、少室、太室皆冢也，其祠之，太牢之具，婴以吉玉。其神状皆人面而三首。其余属皆豕身而人面也。

鲛鱼

【荆山】

漳水出焉，而东南流注于雎，其中多黄金，多鲛鱼[28]。其兽多闾、麋。

𧕦围神

【骄山】

神𧕦[29]围处之，其状如人面，羊角虎爪，恒游于雎、漳之渊，出入有光。

鸩

【女几之山】

其上多玉，其下多黄金，其兽多豹、虎，多闾、麋、麖、麂，其鸟多白鷮[30]，多翟，多鸩。

计蒙神

【光山】

其上多碧，其下多水。神计蒙处之，其状人身而龙首，恒游于漳渊，出入必有飘风暴雨。

涉𧕦神

【岐山】

其阳多赤金，其阴多白珉[31]，其上多金、玉，其下多青雘[32]，其木多樗[33]。神涉𧕦处之，其状人身而方面三足。

鸟身人面神

凡荆山之首，自景山至琴鼓之山，凡二十三山，二千八百九十里。其神状皆鸟身而人面。其祠：用一雄鸡祈瘗，用一藻圭，糈用稌。骄山，冢也，其祠：用羞酒少牢祈，婴用一璧。

鼍

【岷山】

江水出焉，东北流注于海，其中多良龟，多鼍[34]。

窃脂

【崌山】

有鸟焉，状如鸮而赤身白首，其名曰窃脂，可以御火。

𤜣狼

【蛇山】

有兽焉，其状如狐，而白尾长耳，名𤜣[35]狼，见则国内有兵。

马身龙首神

凡岷山之首，自女几山至于贾超之山，凡十六山，三千五百里。其神状皆马身而龙首。其祠：毛用一雄鸡瘗。糈用稌。

跂踵

【复州之山】

有鸟焉，其状如鸮，而一足彘尾，其名曰跂踵，见则其国大疫。

龙身人面神

凡首阳山之首，自首山至于丙山，凡九山，二百六十七里。其神状皆龙身而人面。其祠之：毛用一雄鸡瘗，糈用五种之糈。

雍和

【丰山】

有兽焉，其状如蝯[36]，赤目、赤喙、黄身，名曰雍和，见则国有大恐。

耕父神

【丰山】

神耕父处之，常游清泠之渊，出入有光，见则其国为败。

鸩

【瑶碧之山】

有鸟焉，其状如雉，恒食蜚[37]，名曰鸩。

婴勺

【攻离之山】

有鸟焉，其名曰婴勺，其状如鹊，赤目、赤喙、白身，其尾若勺[38]，其鸣自呼。

青耕

【堇理之山】

有鸟焉，其状如鹊，青身白喙，白目白尾，名曰青耕，可以御疫，其鸣自叫。

獜

【依轱之山】

有兽焉，其状如犬，虎爪有甲，其名曰獜[39]，善駚[40]，食者不风[41]。

三足鳖

【从山】

从水出于其上，潜于其下，其中多三足鳖，枝尾，食之无蛊疫。

蛟

【毕山】

帝苑之水出焉，东北流注于视，其中多水玉，多蛟。

𤟑

【乐马之山】

有兽焉，其状如彙，赤如丹火，其名曰𤟑[42]，见则其国大疫。

狙如

【倚帝之山】

有兽焉，状如鼣[43]鼠，白耳白喙，名曰狙如，见则其国有大兵。

𤝻即

【鲜山】

有兽焉，其状如膜犬，赤喙、赤目、白尾，见则其邑有火，名曰𤝻[44]即。

梁渠

【历石之山】

有兽焉，其状如狸，而白首虎爪，名曰梁渠，见则其国有大兵。

䳅鵌

【丑阳之山】

有鸟焉，其状如乌而赤足，名䳅鵌[45]，可以御火。

闻獜

【几山】

有兽焉，其状如彘，黄身、白头、白尾，名曰闻獜，见则天下大风。

彘身人首神

凡荆山之首，自翼望之山至于几山，凡四十八山，三千七百三十二里。其神状皆彘身人首。其祠：毛用一雄鸡祈瘗，婴用一珪，糈用五种之精。

于儿神

【夫夫之山】

神于儿居之，其状人身而手操两蛇，常游于江渊，出入有光。

帝之二女

【洞庭之山】

帝之二女居之，是常游于江渊。澧沅之风，交潇湘之渊，是在九江之间，出入必以飘风暴雨。

怪神

【洞庭之山】

是多怪神，状如人而载蛇，左右手操蛇。

蛫

【即公之山】

有兽焉，其状如龟，而白身赤首，名曰蛫[46]，是可以御火。

鸟身龙首神

凡洞庭山之首，自篇遇之山至于荣余之山，凡十五山，二千八百里。其神状皆鸟身而龙首。其祠：毛用一雄鸡、一牝豚刏[47]，糈用稌。

中山经 原 文

中山经薄山之首，曰甘枣之山，共水出焉，而西流注于河。其上多杻木。其下有草焉，葵本[48]而杏叶。黄华而荚实，名曰箨[49]，可以已瞢[50]。有兽焉，其状如𤟩[51]鼠而文题[52]，其名曰㔮[53]，食之已瘿。

又东二十里，曰历儿之山，其上多橿，多枥[54]木，是木也，方茎而员叶，黄华而毛，其实如楝[55]，服之不忘。

又东十五里，曰渠猪之山，其上多竹，渠猪之水出焉，而南流注于河。其中是多豪鱼，状如鲔，赤喙尾赤羽，可以已白癣。

又东三十五里，曰葱聋之山，其中多大谷，是多白垩，黑、青、黄垩。

又东十五里，曰涹[56]山，其上多赤铜，其阴多铁。

又东七十里，曰脱扈之山。有草焉，其状如葵叶而赤华，荚实，实如棕荚，名曰植楮，可以已癙[57]，食之不眯。

又东二十里，曰金星之山，多天婴，其状如龙骨，可以已痤[58]。

又东七十里，曰泰威之山。其中有谷，曰枭谷，其中多铁。

又东十五里，曰橿谷之山。其中多赤铜。

又东百二十里，曰吴林之山，其中多葌[59]草。

又北三十里，曰牛首之山。有草焉，名曰鬼草，其叶如葵而赤茎，其秀[60]如禾，服之不忧。劳水出焉，而西流注于潏[61]水，是多飞鱼，其状如鲋鱼，食之已痔衕[62]。

又北四十里，曰霍山，其木多楮。有兽焉，其状如狸，而白尾有鬣[63]，名曰朏朏[64]，养之可以已忧。

又北五十二里，曰合谷之山，是多薝[65]棘。

又北三十五里，曰阴山，多砺石、文石。少水出焉，其中多彫[66]棠，其叶如榆叶而方，其实如赤菽[67]，食之已聋。

又东北四百里，曰鼓镫之山，多赤铜。有草焉，名曰荣草，其叶如柳，其本如鸡卵，食之已风。

凡薄山之首，自甘枣之山至于鼓镫之山，凡十五山，六千六百七十里。历儿，冢也，其祠礼：毛，太牢之具；县[68]以吉玉。其余十三者，毛用一羊，县婴用桑封，瘗而不糈。桑封者，桑主也，方其下而锐其上，而中穿之加金。

中次二经济山之首，曰辉诸之山，其上多桑，其兽多闾、麋，其鸟多鹖[69]。

又西南二百里，曰发视之山，其上多金、玉，其下多砥、砺。即鱼之水出焉，而西流注于伊水。

又西三百里，曰豪山，其上多金、玉而无草木。

又西三百里，曰鲜山，多金、玉，无草木。鲜水出焉，而北流注于伊水。其中多鸣蛇，其状如蛇而四翼，其音如磬[70]，见则其邑大旱。

又西三百里，曰阳山，多石，无草木。阳水出焉，而北流注于伊水。其中多化蛇，其状如人面而豺身，鸟翼而蛇行[71]，其音如叱呼，见其邑大水。

又西二百里，曰昆吾之山，其上多赤铜。有兽焉，其状如彘而有角，其音如号，名曰蛭，食之不眯。

又西百二十里，曰葌山。葌水出焉，而北流注于伊水，其上多金、玉，其下多青雄黄。有木焉，其状如棠而赤叶，名曰芒草，可以毒鱼。

又西一百五十里，曰蔓渠之山，其上多金、玉，其下多竹、箭。伊水出焉，而东流注于洛。有兽焉，其名曰马腹，其状如人面虎身，其音如婴儿，是食人。

凡济山之首，自辉诸之山至于蔓渠之山，凡九山，一千六百七十里，其神皆人面而鸟身。祠用毛，用一吉玉，投而不糈。

中次三经萯[72]山之首，曰敖岸之山，其阳多㻬琈之玉，其阴多赭、黄金。神熏池居之。是常出美玉。北望河林，其状如茜如举[73]。有兽焉，其状如白鹿而四角，名曰夫诸，见则其邑大水。

又东十里，曰青要之山，实惟帝之密都。北望河曲，是多驾鸟[74]。南望墠[75]渚，禹父之所化，中多仆累[76]、蒲卢[77]。䰠[78]武罗司之，其状人面而豹文，小要[79]而白齿，而穿耳以鐻[80]，其鸣如鸣玉。是山也，宜女子。畛[81]水出焉，而北流注于河。其中有鸟焉，名曰鴢[82]，其状如凫，青身而朱目赤尾，食之宜子。有草焉，其状如葌，而方茎黄华赤实，其本如藁本[83]，名曰荀，服之美人色。

又东十里，曰騩[84]山，其上有美枣，其阴有㻬琈之玉。正回之水出焉，而北流注于河。其中多飞鱼，其状如豚而赤文，服之不畏雷，可以御兵。

又东四十里，曰宜苏之山，其上多金、玉，其下多蔓居之木。滽滽[85]之水出焉，而北流注于河，是多黄贝。

又东二十里，曰和山，其上无草木而多瑶、碧，实惟河之九都[86]。是山也五曲[87]，九水出焉，合而北流注于河，其中多苍玉。吉神泰逢司之，其状如人而虎尾，是好居于山之阳，出入有光。泰逢神动天地气也。

凡萯山之首，自敖岸之山至于和山，凡五山，四百四十里。其祠：泰逢、熏池、武罗皆一牡羊副[88]，婴用吉玉。其二神用一雄鸡瘗之，糈用稌。

中次四经厘山之首，曰鹿蹄之山，其上多玉，其下多金。甘水出焉，而北流注于洛，其中多汵[89]石。

西五十里，曰扶猪之山，其上多礝[90]石。有兽焉，其状如貉[91]而人目，其名曰䴦[92]。虢水出焉，而北流注于洛，其中多瓀[93]石。

又西一百二十里，曰厘山，其阳多玉，其阴多蒐[94]。有兽焉，其状如牛，苍身，其音如婴儿，是食人，其名曰犀渠。滽滽之水出焉，而南流注于伊水。有兽焉，名曰𤢺[95]，其状如獳（nòu）犬而有鳞，其毛如彘鬣。

又西二百里，曰箕尾之山，多榖，多涂石，其上多㻬琈之玉。

又西二百五十里，曰柄山，其上多玉，其下多铜。滔雕之水出焉，而北流注于洛。其中多羬羊。有木焉，其状如樗，其叶如桐而荚实，其名曰茇[96]，可以毒鱼。

又西二百里，曰白边之山，其上多金、玉，其下多青雄黄。

又西二百里，曰熊耳之山，其上多漆，其下多棕。浮濠之水出焉，而西流注于洛，其中多水玉，多人鱼。有草焉，其状如苏而赤华，名曰葶苧[97]，可以毒鱼。

又西三百里，曰牡山，其上多文石，其下多竹箭、竹䉋，其兽多㸲牛、羬羊，鸟多赤鷩[98]。

又西三百五十里，曰讙举之山。雒[99]水出焉，而东北流注于玄扈之水，其中多马肠[100]之物。此二山者，洛间[101]也。

凡厘山之首，自鹿蹄之山至于玄扈之山，凡九山，千六百七十里。其神状皆人面兽身。其祠之，毛用一白鸡，祈而不糈，以采衣[102]之。

中次五经薄山之首，曰苟林之山，无草木，多怪石。

东三百里，曰首山，其阴多榖、柞，其草多𦬸、芫[103]，其阳多㻬琈之玉，木多槐。其阴有谷，曰机谷，多䲦[104]鸟，其状如枭而三目，有耳，其音如录[105]，食之已垫[106]。

又东三百里，曰县斸[107]之山，无草木，多文石。

又东三百里，曰葱聋之山，无草木，多𢈦[108]石。

东北五百里，曰条谷之山，其木多槐、桐，其草多芍药、门冬。

又北十里，曰超山，其阴多苍玉，其阳有井，冬有水而夏竭。

又东五百里，曰成侯之山，其上多櫄木[109]，其草多芁[110]。

又东五百里，曰朝歌之山，谷多美垩。

又东五百里，曰槐山，谷多金锡。

又东十里，曰历山，其木多槐，其阳多玉。

又东十里，曰尸山，多苍玉，其兽多麖[111]。尸水出焉，南流注于洛水，其中多美玉。

又东十里，曰良余之山，其上多榖、柞，无石。余水出于其阴，而北流注于河；乳水出于其阳，而东南流注于洛。

又东南十里，曰蛊尾之山，多砺石、赤铜。龙余之水出焉，而东南流注于洛。

又东北二十里，曰升山，其木其多榖、柞、棘，其草多藷藇、蕙[112]，多寇脱[113]。黄酸之水出焉，而北流注于河，其中多璇玉。

又东二十里，曰阳虚之山，多金，临于玄扈之水。

凡薄山之首，自苟林之山至于阳虚之山，凡十六山，二千九百八十二里。升山，冢也，其祠礼：太牢，婴用吉玉。首山，䰠也，其祠用稌、黑牺太牢[114]之具、蘖酿[115]；干儛[116]，置鼓[117]；婴用一璧。尸水，合天也[118]，肥牲祠之；用一黑犬于上，用一雌鸡于下，刉[119]一牝羊，献血。婴用吉玉，采之，飨之。

中次六经缟羝[120]山之首，曰平逢之山，南望伊洛，东望谷城之山，无草木，无水，多沙、石。有神焉，其状如人而二首，名曰骄虫，是为螫虫[121]，实惟蜂蜜之庐[122]，其祠之，用一雄鸡，禳[123]而勿杀。

西十里，曰缟羝之山，无草木，多金、玉。

又西十里，曰廆[124]山，其阴多㻬琈之玉。其西有谷焉，名曰雚[125]谷，其木多柳楮。其中有鸟焉，状如山鸡而长尾，赤如丹火而青喙，名曰鸰䳩[126]，其鸣自呼，服之不眯。交觞之水出于阳，而南流于洛；俞随之水出于其阴，而北流注于谷水。

又西三十里，曰瞻诸之山，其阳多金，其阴多文石㴬[127]水出焉，而东南流注于洛；少水出其阴，而东流注于谷水。

又西三十里，曰娄涿之山，无草木，多金、玉。瞻水出于其阳，而东流注于洛；陂[128]水出于其阴，而北流注于谷水，其中多茈石、文石。

又西四十里，曰白石之山。惠水出于其阳，而南流注于洛，其中多水玉。涧水出于其阴，西北流注于谷水，其中多麋石[129]、栌丹[130]。

又西五十里，曰谷山，其上多榖，其下多桑。爽水出焉，而西北流注于谷水，其中多碧绿[131]。

又西七十二里，曰密山，其阳多玉，其阴多铁。豪水出焉，而南流注于洛，其中多旋龟，其状鸟首而鳖尾，其音如判木。无草木。

又西百里，曰长石之山，无草木，多金、玉。其西有谷焉，名曰共谷，多竹。共水出焉，西南流注于洛，其中多鸣石。

又西一百四十里，曰傅山，无草木，多瑶、碧。厌染之水出于其阳，而南流注于洛，其中多人鱼。其西有林焉，名曰墦[132]冢。谷水出焉，而东流注于洛，其中多珚[133]玉。

又西五十里，曰橐[134]山，其木多樗，多𣖾[135]木，其阳多金玉，其阴多铁，多萧。橐水出焉，而北流注于河。其中多修辟之鱼，状如黾[136]而白喙，其音如鸱，食之已白癣。

又西九十里，曰常烝[137]之山，无草木，多垩。潐[138]水出焉，而东北流注于河，其中多苍玉。菑[139]水出焉，而北流注于河。

又西九十里，曰夸父之山，其木多棕、枏，多竹、箭，其兽多㸲牛、羬羊，其鸟多赤鷩，其阳多玉，其阴多铁。其北有林焉，名曰桃林，是广员三百里，其中多马。湖水出焉，而北流注于河，其中多珚玉。

又西九十里，曰阳华之山，其阳多金、玉，其阴多青雄黄，其草多藷藇，多苦辛，其状如橚[140]，其实如瓜，其味酸甘，食之已疟[141]。杨水出焉，而西南流注于洛，其中多人鱼。门水出焉，而东北流注于河，其中多玄𦁎[142]姑之水出于其阴，而东流注于门水，其上多铜。门水出于河，七百九十里入雒水。

凡缟羝山之首，自平逢之山至于阳华之山，凡十四山，七百九十里。岳[143]在其中，以六月祭之，如诸岳之祠法，则天下安宁。

中次七经苦山之首，曰休与之山。其上有石焉，名曰帝台[144]之棋，五色而文，其状如鹑卵，帝台之石，所以祷百神[145]者也，服之不蛊。有草焉，其状如蓍[146]，赤叶而本丛生。名曰夙条，可以为簳[147]。

东三百里，曰鼓钟之山，帝台之所以觞[148]百神也。有草焉，方茎而黄华，员叶而三成[149]，其名曰焉酸，可以为毒。其上多砺，其下多砥。

又东二百里，曰姑媱[150]之山。帝女死焉，其名曰女尸，化为䔄[151]草，其叶胥[152]成，其华黄，其实如菟丘[153]，服之媚于人[154]。

又东二十里，曰苦山。有兽焉，名曰山膏，其状如豚，赤若丹火，善詈[155]。其上有木焉，名曰黄棘，黄华而员叶，其实如兰，服之不字[156]。有草焉，员叶而无茎，赤华而不实，名曰无条，服之不瘿。

又东二十七里，曰堵山，神天愚居之，是多怪风雨。其上有木焉，名曰天楄[157]，方茎而葵状，服者不㖶[158]。

又东五十二里，曰放皋之山。明水出焉，南流注于伊水，其中多苍玉。有木焉，其叶如槐，黄华而不实，其名曰蒙木，服之不惑。有兽焉，其状如蜂，枝尾而反舌，善呼，其名曰文文。

又东五十七里，曰大苦之山，多㻬琈之玉，多麋玉。有草焉，其状叶如榆，方茎而苍伤[159]，其名曰牛伤[160]，其根苍文，服者不厥[161]，可以御兵。其阳狂水出焉，西南流注于伊水，其中多三足龟，食者无大疾，可以已肿。

又东七十里，曰半石之山。其上有草焉，生而秀[162]，其高丈余，赤叶赤华，华而不实，其名曰嘉荣，服之者不畏霆。来需之水出于其阳，西流注于伊水，其中多鯩[163]鱼，黑文，其状如鲋，食者不睡。合水出于其阴，而北流注于洛，多䲢[164]鱼，状如鳜[165]，居逵[166]，苍文赤尾，食者不痈，可以为瘘。

又东五十里，曰少室之山，百草木成囷[167]。其上有木焉，名曰帝休，叶状如杨，其枝五衢[168]，黄华黑实，服者不怒。其上多玉，其下多铁。休水出焉，而北流注于洛，其中多䱱鱼，状如盩蜼[169]而长距，足白而对，食者无蛊疾，可以御兵。

又东三十里，曰泰室之山。其上有木焉，叶状如梨而赤理，其名曰栯[170]木，服者不妒。有草焉，其状如，白华黑实，泽如薁[171]，其名曰草，服之不昧[172]。上多美石。

又北三十里，曰讲山，其上多玉，多柘，多柏。有木焉，名曰帝屋，叶状如椒，反伤赤实，可以御凶。

又北三十里，曰婴梁之山，上多苍玉，錞[173]于玄石。

又东三十里，曰浮戏之山。有木焉，叶状如樗而赤实，名曰亢木，食之不蛊。汜[174]水出焉，而北流注于河。其东有谷，因名曰蛇谷，上多少辛[175]。

又东四十里，曰少陉之山。有草焉，名曰菵[176]草，叶状如葵，而赤茎白华，实如䲢薁，食之不愚。器难之水出焉，而北流注于役水。

又东南十里，曰太山。有草焉，名曰梨，其叶状如萩[177]而赤华，可以已疽。太水出于其阳，而东南流注于役水；承水出于其阴，而东北流注于役。

又东二十里，曰末山，上多赤金。末水出焉，北流注于役。

又东二十五里，曰役山，上多白金，多铁。役水出焉，北流注于河。

又东三十五里，曰敏山。上有木焉，其状如荆，白华而赤实，名曰葪柏[178]，服者不寒。其阳多㻬琈之玉。

又东三十里，曰大騩之山，其阴多铁、美玉、青垩。有草焉，其状如蓍而毛，青华而白实，其名曰𦵧[179]，服之不夭[180]，可以为腹病。

凡苦山之首，自休与之山至于大騩之山，凡十有九山，千一百八十四里。其十六神者，皆豕身而人面。其祠：毛牷用一羊羞，婴用一藻玉瘗。苦山、少室、太室皆冢也，其祠之，太牢之具，婴以吉玉。其神状皆人面而三首。其余属皆豕身而人面也。

中次八经荆山之首，曰景山，其上多金、玉，其木多杼[181]、檀。雎[182]水出焉，东南流注于江，其中多丹粟，多文鱼。

东北百里，曰荆山，其阴多铁，其阳多赤金，其中多犛[183]牛，多豹、虎，其木多松、柏，其草多竹，多橘、櫾[184]。漳水出焉，而东南流注于雎，其中多黄金，多鲛[185]鱼。其兽多闾、麋。

又东北百五十里，曰骄山，其上多玉，其下多青雘，其木多松、柏，多桃枝、钩端，神凡苦山之首，自休与之山至于大之山，凡十有九山，千一百八十四里。其十六神者，皆豕身而人面。其祠：毛牷用一羊羞，婴用一藻玉瘗。苦山、少室、太室皆冢也，其祠之，太牢之具，婴以吉玉。其神状皆人面而三首。其余属皆豕身而人面也。神𧕦[186]围处之，其状如人面，羊角虎爪，恒游于雎、漳之渊，出入有光。

又东北百二十里，曰女几之山，其上多玉，其下多黄金，其兽多豹、虎，多闾、麋、麖、麂[187]，其鸟多白鷮[188]，多翟，多鸩。

又东北二百里，曰宜诸之山，其上多金、玉，其下多青雘。洈[189]水出焉，而南流注于漳，其中多白玉。

又东北三百五十里，曰纶山，其木多梓、枏，多桃枝，多柤、栗、橘、櫾，其兽多闾、麈[190]、麢、㚟[191]。

又东北二百里，曰陆䣀[192]之山，其上多㻬琈之玉，其下多垩，其木多杻、橿。

又东百三十里，曰光山，其上多碧，其下多水。神计蒙处之，其状人身而龙首，恒游于漳渊，出入必有飘风暴雨。

又东北百五十里，曰岐山，其阳多赤金，其阴多白珉[193]，其上多金、玉，其下多青雘，其木多樗。神涉处之，其状人身而方面三足。

又东百三十里，曰铜山，其上多金、银、铁，其木多榖、柞、柤、粟、橘、櫾，其兽多犳[194]。

又东北一百里，曰美山，其兽多兕牛，多闾、麈，多豕、鹿，其上多金，其下青雘。

又东北百里，曰大尧之山，其木多松、柏，多梓、桑，多机[195]，其草多竹，其兽多豹、虎、麢、㚟。

又东北三百里，曰灵山，其上多金、玉，其下多青雘，其木多桃、李、梅、杏。

又东北七十里，曰龙山，上多寓木[196]，其上多碧，其下多赤锡，其草多桃枝、钩端。

又东南五十里，曰衡山，上多寓木、榖、柞，多黄垩、白垩。

又东南七十里，曰石山，其上多金，其下多青雘，多寓木。

又南百二十里，曰若山，其上多㻬琈之玉，多赭，多封石，多寓木，多柘。

又东南一百二十里，曰彘山，多美石，多柘。

又东南一百五十里，曰玉山，其上多金、玉，其下多碧、铁，其木多柏。

又东南七十里，曰讙山，其木多檀，多封石，多白锡。郁水出于其上，潜于其下，其中多砥、砺。

又东北百五十里，曰仁举之山，其木多榖、柞，其阳多赤金，其阴多赭。

又东五十里，曰师每之山，其阳多砥、砺，其阴多青雘，其木多柏，多檀，多柘，其草多竹。

又东南二百里，曰琴鼓之山，其木多榖、柞、椒[197]、柘，其上多白珉，其下多洗石，其兽多豕、鹿，多白犀，其鸟多鸩。

凡荆山之首，自景山至琴鼓之山，凡二十三山，二千八百九十里。其神状皆鸟身而人面。其祠：用一雄鸡祈瘗，用一藻圭，糈用稌。骄山，冢也，其祠：用羞酒少牢祈，婴用一璧。

中次九经岷山之首，曰女几之山，其上多石涅，其木多杻、橿，其草多菊、洛水出焉，东注于江，其中多雄黄，其兽多虎、豹。

又东北三百里，曰岷山。江水出焉，东北流注于海，其中多良龟，多鼍[198]。其上多金、玉，其下多白珉，其木多梅、棠，其兽多犀、象，多夔牛[199]，其鸟多翰、鷩[200]。

又东北一百四十里，曰崃山。江水出焉，东流注大江。其阳多黄金，其阴多麋、麈，其木多檀、柘，其草多䪥[201]、韭，多药[202]、空夺[203]。

又东一百五十里，曰崌[204]山。江水出焉，东流注于大江，其中多怪蛇，多䲀[205]鱼，其木多楢[206]、杻，多梅、梓，其兽多夔牛、麢、㚟、犀、兕。有鸟焉，状如鸮而赤身白首，其名曰窃脂，可以御火。

又东三百里，曰高梁之山，其上多垩，其下多砥、砺，其木多桃枝、钩端。有草焉，状如葵而赤华、荚实、白柎，可以走马。

又东四百里，曰蛇山，其上多黄金，其下多垩，其木多栒，多豫章，其草多嘉荣、少辛。有兽焉，其状如狐，而白尾长耳，名𤜣[207]狼，见则国内有兵。

又东五百里，曰鬲山，其阳多金，其阴多白珉。蒲𪈘[208]之水出焉，而东流注于江，其中多白玉。其兽多犀、象、熊、罴，多猨蜼[209]。

又东北三百里，曰隅阳之山，其上多金、玉，其下多青雘，其木多梓、桑，其草多茈。徐之水出焉，东流注于江，其中多丹粟。

又东二百五十里，曰岐山，其上多白金，其下多铁，其木多梅、梓，多杻、楢。減水出焉，东南流注于江。

又东三百里，曰勾檷[210]之山，其上多玉，其下多黄金，其木多栎、柘，其草多芍药。

又东一百五十里，曰风雨之山，其上多白金，其下多石涅，其木多棷、椫[211]，多杨。宣余之水出焉，东流注于江，其中多蛇，其兽多闾、麋，多麈、豹、虎，其鸟多白鷮。

又东北二百里，曰玉山，其阳多铜，其阴多赤金，其木多豫章、楢、杻，其兽多豕、鹿、麢、㚟，其鸟多鸩。

又东一百五十里，曰熊山。有穴焉，熊之穴，恒出入神人。夏启而冬闭，是穴也，冬启乃必有兵。其上多白玉，其下多白金，其木多樗柳，其草多寇脱。

又东一百四十里，曰騩山，其阳多美玉、赤金，其阴多铁，其木多桃枝、荆、芑。

又东二百里，曰葛山，其上多赤金，其下多瑊[212]石，其木多柤、栗、橘、櫾、楢、杻，其兽多麢、㚟，其草多嘉荣。

又东一百七十里，曰贾超之山，其阳多黄垩，其阴多美赭，其木多柤、栗、橘、櫾，其中多龙修[213]。

凡岷山之首，自女几山至于贾超之山，凡十六山，三千五百里。其神状皆马身而龙首。其祠：毛用一雄鸡瘗。糈用稌。文山、勾檷、风雨、騩山，是皆冢也，其祠之：羞酒[214]，少牢具，婴用一吉玉。熊山，帝也，其祠：羞酒，太牢具，婴用一璧。干儛，用兵以禳；祈，璆[215]冕舞。

中次十经之首，曰首阳之山，其上多金、玉，无草木。

又西五十里，曰虎尾之山，其木多椒、椐，多封石，其阳多赤金，其阴多铁。

又西南五十里，曰繁缋[216]之山，其木多楢、杻，其草多枝勾[217]。

又西南二十里，曰勇石之山，无草木，多白金，多水。

又西二十里，曰复州之山，其木多檀，其阳多黄金。有鸟焉，其状如鸮，而一足彘尾，其名曰跂踵，见则其国大疫。

又西三十里，曰楮山，多寓木，多椒、椐，多柘，多垩。

又西二十里，曰又原之山，其阳多青雘，其阴多铁，其鸟多鸜鹆[218]。

又西五十里，曰涿山，其木多榖、柞、杻，其阳多㻬琈之玉。

又西七十里，曰丙山，其木多梓、檀，多弞杻[219]。

凡首阳山之首，自首山至于丙山，凡九山，二百六十七里。其神状皆龙身而人面。其祠之：毛用一雄鸡瘗，糈用五种之糈[220]。堵山，冢也，其祠之：少牢具，羞酒祠，婴用一璧瘗。騩山，帝也，其祠：羞酒，太牢具；合巫祝[221]二人儛，婴一璧。

中次一十一经荆山之首，曰翼望之山。湍[222]水出焉，东流注于济；贶[223]水出焉，东南流注于汉，其中多蛟。其上多松、柏，其下多漆[224]、梓，其阳多赤金，其阴多珉。

又东北一百五十里，曰朝歌之山潕[225]水出焉，东南流注于荥，其中多人鱼。其上多梓、枏，其兽多麢、麋。有草焉，名曰莽草，可以毒鱼。

又东南二百里，曰帝囷之山，其阳多琈之玉，其阴多铁。帝囷之水出于其上，潜于其下，多鸣蛇。

又东南五十里，曰视山，其上多韭。有井焉，名曰天井，夏有水，冬竭。其上多桑，多美垩、金、玉。

又东南二百里，曰前山，其木多槠[226]，多柏，其阳多金，其阴多赭。

又东南三百里，曰丰山，有兽焉，其状如蝯[227]，赤目、赤喙、黄身，名曰雍和，见则国有大恐。神耕父处之，常游清泠[228]之渊，出入有光，见则其国为败。有九钟焉，是和霜鸣[229]。其上多金，其下多榖、柞、杻、橿。

又东北八百里，曰兔床之山，其阳多铁，其木多槠、芧[230]，其草多鸡谷，其本如鸡卵，其味酸甘，食者利于人。

又东六十里，曰皮山，多垩，多赭，其木多松、柏。

又东六十里，曰瑶碧之山，其木多梓、枏，其阴多青雘，其阳多白金。有鸟焉，其状如雉，恒食蜚[231]，名曰鸩。

又东四十里，曰攻离之山。济水出焉，南流注于汉。有鸟焉，其名曰婴勺，其状如鹊，赤目、赤喙、白身，其尾若勺[232]，其鸣自呼。多㸲牛，多羬羊。

又东北五十里，曰祑𥮐[233]之山，其上多松、柏、机桓[234]。

又西北一百里，曰堇理之山，其上多松柏，多美梓，其阴多丹雘，多金，其兽多豹、虎。有鸟焉，其状如鹊，青身白喙，白目白尾，名曰青耕，可以御疫，其鸣自叫。

又东南三十里，曰依轱[235]之山，其上多杻、橿，多苴[236]。有兽焉，其状如犬，虎爪有甲，其名曰獜[237]，善駚𤘝[238]，食者不风[239]。

又东南三十五里，曰即谷之山，多美玉，多玄豹，多闾、麈，多麢、𡗬。其阳多珉，其阴多青雘。

又东南四十里，曰鸡山，其上多美梓，多桑，其草多韭。

又东南五十里，曰高前之山。其上有水焉，甚寒而清，帝台之浆也，饮之者不心痛。其上有金，其下有赭。

又东南三十里，曰游戏之山，多杻、橿、榖，多玉，多封石。

又东南三十五里，曰从山，其上多松、柏，其下多竹。从水出于其上，潜于其下，其中多三足鳖，枝尾，食之无蛊疾[240]。

又东南三十里，曰婴䃌[241]之山，其上多松、柏，其下多梓、櫄。

又东南三十里，曰毕山。帝苑之水出焉，东北流注于鸜[242]，其中多水玉，多蛟。其上多㻬琈之玉。

又东南二十里，曰乐马之山。有兽焉，其状如彙，赤如丹火，其名曰𤟑[243]，见则其国大疫。

又东南二十五里，曰葴[244]山葴水出焉，东南流注于汝水，其中多人鱼，多蛟，多颉[245]。

又东四十里，曰婴山，其下多青雘，其上多金、玉。

又东三十里，曰虎首之山，多苴、椆、椐[246]。

又东二十里，曰婴侯之山，其上多封石，其下多赤锡。

又东五十里，曰大孰之山。杀水出焉，东北流注于瀙水，其中多白垩。

又东四十里，曰卑山，其上多桃、李、苴、梓，多纍[247]。

又东三十里，曰倚帝之山，其上多玉，其下多金。有兽焉，状如鼣[248]鼠，白耳白喙，名曰狙[249]如，见则其国有大兵。

又东三十里，曰鲵山，鲵水出于其上，潜于其下，其中多美垩。其上多金，其下多青雘。

又东三十里，曰雅山。澧水出焉，东流注于瀙水，其中多大鱼。其上多美桑，其下多苴，多赤金。

又东五十五里，曰宣山。沦水出焉，东南流注于瀙水，其中多蛟。其上有桑焉，大五十尺，其枝四衢，其叶大尺余，赤理、黄华、青柎，名曰帝女之桑。

又东四十五里，曰衡山，其上多青雘，多桑，其鸟多鸜鹆。

又东四十里，曰丰山，其上多封石，其木多桑，多羊桃，状如桃而方茎，可以为皮张[250]。

又东七十里，曰妪山，其上多美玉，其下多金，其草多鸡谷。

又东三十里，曰鲜山，其木多楢、杻、苴，其草多亹冬[251]，其阳多金，其阴多铁。有兽焉，其状如膜犬[252]，赤喙、赤目、白尾，见则其邑有火，名曰𤝻[253]即。

又东三十里，曰皋山，其阳多金，其阴多美石。皋水出焉，东流注于澧水，其中多脃[254]石。

又东二十五里，曰大支之山，其阳多金，其木多榖、柞，无草。

又东五十里，曰区吴之山，其木多苴。

又东五十里，曰声匈之山，其木多榖，多玉，上多封石。

又东五十里，曰大騩之山，其阳多赤金，其阴多砥石。

又东十里，曰踵臼之山，无草木。

又东北七十里，曰历石之山，其木多荆、芑，其阳多黄金，其阴多砥石。有兽焉，其状如狸，而白首虎爪，名曰梁渠，见则其国有大兵。

又东南一百里，曰求山。求水出于其上，潜于其下，中有美赭。其木多苴，多䉋。其阳多金，其阴多铁。

又东二百里，曰丑阳之山，其上多椆、椐。有鸟焉，其状如乌而赤足，名䳅鵌[255]，可以御火。

又东三百里，曰奥山，其上多柏、杻、橿，其阳多㻬琈之玉。奥水出焉，东流注于瀙水。

又东三十五里，曰服山，其木多苴，其上多封石，其下多赤锡。

又东三百里，曰杳山，其上多嘉荣草，多金、玉。

又东三百五十里，曰几山，其木多楢、檀、杻，其草多香。有兽焉，其状如彘，黄身、白头、白尾，名曰闻獜，见则天下大风。

凡荆山之首，自翼望之山至于几山，凡四十八山，三千七百三十二里。其神状皆彘身人首。其祠：毛用一雄鸡祈瘗，婴用一珪，糈用五种之精。禾山，帝也，其祠：太牢之具，羞瘗倒毛[256]，婴用一璧。牛无常[257]。堵山、玉山，冢也，皆倒祠，羞用少牢，婴用吉玉。

中次十二经洞庭山之首，曰篇遇之山，无草木，多黄金。

又东南五十里，曰云山，无草木。有桂竹，甚毒，伤人必死。其上多黄金，其下多㻬琈之玉。

又东南一百三十里，曰龟山，其木多榖、柞、椆、椐，其上多黄金，其下多青雄黄，多扶竹[258]。

又东七十里，曰丙山，多筀竹[259]，多黄金、铜、铁、无木。

又东南五十里，曰风伯之山，其上多金玉，其下多痠[260]石、文石，多铁，其木多柳、杻、檀、楮。其东有林焉，曰莽浮之林，多美木、鸟、兽。

又东一百五十里，曰夫夫之山，其上多黄金，其下多青雄黄，其木多桑、楮，其草多竹、鸡鼓[261]。神于儿居之，其状人身而手操两蛇，常游于江渊，出入有光。

又东南一百二十里，曰洞庭之山，其上多黄金，其下多银、铁，其木多柤、梨、橘、櫾，其草多葌、蘪芜、芍药、芎。帝之二女居之，是常游于江渊。澧沅之风，交潇湘之渊，是在九江之间，出入必以飘风暴雨。是多怪神，状如人而载[262]蛇，左右手操蛇。多怪鸟。

又东南一百八十里，曰暴山，其木多棕、枏、荆、芑、竹、箭、䉋、箘[263]，其上多黄金、玉，其下多文石、铁，其兽多麋、鹿、麂、就[264]。

又东南二百里，曰即公之山，其上多黄金，其下多㻬琈之玉，其木多柳、杻、檀、桑。有兽焉，其状如龟，而白身赤首，名曰蛫[265]，是可以御火。

又东南一百五十九里，曰尧山，其阴多黄垩，其阳多黄金，其木多荆、芑、柳、檀，其草多藷藇、𦬸。

又东南一百里，曰江浮之山，其上多银、砥、砺，无草木，其兽多豕、鹿。

又东二百里，曰真陵之山，其上多黄金，其下多玉，其木多榖、柞、柳、杻，其草多荣草。

又东南一百二十里，曰阳帝之山，多美铜，其木多橿、杻、檿[266]、楮，其兽多麢、麝。

又南九十里，曰柴桑之山，其上多银，其下多碧，多汵石、赭，其木多柳、芑、楮、桑，其兽多麋、鹿，多白蛇、飞蛇。

又东二百三十里，曰荣余之山，其上多铜，其下多银，其木多柳、芑，其虫多怪蛇、怪虫。

凡洞庭山之首，自篇遇之山至于荣余之山，凡十五山，二千八百里。其神状皆鸟身而龙首。其祠：毛用一雄鸡、一牝豚刏[267]，糈用稌。凡夫夫之山、即公之山、尧山、阳帝之山皆冢也，其祠：皆肆[268]瘗，祈用酒，毛用少牢，婴用一吉玉。洞庭、荣余山神也，其祠：皆肆瘗，祈酒太牢祠，婴用圭璧十五，五采惠[269]之。

右中经之山，大凡百九十七山，二万一千三百七十一里。

大凡天下名山五千三百七十，居地，大凡六万四千五十六里。

禹曰：天下名山，经五千三百七十山，六万四千五十六里，居地也。言其五臧，盖其余小山甚众，不足记云。天地之东西二万八千里，南北二万六千里，出水之山者八千里，受水者八千里，出铜之山四百六十七，出铁之山三千六百九十。此天地之所分壤树谷[270]也，戈矛之所发也，刀铩之所起也，能者有余，拙者不足。封于太山，禅于梁父，七十二家，得失之数[271]，皆在此内，是谓国用。

右《五臧山经》五篇，大凡一万五千五百三字。

[1] 𤟩：音毁。

[2] 题：额头。

[3] 㔮：音挪。

[4] 朏：音匪。

[5] 㻬琈：音涂浮。

[6] 䰠：音神。

[7] 要：通腰。

[8] 鐻：音渠；耳环。

[9] 鴢：音咬。

[10] 萯：音倍。

[11] 䴦：音银。

[12] 𤢺：音洁。

[13] 衣：音义；包裹。

[14] 䲦：音带。

[15] 垫：一种湿病。

[16] 螫：音式。

[17] 廆：音归。

[18] 鸰䳩：音铃要。

[19] 黾：音敏；蛙类动物，青色。

[20] 胥：聚集。

[21] 菟丘：菟丝子。

[22] 詈：音立；辱骂。

[23] 楄：音编。

[24] 㖶：通噎。

[25] 鰧：音腾。

[26] 逵：水中之穴道交通者。

[27] 盩蜼：音周位；类似猕猴的野兽。

[28] 鲛鱼：鲨鱼。

[29] 𧕦：音驼。

[30] 鷮：音骄。

[31] 白珉：珉，音民；一种似玉美石。

[32] 雘：音霍；善丹，可做颜料。

[33] 樗：音出；臭椿树。

[34] 鼍：音驼；扬子鳄。

[35] 𤜣：音以。

[36] 蝯：通猿。

[37] 蜚：臭虫。

[38] 若勺：似酒勺形。

[39] 獜：音吝。

[40] 駚：音央奋；跳跃。

[41] 不风：不患风疾。

[42] 𤟑：音立。

[43] 鼣：音费。

[44] 𤝻：音移。

[45] 䳅鵌：音指图。

[46] 蛫：音鬼。

[47] 刏：音机；切割。

[48] 本：根、茎。

[49] 箨：音拓；草名。

[50] 瞢：音萌；眼睛看不清的病症。

[51] 𤟩：音毁。

[52] 题：额头。

[53] 㔮：音挪。

[54] 枥：音厉。

[55] 楝：音练；落叶乔木。

[56] 涹：音窝。

[57] 癙：音鼠；瘘管病。

[58] 痤：痤疮。

[59] 葌草：葌，音尖；茅草。

[60] 秀：植物的花朵。

[61] 潏：音决。

[62] 痔衕：痔疮。

[63] 鬣：音列；脖子上的长毛。

[64] 朏：音匪。

[65] 薝：音詹。

[66] 彫：音雕。

[67] 菽：音叔；小豆。

[68] 县：通悬。

[69] 鹖：音河；鹖鸡，生性好斗。

[70] 磬：音庆；一种打击乐器。

[71] 蛇行：像蛇一样蜿蜒前行。

[72] 萯：音倍。

[73] 如茜如举：茜，音欠，即茜草，可做染料；举，即榉柳，落叶乔木。

[74] 驾鸟：驾，音加；或为鴐鹅，即野鹅。

[75] 墠：音谈。

[76] 仆累：蜗牛。

[77] 蒲卢：软体动物，蛤蚌之类。一说蒲卢与仆累为同类之物，蒲卢与仆累读音相近。

[78] 䰠：音神。

[79] 要：通腰。

[80] 鐻：音渠；耳环。

[81] 畛：音诊。

[82] 鴢：音咬。

[83] 藁本：藁，音稿；一种药草。

[84] 騩：音微。

[85] 滽：音庸。

[86] 河之九都：九条河的发源地。

[87] 五曲：曲回五重。

[88] 副：音批；剖开。

[89] 汵：音赣。

[90] 礝石：礝，音软；一种矿石。

[91] 貉：音合；外形像狐狸，昼伏夜出，俗称貉子。

[92] 䴦：音银。

[93] 瓀石：瓀，音软；即上文所述礝石。

[94] 蒐：音搜；即茜草。

[95] 𤢺：音洁。

[96] 茇：音拔；古树名。

[97] 葶苧：音亭宁；毒草名。

[98] 赤鷩：鷩，音必；山鸡的一种。

[99] 雒：音洛。

[100] 马肠：兽名；一说马肠即为上文的马腹。

[101] 洛间：指讙举、玄扈二山夹在洛水间。

[102] 衣：覆盖、包裹。

[103] 𦬸、芫：𦬸，音竹，即山蓟，药材，分为白术和苍术；芫，音元，即芫华，药材。

[104] 䲦：音带。

[105] 录：鹿鸣。

[106] 垫：一种湿病。

[107] 斸：音竹。

[108] 𢈦：音棒。

[109] 櫄木：櫄，音春；即椿树。

[110] 芁：音交；即秦芁，一种药材。

[111] 麖：音京；鹿的一种，体形较大。

[112] 蕙：香草名。

[113] 寇脱：一种长于南方的草。

[114] 黑牺太牢：黑色牲畜的太牢，太牢即牛、羊、猪。

[115] 蘖酿：蘖，音孽；即用蘖作酒曲酿造的酒。

[116] 干儛：儛，音舞；手持盾牌起舞。

[117] 置鼓：击鼓，以配合干儛。

[118] 尸水，合天也：尸水，上通到天界。

[119] 刉：音机；切割。

[120] 缟羝：音稿低。

[121] 螫虫：螫，音式；即长有毒刺能蜇人的昆虫。

[122] 庐：居住之所。

[123] 禳：消灾的祭祀。

[124] 廆：音归。

[125] 雚：音贯。

[126] 鸰䳩：音铃要。

[127] 㴬：音谢。

[128] 陂：音杯。

[129] 麋石：或为画眉石。

[130] 栌丹：或为黑色丹砂。

[131] 碧绿：或为孔雀石。

[132] 墦：音凡。

[133] 珚：音烟。

[134] 橐：音驼。

[135] 𣖾：音倍。

[136] 黾：音敏；蛙类动物，青色。

[137] 烝：音蒸。

[138] 潐：音桥。

[139] 菑：音兹。

[140] 橚：通楸；即楸树。

[141] 疟：疟疾。

[142] 𦁎：音及。

[143] 岳：泛指高大的山岳。

[144] 帝台：神人名。

[145] 祷百神：向百神祈祷。

[146] 蓍：音师；即蓍草。

[147] 簳：音敢；即箭竿。

[148] 觞：进酒、宴请。

[149] 成：层、重。

[150] 媱：音摇。

[151] 䔄：音摇。

[152] 胥：聚集。

[153] 菟丘：菟丝子。

[154] 媚于人：为人所爱。

[155] 詈：音立；辱骂。

[156] 字：生育。

[157] 楄：音编。

[158] 㖶：通噎。

[159] 苍伤：伤即刺，苍伤即青色的刺。

[160] 牛伤：牛棘。

[161] 厥：昏厥。

[162] 生而秀：一开始生长即抽穗开花。

[163] 鯩：音伦。

[164] 䲢：音腾。

[165] 鳜：音桂；鳜鱼。

[166] 逵：水中之穴道交通者。

[167] 囷：圆形的仓库。

[168] 衢：音渠；交错。

[169] 盩蜼：音周位；类似猕猴的野兽。

[170] 栯：音郁。

[171] 蘡薁：音婴玉；落叶藤木，或为山葡萄。

[172] 昧：梦魇。

[173] 錞：通蹲；引申为依附之意。

[174] 汜：音四。

[175] 少辛：又名细辛，一种草药。

[176] 菵：音刚。

[177] 萩：音秋；蒿类植物。

[178] 葪：通蓟，音计。

[179] 𦵧：通𦵧，音很。

[180] 夭：夭折。

[181] 杼：音柱；即栎树。

[182] 雎：音居。

[183] 犛牛：犛，音毛；或为牦牛。

[184] 櫾：通柚。

[185] 鲛鱼：鲛，音交；即鲨鱼。

[186] 𧕦：音驼。

[187] 麂：体形较小的鹿类。

[188] 鷮：音骄。

[189] 洈：音维。

[190] 麈：音主；鹿类动物。

[191] 㚟：音绰；似兔而鹿足，青色。

[192] 䣀：音鬼。

[193] 白珉：珉，音民；一种似玉美石。

[194] 犳：音卓。

[195] 机：桤木，落叶乔木。

[196] 寓木：又名宛童（见《尔雅》），一种寄生在其他树木上的植物。

[197] 椒：一种矮小丛生的树。

[198] 鼍：音驼；扬子鳄。

[199] 夔牛：大牛，重数千斤。

[200] 翰、鷩：白翰、赤鷩。

[201] 䪥：音谢；一种山野菜。

[202] 药：白芷。

[203] 空夺：寇脱。

[204] 崌：音居。

[205] 䲀：音质。

[206] 楢：音由；刚木（木质坚硬的树木），可做车辆。

[207] 𤜣：音以。

[208] 𪈘：音轰。

[209] 猨蜼：猿猴和长尾猴。

[210] 檷：音迷。

[211] 棷、椫：棷，音邹，棷木；椫，音善，白理木，长有白色纹理。

[212] 瑊：音尖。

[213] 龙修：龙须草。

[214] 羞酒：先进酒以酹（音类，把酒洒在地上以示祭奠）神。

[215] 璆：通球；一种美玉。

[216] 缋：音绘。

[217] 枝勾：桃枝竹和钩端竹。

[218] 鸜鹆：即鸲鹆，八哥。

[219] 弞杻：弞，音审，长；弞杻即长而直的杻树。

[220] 五种之糈：黍、稷、稻、粱、麦。

[221] 巫祝：巫师和祝师。

[222] 湍：音专。

[223] 贶：音况。

[224] 漆：漆木。

[225] 潕：音武。

[226] 槠：音诸；树名，常绿乔木。

[227] 蝯：通猿。

[228] 泠：音铃。

[229] 是和霜鸣：霜降则钟鸣。

[230] 芧：音序；栎树。

[231] 蜚：臭虫。

[232] 若勺：似酒勺形。

[233] 祑𥮐：音质雕。

[234] 机桓：无患子树。

[235] 轱：音哭。

[236] 苴：通柤。

[237] 獜：音吝。

[238] 駚𤘝：音央奋；跳跃。

[239] 不风：不患风疾。

[240] 蛊疾：疑心病。

[241] 䃌：音真。

[242] 鸜：音沁；鸜水，位于河南省境内。

[243] 𤟑：音立。

[244] 葴：音真。

[245] 颉：音斜；状如青狗。

[246] 椆、椐：音愁、居；均为树名。

[247] 纍：音磊；藤树。

[248] 鼣：音费。

[249] 狙：音居。

[250] 皮张：皮肤肿胀，浮肿。

[251] 亹冬：天门冬。

[252] 膜犬：一种高大浓毛、性情凶悍的犬类。

[253] 𤝻：音移。

[254] 脃：通脆。

[255] 䳅鵌：音指图。

[256] 羞瘗倒毛：牲畜倒着埋于地下。

[257] 牛无常：太牢不必三种牲畜俱全。

[258] 扶竹：邛竹，可制手杖。

[259] 筀竹：筀，音桂；即上文桂竹。

[260] 痠：音酸。

[261] 鸡鼓：鸡谷草。

[262] 载：戴。

[263] 箘：一种小竹子。

[264] 就：通鹫；鹰科猛禽。

[265] 蛫：音鬼。

[266] 檿：音眼；山桑。

[267] 刏：音机；切割。

[268] 肆：陈列，摆设；肆瘗即先陈列牲畜、玉器，然后埋入地下。

[269] 惠：通绘。

[270] 分壤树谷：划分疆土，种植庄稼。

[271] 数：天命。

卷六·海外南经

结匈国人

结匈国在其西南，其为人结匈。

羽民国人

羽民国在其东南，其为人长头，身生羽。一曰在比翼鸟东南，其为人长颊。

《大荒南经》：有羽民之国，其民皆生毛羽。

二八神

有神人二八，连臂，为帝司夜于此野。在羽民东。其为人小颊赤肩。

讙朱国人

头国在其南，其为人人面有翼，鸟喙，方捕鱼。一曰在毕方东。或曰讙朱国。

《大荒南经》：有人焉，鸟喙，有翼，方捕鱼于海。大荒之中，有人名曰讙头。鲧[1]妻士敬，士敬子曰炎融，生讙头。

讙头人面鸟喙，有翼，食海中鱼，杖翼而行。维宜芑苣[2]，穋[3]杨是食。有讙头之国。

厌火国人

厌火国在其南，其为人兽身黑色，火出其口中。一曰在讙朱东。

三苗国人

三苗国在赤水东，其为人相随。一曰三毛国。

臷国人

臷[4]国在其东，其为人黄，能操弓射蛇。一曰臷国在三毛东。

贯匈国人

贯匈国在其东，其为人匈有窍。一曰在臷国东。

交胫国人

交胫国在其东，其为人交胫。一曰在穿匈东。

不死民

不死民在其东，其为人黑色，寿，不死。一曰在穿匈国东。

《大荒南经》：有不死之国，阿姓，甘木是食。

反舌国人

反舌国在其东，其为人反舌。一曰支舌国，在不死民东。

羿

羿与凿齿战于寿华之野，羿射杀之。在昆仑虚东。羿持弓矢，凿齿持盾。一曰戈。

凿齿

三首国人

三首国在其东，其为人一身三首。一曰在凿齿东。

周饶国人

周饶国在其东，其为人短小，冠带。一曰焦侥国在三首东。

长臂国人

长臂国在其东，捕鱼水中，两手各操一鱼。一曰在焦侥东，捕鱼海中。

祝融

南方祝融，兽身人面，乘两龙。

海外南经　原文

地之所载，六合[5]之间，四海之内，照之以日月，经之以星辰，纪之以四时，要之以太岁[6]，神灵所生，其物异形，或夭或寿，唯圣人能通其道。

海外自西南陬[7]至东南陬者。

结匈[8]国在其西南，其为人结匈。

南山在其东南。自此山来，虫为蛇，蛇号为鱼。一曰南山在结匈东南。

比翼鸟在其东，其为鸟青、赤，两鸟比翼。一曰在南山东。

羽民国在其东南，其为人长头，身生羽。一曰在比翼鸟东南，其为人长颊[9]。

有神人二八，连臂，为帝司夜[10]于此野。在羽民东。其为人小颊赤肩。

毕方鸟在其东，青水西，其为鸟一脚。一曰在二八神东。

讙头国在其南，其为人人面有翼，鸟喙，方[11]捕鱼。一曰在毕方东。或曰讙朱国。

厌火国在其南，其为人兽身黑色，火出其口中。一曰在讙朱东。

三珠树在厌火北，生赤水上，其为树如柏，叶皆为珠。一曰其为树若彗[12]。

三苗国在赤水东，其为人相随[13]。一曰三毛国。

臷[14]国在其东，其为人黄，能操弓射蛇。一曰臷国在三毛东。

贯匈国在其东，其为人匈有窍。一曰在臷国东。

交胫[15]国在其东，其为人交胫。一曰在穿匈[16]东。

不死民在其东，其为人黑色，寿，不死。一曰在穿匈国东。

反舌国在其东，其为人反舌。一曰支舌国，在不死民东。

昆仑虚在其东，虚四方。一曰在反舌东，为虚四方。

羿与凿齿战于寿华之野，羿射杀之。在昆仑虚东。羿持弓矢，凿齿持盾。一曰戈。

三首国在其东，其为人一身三首。一曰在凿齿东。

周饶国在其东，其为人短小，冠带[17]。一曰焦侥[18]国在三首东。

长臂国在其东，捕鱼水中，两手各操一鱼。一曰在焦侥东，捕鱼海中。

狄山，帝尧葬于阳，帝喾[19]葬于阴。爰有熊、罴、文虎、蜼、豹、离朱[20]、视肉[21]。吁咽[22]、文王皆葬其所。一曰汤山。一曰爰有熊、罴、文虎、蜼、豹、离朱、鸥久[23]、视肉、虖交。

有范林方三百里。

南方祝融，兽身人面，乘两龙。

[1] 鲧：音滚。

[2] 芑苣：音起巨；黑色谷物。

[3] 穋：音求；黑色谷物。

[4] 臷：音至。

[5] 六合：四方上下即为六合。

[6] 要之以太岁：凭木星的运行来记年。

[7] 陬：隅，角落。

[8] 结匈：匈，通胸；或为鸡胸之意。

[9] 颊：面颊，脸两侧的部位。

[10] 司夜：管理夜晚。

[11] 方：正在。

[12] 为树若彗：树的形状像扫把；彗，即彗星，俗称扫把星。

[13] 为人相随：人们彼此跟随，像要远徙的样子。

[14] 臷：音至。

[15] 交胫：小腿相交。

[16] 穿匈：即贯匈。

[17] 冠带：戴着帽子，系着腰带。

[18] 焦侥：即周饶，都是“侏儒”的转声。

[19] 喾：音酷。

[20] 离朱：或为三足乌。

[21] 视肉：形如牛肝有二目，割去它的肉可重新生长。

[22] 吁咽：或为帝舜。

[23] 鸥久：或为鸺鹠。

卷七·海外西经

灭蒙鸟

灭蒙鸟在结匈国北，为鸟青，赤尾。

夏后启

大乐之野，夏后启于此儛九代[1]，乘两龙，云盖三层。左手操翳[2]，右手操环，佩玉璜。在大运山北。一曰大遗之野。

三身国人

三身国在夏后启北，一首而三身。

《大荒南经》：大荒之中，有不庭之山，荣水穷焉。有人三身，帝俊妻娥皇，生此三身之国，姚姓，黍食，使四鸟。

一臂国人

一臂国在其北，一臂、一目、一鼻孔。

黄马

有黄马，虎文，一目而一手。

奇肱国人

奇肱[3]之国在其北。其人一臂三目，有阴有阳，乘文马。有鸟焉，两头，赤黄色，在其旁。

维鸟

䳐[4]鸟、𪆻[5]鸟，其色青黄，所经国亡。在女祭北。

䳐鸟人面，居山上。一曰维鸟，青鸟、黄鸟所集。

黄帝

刑天

刑天与帝至此争神，帝断其首，葬之常羊之山。乃以乳为目，以脐为口，操干戚[6]以舞。

女祭

女祭、女薎[7]在其北，居两水间。薎操鱼觛[8]，祭操俎[9]。

女戚

丈夫国人

丈夫国在维鸟北，其为人衣冠带剑。

女丑之尸

女丑之尸，生而十日炙杀之。在丈夫北。以右手鄣[10]其面。十日居上，女丑居山之上。

《大荒西经》：有人衣青，以袂蔽面，名曰女丑之尸。

并封

并封在巫咸东，其状如彘，前后皆有首，黑。

女子国人

女子国在巫咸北，两女子居，水周之。一曰居一门中。

轩辕国人

轩辕之国在穷山之际，其不寿者八百岁。在女子国北。人面蛇身，尾交首上。

沃民

此诸沃之野，沃民是处。鸾鸟自歌，凤鸟自舞；凤皇卵，民食之；甘露，民饮之，所欲自从也。百兽相与群居。在四蛇北。其人两手操卵食之，两鸟居前导之。

龙鱼

龙鱼陵居在其北，状如鲤。一曰鰕[11]即有神圣乘此以行九野。

白民国人

白民之国在龙鱼北，白身被发。

《大荒东经》：有白民之国。帝俊生帝鸿，帝鸿生白民，白民销姓，黍食，使四鸟：虎、豹、熊、罴。

乘黄

有乘黄，其状如狐，其背上有角，乘之寿二千岁。

肃慎国人

肃慎之国在白民北，有树名曰雒棠，圣人代立，于此取衣。

长股国人

长股之国在雒棠北，被发。一曰长脚。

海外西经　原文

海外自西南陬至西北陬者。

灭蒙鸟在结匈国北，为鸟青，赤尾。

大运山高三百仞，在灭蒙鸟北。

大乐之野，夏后启于此儛九代[12]，乘两龙，云盖三层。左手操翳[13]，右手操环，佩玉璜[14]。在大运山北。一曰大遗之野。

三身国在夏后启北，一首而三身。

一臂国在其北，一臂、一目、一鼻孔。有黄马，虎文，一目而一手。

奇肱[15]之国在其北。其人一臂三目，有阴有阳，乘文马。有鸟焉，两头，赤黄色，在其旁。

刑天与帝至此争神，帝断其首，葬之常羊之山。乃以乳为目，以脐为口，操干戚[16]以舞。

女祭、女薎[17]在其北，居两水间。薎操鱼觛[18]，祭操俎[19]。

䳐鸟[20]、𪆻鸟[21]，其色青黄，所经国亡。在女祭北。䳐鸟人面，居山上。一曰维鸟，青鸟、黄鸟所集。

丈夫国在维鸟北，其为人衣冠带剑。

女丑之尸，生而十日炙[22]杀之。在丈夫北。以右手鄣[23]其面。十日居上，女丑居山之上。

巫咸国在女丑北，右手操青蛇，左手操赤蛇。在登葆山，群巫所从上下也。

并封在巫咸东，其状如彘，前后皆有首，黑。

女子国在巫咸北，两女子居，水周之。一曰居一门中。

轩辕之国在穷山之际，其不寿者八百岁。在女子国北。人面蛇身，尾交首上。

穷山在其北，不敢西射，畏轩辕之丘。在轩辕国北。其丘方，四蛇相绕。

诸沃之野，沃民是处。鸾鸟自歌，凤鸟自舞；凤皇卵，民食之；甘露，民饮之，所欲自从也。百兽相与群居。在四蛇北。其人两手操卵食之，两鸟居前导之。

龙鱼陵居在其北，状如鲤。一曰鰕[24]。即有神圣乘此以行九野。一曰鳖鱼在沃野北，其为鱼也如鲤。

白民之国在龙鱼北，白身被[25]发。有乘黄，其状如狐，其背上有角，乘之寿二千岁。

肃慎之国在白民北，有树名曰雒棠，圣人代立，于此取衣[26]。

长股之国在雒棠北，被发。一曰长脚。

西方蓐收，左耳有蛇，乘两龙。

[1] 儛九代：儛，通舞；九代为乐曲名。

[2] 翳：音义；伞盖。

[3] 奇肱：音机公。

[4] 䳐：音次。

[5] 𪆻：音詹。

[6] 干戚：盾牌和大斧。

[7] 薎：音蔑。

[8] 觛：酒器。

[9] 俎：肉案。

[10] 鄣：通障；遮挡。

[11] 鰕：音虾；体型大的鲵鱼。

[12] 儛九代：儛，通舞；九代为乐曲名。

[13] 翳：音义；伞盖。

[14] 璜：玉器。

[15] 奇肱：音机公。

[16] 干戚：盾牌和大斧。

[17] 薎：音蔑。

[18] 觛：酒器。

[19] 俎：肉案。

[20] 䳐：音次。

[21] 𪆻：音詹。

[22] 炙：炙烤。

[23] 鄣：通障；遮挡。

[24] 鰕：音虾；体型大的鲵鱼。

[25] 被：通披，披散。

[26] 于此取衣：用雒棠树皮做衣服。

卷八·海外北经

无启国人

无启[1]之国在长股东，为人无启。

烛阴

钟山之神，名曰烛阴，视为昼，瞑[2]为夜，吹为冬，呼为夏，不饮，不食，不息[3]，息为风。身长千里。在无启之东。其为物，人面，蛇身，赤色，居钟山下。

《大荒北经》：西北海之外，赤水之北，有章尾山。有神，人面蛇身而赤，身长千里，直目正乘，其瞑乃晦，其视乃明，不食不寝不息，风雨是谒[4]。是烛九阴，是谓烛龙。

一目国人

一目国在其东，一目中其面而居。一曰有手足。

相柳氏

禹

共工之臣曰相柳氏，九首，以食于九山。相柳之所抵[5]，厥[6]为泽溪。禹杀相柳，其血腥，不可以树五谷种。禹厥之，三仞三沮，乃以为众帝之台。在昆仑之北，柔利之东。相柳者，九首人面，蛇身而青。不敢北射，畏共工之台。台在其东。台四方，隅有一蛇，虎色，首冲南方。

《大荒北经》：共工之臣名曰相繇，九首蛇身，自环，食于九土；其所歍[7]所尼[8]，即为源泽，不辛乃苦，百兽莫能处。禹湮[9]洪水，杀相繇，其血腥臭，不可生谷，其地多水，不可居也。禹湮之，三仞[10]三沮[11]，乃以为池，群帝因是以为台。在昆仑之北。

柔利国人

柔利国在一目东，为人一手一足，反膝，曲足居上。一云留利之国，人足反折。

深目国人

深目国在其东，为人深目，举一手。一曰在共工台东。

《大荒北经》：有人方食鱼，名曰深目民之国，昐姓，食鱼。

无肠国人

无肠之国在深目东，其为人长而无肠。

《大荒北经》：又有无肠之国，是任姓。无继子，食鱼。

聂耳国人

聂[12]耳之国在无肠国东，使两文虎，为人两手聂其耳。县[13]居海水中，及水所出入奇物。两虎在其东。

夸父

夸父与日逐走，入日。渴欲得饮，饮于河渭，河渭不足，北饮大泽。未至，道渴而死。弃其杖，化为邓林。

夸父国在聂耳东，其为人大，右手操青蛇，左手操黄蛇。邓林在其东，二树木。一曰博父。

《大荒北经》：大荒之中，有山名曰成都载天。有人珥两黄蛇，把两黄蛇，名曰夸父。后土生信，信生夸父。夸父不量力，欲追日景[14]，逮之于禺谷。将饮河而不足也，将走大泽，未至，死于此。应龙已杀蚩尤，又杀夸父，乃去南方处之，故南方多雨。

夸父国人

拘缨国人

拘缨之国在其东，一手把缨。一曰利缨之国。

跂踵国人

跂踵国在拘缨东，其为人大，两足亦大。一曰大踵。

欧丝女

欧[15]丝之野在大踵东，一女子跪据树欧丝。

騊駼

北海内有兽，其状如马，名曰騊駼[16]。

駮

北海：有兽焉，其名曰駮，状如白马，锯牙，食虎、豹。

蛩蛩

北海：有素兽焉，状如马，名曰蛩蛩。

罗罗

北海：有青兽焉，状如虎，名曰罗罗。

禺彊

北方禺彊，人面鸟身，珥两青蛇。践两青蛇。

《大荒北经》：北海之渚中，有神，人面鸟身，珥两青蛇，践两赤蛇，名曰禺强。

海外北经　原文

海外自西北陬至东北陬者。

无启[17]之国在长股东，为人无启。

钟山之神，名曰烛阴，视为昼，瞑[18]为夜，吹为冬，呼为夏，不饮，不食，不息，息[19]为风。身长千里。在无启之东。其为物，人面，蛇身，赤色，居钟山下。

一目国在其东，一目中其面而居。一曰有手足。

柔利国在一目东，为人一手一足，反膝，曲足居上。一云留利之国，人足反折。

共工之臣曰相柳氏，九首，以食于九山。相柳之所抵[20]，厥[21]为泽溪。禹杀相柳，其血腥，不可以树五谷种。禹厥之，三仞[22]三沮[23]，乃以为众帝之台。在昆仑之北，柔利之东。相柳者，九首人面，蛇身而青。不敢北射，畏共工之台。台在其东。台四方，隅有一蛇，虎色，首冲南方。

深目国在其东，为人深目，举一手。一曰在共工台东。

无肠之国在深目东，其为人长而无肠。

聂[24]耳之国在无肠国东，使两文虎，为人两手聂其耳。县[25]居海水中，及水所出入奇物。两虎在其东。

夸父与日逐走，入日。渴欲得饮，饮于河渭，河渭不足，北饮大泽。未至，道渴而死。弃其杖，化为邓林。

夸父国在聂耳东，其为人大，右手操青蛇，左手操黄蛇。邓林在其东，二树木。一曰博父。

禹所积石之山在其东，河水所入。

拘缨之国在其东，一手把缨。一曰利缨之国。

寻木长千里，在拘缨南，生河上西北。

跂踵国在拘缨东，其为人大，两足亦大。一曰大踵。

欧丝之野在大踵东，一女子跪据树欧[26]丝。

三桑无枝，在欧丝东，其木长百仞，无枝。

范林方三百里，在三桑东，洲环其下。

务隅之山，帝颛顼[27]葬于阳，九嫔葬于阴。一曰爰有熊、罴、文虎、离朱、𩿨久、视肉。

平丘在三桑东，爰有遗玉、青马、视肉、杨柳、甘柤、甘华，百果所生。有两山夹上谷，二大丘居中，名曰平丘。

北海内有兽，其状如马，名曰騊駼[28]。有兽焉，其名曰駮，状如白马，锯牙，食虎、豹。有素兽焉，状如马，名曰蛩蛩[29]。有青兽焉，状如虎，名曰罗罗。

北方禺彊[30]，人面鸟身，珥两青蛇。践两青蛇。

[1] 启：后代。

[2] 瞑：闭眼。

[3] 息：气息。

[4] 谒：通噎；吞食。

[5] 抵：接触，经过。

[6] 厥：通撅；挖掘。

[7] 歍：音巫；呕吐。

[8] 尼：停留，止息。

[9] 湮：堵塞。

[10] 仞：通牣；填充。

[11] 沮：塌陷。

[12] 聂：通摄；握持。

[13] 县：通悬。

[14] 景：通影。

[15] 欧：通呕；吐出。

[16] 騊駼：音淘涂。

[17] 启：后代。

[18] 瞑：闭眼。

[19] 息：气息。

[20] 抵：接触，经过。

[21] 厥：通撅；挖掘。

[22] 仞：通牣；填充。

[23] 沮：塌陷。

[24] 聂：通摄；握持。

[25] 县：通悬。

[26] 欧：通呕；吐出。

[27] 颛顼：音专虚。

[28] 騊駼：音淘涂。

[29] 蛩：音琼。

[30] 禺彊：彊，音强；即水神。

卷九·海外东经

大人国人

大人国在其北，为人大，坐而削[1]船。一曰在𨲠[2]丘北。

《大荒东经》：有波谷山者，有大人之国。有大人之市，名曰大人之堂。有一大人踆[3]其上，张其两耳。

《大荒北经》：有大人之国，厘[4]姓，黍食。

奢比之尸

奢比之尸在其北，兽身、人面、大耳，珥两青蛇。一曰肝榆之尸在大人北。

《大荒东经》：有神，人面、犬耳、兽身，珥两青蛇，名曰奢比尸。

君子国人

君子国在其北，衣冠带剑，食兽，使二大虎在旁，其人好让不争。

《大荒东经》：有东口之山。有君子之国，其人衣冠带剑。

𧈫𧈫[5]

在其北，各有两首。一曰在君子国北。

竖亥

帝命竖亥步[6]，自东极至于西极，五亿十选[7]九千八百步。竖亥右手把算[8]，左手指青丘北。一曰禹令竖亥。一曰五亿十万九千八百步。

天吴

北两水间。其为兽也，八首人面，八足八尾，背青黄。

《大荒东经》：有神人，八首人面，虎身十尾，名曰天吴。

黑齿国人

黑齿国在其北，为人黑，食稻啖蛇，一赤一青，在其旁。一曰在竖亥北，为人黑首，食稻使蛇，其一蛇赤。

《大荒东经》：有黑齿之国。帝俊生黑齿，姜姓，黍食，使四鸟。

雨师妾

雨师妾在其北，其为人黑，两手各操一蛇，左耳有青蛇，右耳有赤蛇。一曰在十日北，为人黑身人面，各操一龟。

玄股国人

玄股之国在其北，其为人黑，衣鱼食䳼[9]两鸟夹之。一曰在雨师妾北。

《大荒东经》：有国曰玄股，黍食，使四鸟。

毛民国人

毛民之国在其北，为人身生毛。一曰在玄股北。

《大荒北经》：有毛民之国，依姓，食黍，使四鸟。禹生均国，均国生役采，役采生修鞈[10]，修鞈杀绰人。帝念之，潜为之国，是此毛民。

劳民国人

劳民国在其北，其为人黑。或曰教民。一曰在毛民北，为人面目手足尽黑。

句芒

东方句[11]芒，鸟身人面，乘两龙。

海外东经　原文

海外自东南陬至东北陬者。

𨲠[12]丘，爰有遗玉、青马、视肉、杨桃、甘柤、甘华。甘果所生，在东海。两山夹丘，上有树木。一曰嗟丘。一曰百果所在，在尧葬东。

大人国在其北，为人大，坐而削船[13]。一曰在丘北。

奢比之尸在其北，兽身、人面、大耳，珥两青蛇。一曰肝榆之尸在大人北。

君子国在其北，衣冠带剑，食兽，使二大虎在旁，其人好让不争。有薰华草，朝生夕死。一曰在肝榆之尸北。

𧈫𧈫[14]在其北，各有两首。一曰在君子国北。

朝阳之谷，神曰天吴，是为水伯。在北两水间。其为兽也，八首人面，八足八尾，背青黄。

青丘国在其北，其人食五谷，衣丝帛。其狐四足九尾。一曰在朝阳北。

帝命竖亥步[15]，自东极至于西极，五亿十选[16]九千八百步。竖亥右手把算[17]，左手指青丘北。一曰禹令竖亥。一曰五亿十万九千八百步。

黑齿国在其北，为人黑，食稻啖蛇，一赤一青，在其旁。一曰在竖亥北，为人黑首，食稻使蛇，其一蛇赤。

下有汤谷。汤谷上有扶桑，十日所浴，在黑齿北。居水中，有大木，九日居下枝，一日居上枝。

雨师妾在其北，其为人黑，两手各操一蛇，左耳有青蛇，右耳有赤蛇。一曰在十日北，为人黑身人面，各操一龟。

玄股之国在其北，其为人黑，衣鱼食䳼[18]。两鸟夹之。一曰在雨师妾北。

毛民之国在其北，为人身生毛。一曰在玄股北。

劳民国在其北，其为人黑。或曰教民。一曰在毛民北，为人面目手足尽黑。

东方句[19]芒，鸟身人面，乘两龙。

[1] 削：音稍；划船。

[2] 𨲠：音接。

[3] 踆：通蹲。

[4] 厘：音西；通僖。

[5] 𧈫：音虹。

[6] 步：脚步丈量。

[7] 选：音算；量词，万。

[8] 算：通筭；计数用的筹码。

[9] 䳼：音优；海鸟。

[10] 鞈：音革。

[11] 句：音勾。

[12] 𨲠：音接。

[13] 削船：削，通梢；削船即划船。

[14] 𧈫：音虹。

[15] 步：脚步丈量。

[16] 选：音算；量词，万。

[17] 算：通筭；计数用的筹码。

[18] 䳼：音优；海鸟。

[19] 句：音勾。

卷十·海内南经

枭阳国人

枭阳国在北朐之西，其为人人面长唇，黑身有毛，反踵，见人则笑，左手操管。

兕

兕[1]在舜葬东，湘水南，其状如牛，苍黑，一角。

犀牛

狌狌西北有犀牛，其状如牛而黑。

孟涂

夏后启之臣曰孟涂，是司神于巴，巴人讼于孟涂之所，其衣有血者乃执之。是请生。居山上，在丹山西。丹山在丹阳南，丹阳居属也。

氐人国人

氐[2]人国在建木西，其为人人面而鱼身，无足。

巴蛇

巴蛇食象，三岁而出其骨，君子服之，无心腹之疾。其为蛇青黄赤黑。一曰黑蛇青首，在犀牛西。

《海内经》：又有朱卷之国。有黑蛇，青首，食象。

旄马

旄马，其状如马，四节有毛，在巴蛇西北，高山南。

海内南经 原文

海内东南陬以西者。

瓯[3]居海中。闽在海中，其西北有山。一曰闽中山在海中。

三天子鄣[4]山在闽西海北。一曰在海中。

桂林八树在番隅东。

伯虑国、离耳国、雕题国、北朐[5]国皆在郁水南。郁水出湘陵南海。一曰相虑。

枭阳国在北朐之西，其为人人面长唇，黑身有毛，反踵，见人则笑，左手操管。

兕在舜葬东，湘水南，其状如牛，苍黑，一角。

苍梧之山，帝舜葬于阳，帝丹朱葬于阴。

氾林方三百里，在狌狌东。

狌狌知人名，其为兽如豕而人面，在舜葬西。

狌狌西北有犀牛，其状如牛而黑。

夏后启之臣曰孟涂，是司神于巴，巴人讼[6]于孟涂之所，其衣有血者乃执[7]之。是请生[8]。居山上，在丹山西。丹山在丹阳南，丹阳居属也。

窫窳龙首，居弱水中，在狌狌知人名之西，其状如䝙[9]，龙首，食人。

有木，其状如牛，引之有皮[10]，若缨、黄蛇[11]。其叶如罗[12]，其实如栾[13]，其木若蓲[14]，其名曰建木。在窫窳西弱水上。

氐[15]人国在建木西，其为人人面而鱼身，无足。

巴蛇食象，三岁而出其骨，君子服之，无心腹之疾。其为蛇青黄赤黑。一曰黑蛇青首，在犀牛西。

旄马[16]，其状如马，四节有毛，在巴蛇西北，高山南。

[1] 兕：音寺。

[2] 氐：音底。

[3] 瓯：古地名，今浙江省温州一带。

[4] 三天子鄣：山名。

[5] 朐：音渠。

[6] 讼：打官司。

[7] 执：拘禁。

[8] 请生：好生之德。

[9] 䝙：音初。

[10] 引之有皮：牵引它就有皮掉下来。

[11] 若缨、黄蛇：像缨带又像黄蛇。

[12] 罗：罗网。

[13] 栾：栾木的果实。

[14] 蓲：音欧；刺榆树。

[15] 氐：音底。

[16] 旄马：髦马。

卷十一·海内西经

开明兽

昆仑南渊深三百仞。开明兽身大类虎而九首，皆人面，东向立昆仑上。

窫窳

开明东有巫彭、巫抵、巫阳、巫履、巫凡、巫相，夹窫窳之尸，皆操不死之药以距之。窫窳者，蛇身人面，贰负臣所杀也。

《海内经》：有窫窳，龙首，是食人。

三头人

服常树，其上有三头人，伺琅玕树。

树鸟

开明南有树鸟，六首；蛟、蝮、蛇、蜼、豹、鸟秩树，于表池树木，诵鸟、鶽、视肉。

树鸟：《大荒西经》中有鸀鸟，六首，疑为树鸟；六首蛟为作者另一种理解。

六首蛟

海内西经 原文

海内西南陬以北者。

后稷之葬，山水环之。在氐国[1]西。

流黄酆[2]氏之国，中[3]方三百里，有涂[4]四方，中有山。在后稷葬西。

流沙出钟山，西行又南行昆仑之虚，西南入海，黑水之山。

国在流沙中者埻[5]端、玺㬇[6]，在昆仑虚东南。一曰海内之郡，不为郡县，在流沙中。

国在流沙外者大夏、竖沙、居繇、月支之国。

西胡白玉山在大夏东，苍梧在白玉山西南，皆在流沙西，昆仑虚东南。昆仑山在西胡西。皆在西北。

海内昆仑之虚，在西北，帝之下都。昆仑之虚，方八百里，高万仞。上有木禾，长五寻[7]，大五围[8]。面有九井，以玉为槛[9]。面有九门，门有开明兽守之，百神之所在。在八隅之岩，赤水之际，非仁羿[10]莫能上冈之岩。

赤水出东南隅，以行其东北，西南流注南海厌火东。

河水出东北隅，以行其北，西南又入渤海，又出海外，即西而北，入禹所导积石山。

洋[11]水、黑水出西北隅，以东，东行，又东北，南入海，羽民南。

弱水、青水出西南隅，以东，又北，又西南，过毕方鸟东。

昆仑南渊深三百仞。开明兽身大类虎而九首，皆人面，东向立昆仑上。

开明西有凤皇、鸾鸟，皆戴蛇践蛇，膺[12]有赤蛇。

开明北有视肉、珠树、文玉树、琪玗[13]树、不死树。凤皇、鸾鸟皆戴瞂[14]。又有离朱、木禾、柏树、甘水、圣木曼兑，一曰挺木牙交。

开明东有巫彭、巫抵、巫阳、巫履、巫凡、巫相，夹窫窳之尸，皆操不死之药以距之。窫窳者，蛇身人面，贰负臣所杀也。

服常树，其上有三头人，伺琅玕树[15]。

开明南有树鸟，六首；蛟、蝮、蛇、蜼、豹、鸟秩树[16]，于表池树木，诵鸟、鶽[17]、视肉。

蛇巫之山，上有人操柸[18]而东向立。一曰龟山。

西王母梯几[19]而戴胜[20]。其南有三青鸟，为西王母取食。在昆仑虚北。

[1] 氐国：即上文氐人国。

[2] 酆：音丰。

[3] 中：域中，国土以内。

[4] 涂：通途；道路。

[5] 埻：音敦；埻端，古地名。

[6] 玺㬇：音喜唤；古地名。

[7] 寻：八尺为一寻。

[8] 围：成年人合抱的长度为一围。

[9] 槛：音建；栏杆。

[10] 仁羿：像羿那样的仁德之人。

[11] 洋：音详。

[12] 膺：胸口。

[13] 玗琪：玗，音于；赤玉属。

[14] 瞂：音伐；盾牌。

[15] 琅玕树：琅玕，音郎甘；果实为珠玉的仙树。

[16] 鸟秩树：木名。

[17] 鶽：音笋；雕类猛禽。

[18] 柸：即杯。

[19] 梯几：倚靠矮小的桌子。

[20] 胜：首饰。

卷十二·海内北经

危

贰负之臣曰危，危与贰负杀窫窳。帝乃梏之疏属之山，桎其右足，反缚两手与发，系之山上木。在开题西北。

大行伯

有人曰大行伯，把戈。其东有犬封国。贰负之尸在大行伯东。

犬封国人

犬封国曰犬戎国，状如犬。

吉量

有文马，缟身朱鬣，目若黄金，名曰吉量，乘之寿千岁。

鬼国人

鬼国在贰负之尸北，为物人面而一目。

贰负神

一曰贰负神在其东，为物人面蛇身。

蜪犬

蜪[1]犬如犬，青，食人从首始。

大蜂

大蜂，其状如螽。

朱蛾

朱蛾，其状如蛾。

蟜

蟜，其为人虎文，胫有䏿[2]在穷奇东。一曰状如人，昆仑虚北所有。

闒非

阘[3]非，人面而兽身，青色。

据比之尸

据比之尸，其为人折颈被发，无一手。

环狗

环狗，其为人兽首人身。一曰猬状如狗，黄色。

袜

祙[4]，其为物人身黑首从目。

戎

戎，其为人人首三角。

驺吾

林氏国有珍兽，大若虎，五采毕具，尾长于身，名曰驺吾，乘之日行千里。

冰夷

从极之渊，深三百仞，维冰夷恒都焉。冰夷[5]人面，乘两龙。一曰忠极之渊。

宵明

舜妻登比氏，生宵明、烛光，处河大泽，二女之灵能照此所方百里。一曰登北氏。

烛光

孟鸟

鸟在貊[6]国东北。其鸟文赤、黄、青，东乡。

海内北经 原文

海内西北陬以东者。

匈奴、开题之国、列人之国并在西北。

贰负之臣曰危，危与贰负杀窫窳。帝乃梏[7]之疏属之山，桎[8]其右足，反缚两手与发，系之山上木。在开题西北。

有人曰大行伯，把戈。其东有犬封国。贰负之尸在大行伯东。

犬封国曰犬戎国，状如犬。有一女子，方跪进杯食[9]。有文马，缟[10]身朱鬣，目若黄金，名曰吉量，乘之寿千岁。

鬼国在贰负之尸北，为物人面而一目。一曰贰负神在其东，为物人面蛇身。

蜪[11]犬如犬，青，食人从首始。

穷奇状如虎，有翼，食人从首始，所食被发。在蜪犬北。一曰从足。

帝尧台、帝喾台、帝丹朱台、帝舜台，各二台，台四方，在昆仑东北。

大蜂，其状如螽[12]；朱蛾，其状如蛾。

蟜[13]，其为人虎文，胫有䏿[14]。在穷奇东。一曰，状如人，昆仑虚北所有。

阘[15]非，人面而兽身，青色。

据比之尸，其为人折颈被发，无一手。

环狗，其为人兽首人身。一曰猬状如狗，黄色。

祙[16]，其为物人身黑首从目[17]。

戎，其为人人首三角。

林氏国有珍兽，大若虎，五采毕具，尾长于身，名曰驺吾，乘之日行千里。

昆仑虚南所，有氾林方三百里。

从极之渊，深三百仞，维冰夷[18]恒都焉。冰夷人面，乘两龙。一曰忠极之渊。

阳汙[19]之山，河出其中；凌门之山，河出其中。

王子夜之尸，两手、两股、胸、首、齿，皆断异处。

大泽方百里，群鸟所生及所解[20]。在雁门北。

雁门山，雁出其间。在高柳北。

高柳在代北。

舜妻登比氏，生宵明、烛光，处河大泽，二女之灵能照此所方百里。一曰登北氏。

东胡在大泽东。

夷人在东胡东。

貊[21]国在泽水东北。地近于燕，灭之。

孟鸟在貊国东北。其鸟文赤、黄、青，东乡[22]。

[1] 蜪：音陶。

[2] 䏿：音桥。

[3] 阘：音踏。

[4] 祙：音魅。

[5] 冰夷：冯（音平）夷，即河伯。

[6] 貊：音末。

[7] 梏：刑具，拘禁之意。

[8] 桎：刑具，用来拘住双脚。

[9] 跪进杯食：跪在地上，进奉酒食。

[10] 缟：白色的丝绸织物，代指白色。

[11] 蜪：音陶。

[12] 螽：音终；蝗虫。

[13] 蟜：音桥。

[14] 胫有䏿：胫，小腿；䏿，强劲的筋。

[15] 阘：音踏。

[16] 祙：音魅。

[17] 从目：竖目。

[18] 冰夷：冯（音平）夷，即河伯。

[19] 汙：音淤。

[20] 群鸟所生及所解：群鸟生育及换毛的地方。

[21] 貊：音末。

[22] 东乡：乡通向，东向即面朝东。

卷十三·海内东经

大蟹

大蟹在海中。

陵鱼

陵鱼人面，手足，鱼身，在海中。

大鯾

大鯾居海中。

雷泽神

雷泽中有雷神，龙身而人头，鼓其腹。在吴西。

海内东经 原文

海内东北陬以南者。

钜[1]燕在东北陬。

盖国在钜燕南，倭北。倭属燕。

朝鲜在列阳东，海北山南。列阳属燕。

列姑射[2]在海河州中。

射姑国在海中，属列姑射。西南，山环之。

大蟹在海中。

陵鱼人面，手足，鱼身，在海中。

大鯾[3]居海中。

明组邑[4]居海中。

蓬莱山在海中。

大人之市在海中。

琅邪[5]台在渤海间，琅邪之东。其北有山。一曰在海间。

都州在海中。一曰郁州。

韩雁在海中，都州南。

始鸠在海中，辕厉南。

雷泽中有雷神，龙身而人头，鼓其腹[6]。在吴西。

会[7]稽山在楚南。

[1] 钜：通巨。

[2] 列姑射：古国名；射，音夜。

[3] 鯾：音编。

[4] 明组邑：海岛上的部落。

[5] 琅邪：音郎牙。

[6] 鼓其腹：鼓动腹部便会打雷。

[7] 会：音快。

卷十四·大荒东经

羲和

东南海之外，甘水之间，有羲和之国，有女子名曰羲和，方日浴于甘渊。羲和者，帝俊之妻，生十日。

小人国人

有小人国，名靖人。

犁䰰之尸

有神，人面兽身，名曰犁䰰[1]之尸。

蒍国人

有蒍[2]国，黍食，使四鸟：虎、豹、熊、罴。

中容国人

有中容之国。帝俊生中容，中容人食兽、木实，使四鸟：豹、虎、熊、罴。

司幽国人

有司幽之国。帝俊生晏龙，晏龙生司幽。司幽生思士，不妻；思女，不夫。食黍，食兽，是使四鸟。

柔仆民

有柔仆民，是唯嬴土之国。

折丹

大荒之中，有山名曰鞠陵于天、东极、离瞀[3]，日月所出。有神名曰折丹——东方曰折，来风曰俊——处东极以出入风。

禺䝞

东海之渚中，有神，人面鸟身，珥两黄蛇，践两黄蛇，名曰禺䝞，黄帝生禺禺䝞生禺京。禺京处北海，禺䝞处东海，是为海神。

王亥

有人曰王亥，两手操鸟，方食其头。王亥托于有易、河伯仆牛。有易杀王亥，取仆牛。河伯念有易，有易潜出，为国于兽，方食之，名曰摇民。帝舜生戏，戏生摇民。

有易之君绵臣

摇民国人

五彩鸟

有五采之鸟，相乡弃沙[4]。惟帝俊下友。帝下两坛，采鸟是司。

䳃[5]

有女和月母之国。有人名曰䳃——北方曰䳃，来之风曰䳃——是处东极隅以止日月，使无相间出，司其短长。

夔

海中有流波山，入海七千里。其上有兽，状如牛，苍身而无角，一足，出入水则必风雨，其光如日月，其声如雷，名曰夔。黄帝得之，以其皮为鼓，橛以雷兽之骨，声闻五百里，以威天下。

应龙

大荒东北隅中，有山名曰凶犁土丘。应龙处南极，杀蚩尤与夸父，不得复上，故下数旱。旱而为应龙之状，乃得大雨。

蚩尤

大荒东经 原文

东海之外大壑，少昊之国。少昊孺[6]帝颛顼于此，弃其琴瑟[7]。

有甘山者，甘水出焉，生甘渊。

东南海之外，甘水之间，有羲和之国，有女子名曰羲和，方浴日于甘渊。羲和者，帝俊之妻，生十日。

大荒东南隅有山，名皮母地丘。

东海之外，大荒之中，有山名曰大言，日月所出。

有波谷山者，有大人之国。有大人之市，名曰大人之堂。有一大人踆[8]其上，张其两耳。

有小人国，名靖人。

有神，人面兽身，名曰犁䰰[9]之尸。

有潏[10]山，杨水出焉。

有蒍[11]国，黍食，使四鸟：虎、豹、熊、罴。

大荒之中，有山名曰合虚，日月所出。

有中容之国。帝俊生中容，中容人食兽、木实[12]，使四鸟：豹、虎、熊、罴。

有东口之山。有君子之国，其人衣冠带剑。

有司幽之国。帝俊生晏龙，晏龙生司幽。司幽生思士，不妻；思女，不夫。食黍，食兽，是使四鸟。

大荒之中，有山名曰明星，日月所出。

有白民之国。帝俊生帝鸿，帝鸿生白民，白民销姓，黍食，使四鸟：虎、豹、熊、罴。

有青丘之国，有狐，九尾。

有柔仆民，是唯嬴土之国。

有黑齿之国。帝俊生黑齿，姜姓，黍食，使四鸟。

有夏州之国。有盖余之国。

有神人，八首人面，虎身十尾，名曰天吴。

大荒之中，有山名曰鞠陵于天、东极、离瞀[13]，日月所出。有神名曰折丹—东方曰折，来风曰俊—处东极以出入风。

东海之渚中，有神，人面鸟身，珥两黄蛇，践两黄蛇，名曰禺䝞[14]，黄帝生禺禺䝞生禺京。禺京处北海，禺䝞处东海，是为海神。

有招摇山，融水出焉。有国曰玄股，黍食，使四鸟。

有因民国，勾姓，黍食。有人曰王亥，两手操鸟，方食其头。王亥托于有易、河伯仆牛。有易杀王亥，取仆牛。河伯念有易，有易潜出，为国于兽，方食之，名曰摇民。帝舜生戏，戏生摇民。

海内有两人，名曰女丑。女丑有大蟹。

大荒之中，有山名曰孽摇頵羝[15]。上有扶木，柱[16]三百里，其叶如芥[17]。有谷曰温源谷。汤谷上有扶木，一日方至，一日方出，皆载于鸟。

有神，人面、犬耳、兽身，珥两青蛇，名曰奢比尸。

有五采之鸟，相乡弃沙[18]。惟帝俊下友。帝下两坛，采鸟是司。

大荒之中，有山名曰猗天苏门，日月所生。

有壎[19]民之国。有綦[20]山。又有摇山。有䰝[21]山，又有门户山，又有盛山。又有待山。有五采之鸟。

东荒之中，有山名曰壑明俊疾，日月所出。有中容之国。

东北海外，又有三青马、三骓[22]、甘华。爰有遗玉、三青鸟、三骓、视肉、甘华、甘柤。百谷所在。

有女和月母之国。有人名曰䳃[23]—北方曰䳃，来之风曰𤟇[24]—是处东极隅以止日月，使无相间出[25]，司其短长。

大荒东北隅中，有山名曰凶犁土丘。应龙处南极，杀蚩尤与夸父，不得复上，故下数[26]旱。旱而为应龙之状，乃得大雨。

东海中有流波山，入海七千里。其上有兽，状如牛，苍身而无角，一足，出入水则必风雨，其光如日月，其声如雷，名曰夔。黄帝得之，以其皮为鼓，橛[27]以雷兽之骨，声闻五百里，以威天下。

[1] 䰰：音灵。

[2] 蒍：音伟。

[3] 瞀：音冒。

[4] 弃沙：字义不详，或是媻娑（婆娑）之讹误，盘旋而舞之貌。

[5] 䳃：音婉。

[6] 孺：养育。

[7] 弃其琴瑟：把颛顼幼年操练过的琴瑟丢在沟壑里。

[8] 踆：音村，通蹲。

[9] 䰰：音灵。

[10] 潏：音决。

[11] 蒍：音伟。

[12] 木实：树木的果实。

[13] 瞀：音冒。

[14] 禺䝞：或为禺号或作號。

[15] 頵羝：音君底。

[16] 柱：柱子般直立。

[17] 芥：芥菜。

[18] 弃沙：字义不详，或是媻娑（婆娑）之讹误，盘旋而舞之貌。

[19] 壎：音熏。

[20] 綦：音计。

[21] 䰝：音赠。

[22] 三骓：三骓马。

[23] 䳃：音婉。

[24] 𤟇：音演。

[25] 无相间出：无交相错乱地进出。

[26] 数：屡次。

[27] 橛：敲打。

卷十五·大荒南经

黄鸟玄蛇

有荣山，荣水出焉。黑水之南，有玄蛇食麈。

有巫山者，西有黄鸟。帝药，八斋。黄鸟于巫山，司此玄蛇。

䟣踢

双双

南海之外，赤水之西，流沙之东，有兽，左右有首，名曰䟣[1]踢。有三青兽相并，名曰双双。

卵民国人

有卵民之国，其民皆生卵。

盈民国人

有盈民之国，於姓，黍食。又有人方食木叶。

不廷胡余

南海渚中，有神，人面，珥两青蛇，践两赤蛇，曰不廷胡余。

因因乎

有神名曰因因乎，南方曰因乎，来风曰乎民，处南极以出入风。

季厘

有人食兽，曰季厘。帝俊生季厘，故曰季厘之国。

倍伐

有缗[2]渊。少昊生倍伐降处缗渊。有水四方，名曰俊坛。

蜮民国人

有蜮[3]山者，有蜮民之国，桑姓，食黍，射蜮是食。有人方扜[4]弓射黄蛇，名曰蜮人。

祖状之尸

有人方齿虎尾，名曰祖状之尸。

颛顼

有国曰伯服。颛顼[5]生伯服，食黍。

张弘

有人名曰张弘，在海上捕鱼。海中有张弘之国，食鱼，使四鸟。

菌人

有小人，名曰菌人。

大荒南经 原文

南海之外，赤水之西，流沙之东，有兽，左右有首，名曰䟣[6]踢。有三青兽相并，名曰双双。

有阿山者。南海之中，有氾天之山，赤水穷焉。赤水之东，有苍梧之野，舜与叔均所葬也。爰有文贝、离俞[7]、𩿨久、鹰、贾[8]、委维[9]、熊、罴、象、豹、狼、视肉。

有荣山，荣水出焉。黑水之南，有玄蛇食麈。

有巫山者，西有黄鸟。帝药，八斋[10]。黄鸟于巫山，司此玄蛇。

大荒之中，有不庭之山，荣水穷焉。有人三身，帝俊妻娥皇，生此三身之国，姚姓，黍食，使四鸟。有渊四方，四隅皆达，北属[11]黑水，南属大荒。北旁名曰少和之渊，南旁名曰从渊，舜之所浴也。

又有成山，甘水穷焉。有季禺之国，颛顼之子，食黍。有羽民之国，其民皆生毛羽。有卵民之国，其民皆生卵。

大荒之中，有不姜之山，黑水穷焉。又有贾山，汔[12]水出焉。又有言山。又有登备之山。有恝恝[13]之山。又有蒲山，澧水出焉。又有隗[14]山，其西有丹，其东有玉。又南有山，漂水出焉。有尾山。有翠山。

有盈民之国，於姓，黍食。又有人方食木叶。

有不死之国，阿姓，甘木是食。

大荒之中，有山名曰去痓[15]。南极果，北不成，去痓果[16]。

南海渚中，有神，人面，珥两青蛇，践两赤蛇，曰不廷胡余。

有神名曰因因乎，南方曰因乎，来风曰乎民，处南极以出入风。

有襄山。又有重阴之山。有人食兽，曰季厘。帝俊生季厘，故曰季厘之国。有缗[17]渊。少昊生倍伐降处缗渊。有水四方，名曰俊坛。

有臷民之国。帝舜生无淫，降臷处，是谓巫臷民。巫臷民朌[18]姓，食谷，不绩不经[19]，服也；不稼不穑[20]，食也。爰有歌舞之鸟，鸾鸟自歌，凤鸟自舞。爰有百兽，相群爰处。百谷所聚。

大荒之中，有山名曰融天，海水南入焉。

有人曰凿齿，羿杀之。

有蜮[21]山者，有蜮民之国，桑姓，食黍，射蜮是食。有人方扜[22]弓射黄蛇，名曰蜮人。

有宋山者，有赤蛇，名曰育蛇。有木生山上，名曰枫木。枫木，蚩尤所弃其桎梏，是为枫木。

有人方齿虎尾，名曰祖状之尸。

有小人，名曰焦侥之国，几姓，嘉谷是食。

大荒之中，有山名㱙[23]涂之山，青水穷焉。有云雨之山，有木名曰栾。禹攻云雨。有赤石焉生栾，黄本，赤枝，青叶，群帝焉取药。

有国曰伯服。颛顼生伯服，食黍。有鼬姓之国。有苕山。又有宗山。又有姓山。又有壑山。又有陈州山。又有东州山。又有白水山，白水出焉，而生白渊，昆吾之师所浴也。

有人名曰张弘，在海上捕鱼。海中有张弘之国，食鱼，使四鸟。

有人焉，鸟喙，有翼，方捕鱼于海。大荒之中，有人名曰骥[24]头。鲧[25]妻士敬，士敬子曰炎融，生骥头。

骥头人面鸟喙，有翼，食海中鱼，杖翼而行。维宜芑苣[26]，穋[27]杨是食。有骥头之国。

帝尧、帝喾、帝舜葬于岳山。爰有文贝、离俞、𩿨久、鹰、延维、视肉、熊、罴、虎、豹；朱木，赤枝、青华，玄实。有申山者。

大荒之中，有山名曰天台高山，海水南入焉。

有盖犹之山者，其上有甘柤，枝干皆赤，黄叶，白华，黑实。东又有甘华，枝干皆赤，黄叶。有青马，有赤马，名曰三骓。有视肉。

有小人，名曰菌人。

有南类之山。爰有遗玉、青马、三骓、视肉、甘华。百谷所在。

[1] 䟣：音触。

[2] 缗：音民。

[3] 蜮：音玉；又称短狐，似鳖，含沙射人，被射中则病死。

[4] 扜：音淤；挽，张。

[5] 颛顼：音专虚。

[6] 䟣：音触。

[7] 离俞：即离朱，见于《海外南经》，或为三足乌。

[8] 贾：鹰类动物。

[9] 委维：或为神延维，见于《海内经》。

[10] 帝药，八斋：天帝的仙药有八个屋子那么多。

[11] 属：连接。

[12] 汔：音气。

[13] 恝：音气。

[14] 隗：音伟。

[15] 痓：音至。

[16] 南极果，北不成，去痓果：语义不详，疑为巫师咒语。

[17] 缗：音民。

[18] 朌：音焚。

[19] 不绩不经：绩、经均指纺织、织布一类的行为。

[20] 不稼不穑：稼、穑均指农业劳作、耕种一类的行为。

[21] 蜮：音玉；又称短狐，似鳖，含沙射人，被射中则病死。

[22] 扜：音淤；挽，张。

[23] 㱙：音朽。

[24] 骥：音欢。

[25] 鲧：音滚。

[26] 芑苣：音起巨；黑色谷物。

[27] 穋：音求；黑色谷物。

卷十六·大荒西经

伏羲

伏羲是上古传说中的始祖神，人首蛇身，发明创造了八卦、文字和琴瑟等。《山海经》中并未提及伏羲。

女娲

女娲是上古传说中的创世神，人首蛇身，以黄泥造人，创造人类社会并建立婚姻制度。《山海经》中并未提及女娲。

女娲之肠

有神十人，名曰女娲之肠，化为神，处栗广之野，横道而处。

石夷

有人名曰石夷，来风曰韦，处西北隅以司日月之长短。

狂鸟

有五采之鸟，有冠，名曰狂鸟。

后稷

有西周之国，姬姓，食谷。有人方耕，名曰叔均。帝俊生后稷，稷降以百谷。稷之弟曰台玺，生叔均。叔均是代其父及稷播百谷，始作耕。

《大荒西经》：有人方耕，名曰叔均。

《大荒北经》：叔均言之帝，后置之赤水之北。叔均乃为田祖。

《海内经》：后稷是播百谷。稷之孙曰叔均，是始作牛耕。

叔均

北狄国人

有北狄之国。黄帝之孙曰始均，始均生北狄。

太子长琴

有榣山，其上有人，号曰太子长琴。颛顼生老童，老童生祝融，祝融生太子长琴，是处榣山，始作乐风。

青菟

有虫状如菟，胸以后者裸不见，青如猨状。

巫咸

有灵山，巫咸、巫即、巫朌、巫彭、巫姑、巫真、巫礼、巫抵、巫谢、巫罗十巫，从此升降，百药爰在。

《海外西经》：巫咸国在女丑北，右手操青蛇，左手操赤蛇。在登葆山，群巫所从上下也。

《海内西经》：开明东有巫彭、巫抵、巫阳、巫履、巫凡、巫相，夹窫窳之尸，皆操不死之药以距之。

巫即

巫盼

巫彭

巫姑

巫真

巫礼

巫抵

巫谢

巫罗

鸣鸟

有弇[1]州之国，五采之鸟仰天，名曰鸣鸟。爰有百乐歌儛之凤。

弇兹

西海陼中，有神，人面鸟身，珥两青蛇，践两赤蛇，名曰弇兹。

嘘

大荒之中，有山名曰日月山，天枢也。吴姖天门，日月所入。有神，人面无臂，两足反属于头上，名曰嘘。

重黎

颛顼生老童，老童生重及黎，帝令重献上天，令黎邛下地。

噎

下地是生噎，处于西极，以行日月星辰之行次。

天虞

有人反臂，名曰天虞。

常羲

有女子方浴月。帝俊妻常羲，生月十有二，此始浴之。

五色鸟

有玄丹之山。有五色之鸟，人面有发。

有玄丹之山。有五色之鸟，人面有发。爰有青鴍[2]、黄鷔[3]、青鸟、黄鸟，其所集者其国亡。

屏蓬

有兽，左右有首，名曰屏蓬。

白鸟

有白鸟，青翼，黄尾，玄喙。

天犬

昆仑神

西海之南，流沙之滨，赤水之后，黑水之前，有大山，名曰昆仑之丘。有神，人面虎身，有文有尾，皆白，处之。

寿麻

有寿麻之国。南岳娶州山女，名曰女虔。女虔生季格，季格生寿麻。寿麻正立无景[4]，疾呼无响。爰有大暑，不可以往。

夏耕之尸

有人无首，操戈盾立，名曰夏耕之尸。故成汤伐夏桀于章山，克之，斩耕厥[5]前。耕既立，无首，走[6]厥咎[7]，乃降于巫山。

吴回

有人名曰吴回，奇左，是无右臂。

三面人

大荒之中，有山，名曰大荒之山，日月所入。有人焉三面，是颛顼之子，三面一臂，三面之人不死。是谓大荒之野。

氐人国人

有氐人之国。炎帝之孙名曰灵恝[8]生氐人，是能上下于天。

鱼妇

有鱼偏枯，名曰鱼妇。颛顼死即复苏。风道北来，天及大水泉，蛇乃化为鱼，是为鱼妇。颛顼死即复苏。

𪅱鸟

有青鸟，身黄，赤足，六首，名曰𪅱[9]鸟。

大荒西经　原文

西北海之外,大荒之隅，有山而不合，名曰不周，有两黄兽守之。有水曰寒暑之水。水西有湿山，水东有幕山。有禹攻共工国山。

有国名曰淑士，颛顼之子。

有神十人，名曰女娲之肠，化为神，处栗广之野，横道而处。

有人名曰石夷，来风曰韦，处西北隅以司日月之长短。

有五采之鸟，有冠，名曰狂鸟。

有大泽之长山。有白氏之国。

西北海之外，赤水之东，有长胫之国。

有西周之国，姬姓，食谷。有人方耕，名曰叔均。帝俊生后稷，稷降以百谷[10]。稷之弟曰台玺，生叔均。叔均是代其父及稷播百谷，始作耕。有赤国妻氏。有双山。

西海之外，大荒之中，有方山者，上有青树，名曰柜[11]格之松，日月所出入也。

西北海之外，赤水之西，有先民之国，食谷，使四鸟。

有北狄之国。黄帝之孙曰始均，始均生北狄。

有芒山。有桂山。有榣山，其上有人，号曰太子长琴。颛顼生老童，老童生祝融，祝融生太子长琴，是处榣山，始作乐风。

有五采鸟三名：一曰皇鸟，一曰鸾鸟，一曰凤鸟。

有虫状如菟，胸以后者裸不见，青如猨状。

大荒之中，有山名曰丰沮玉门，日月所入。

有灵山，巫咸、巫即、巫朌、巫彭、巫姑、巫真、巫礼、巫抵、巫谢、巫罗十巫，从此升降，百药爰在。

西有王母之山、壑山、海山。有沃民之国，沃民是处。沃之野，凤鸟之卵是食，甘露是饮。凡其所欲，其味尽存[12]。爰有甘华、甘柤、白柳、视肉、三骓、璇瑰[13]、瑶碧、白木、琅玕、白丹、青丹，多银、铁。鸾凤自歌，凤鸟自舞，爰有百兽，相群是处，是谓沃之野。

有三青鸟，赤首黑目，一名曰大鵹，一曰少鵹，一名曰青鸟。

有轩辕之台，射者不敢西向射，畏轩辕之台。

大荒之中，有龙山，日月所入。有三泽水，名曰三淖[14]，昆吾[15]之所食也。

有人衣青，以袂[16]蔽面，名曰女丑之尸。

有女子之国。

有桃山。有䖟[17]山。有桂山。有于土山。

有丈夫之国。

有弇[18]州之国，五采之鸟仰天，名曰鸣鸟。爰有百乐歌儛之凤。

有轩辕之国。江山之南栖为吉。不寿者乃八百岁。

西海陼中，有神，人面鸟身，珥两青蛇，践两赤蛇，名曰弇兹。

大荒之中，有山名曰日月山，天枢也。吴姖天门，日月所入。有神，人面无臂，两足反属于头上，名曰嘘。颛顼生老童，老童生重及黎，帝令重献[19]上天，令黎印[20]下地。下地是生噎，处于西极，以行[21]日月星辰之行次[22]。

有人反臂，名曰天虞。

有女子方浴月。帝俊妻常羲，生月十有二，此始浴之。

有玄丹之山。有五色之鸟，人面有发。爰有青鴍[23]、黄鷔[24]、青鸟、黄鸟，其所集者其国亡。

有池，名孟翼之攻颛顼之池。

大荒之中，有山名曰鏖鏊钜[25]，日月所入者。

有兽，左右有首，名曰屏蓬。

有巫山者。有壑山者。有金门之山，有人名曰黄姖之尸。有比翼之鸟。有白鸟，青翼，黄尾，玄喙。有赤犬，名曰天犬，其所下者有兵。

西海之南，流沙之滨，赤水之后，黑水之前，有大山，名曰昆仑之丘。有神，人面虎身，有文有尾，皆白，处之。其下有弱水之渊环之，其外有炎火之山，投物辄然[26]。有人戴胜，虎齿，有豹尾，穴处，名曰西王母。此山万物尽有。

大荒之中，有山名曰常阳之山，日月所入。

有寒荒之国。有二人女祭、女薎。

有寿麻之国。南岳娶州山女，名曰女虔。女虔生季格，季格生寿麻。寿麻正立无景[27]，疾呼无响。爰有大暑，不可以往。

有人无首，操戈盾立，名曰夏耕之尸。故成汤伐夏桀于章山，克之，斩耕厥[28]前。耕既立，无首，走厥咎[29]，乃降于巫山。

有人名曰吴回，奇左，是无右臂。

有盖山之国。有树，赤皮枝干，青叶，名曰朱木。

有一臂民。

大荒之中，有山，名曰大荒之山，日月所入。有人焉三面，是颛顼之子，三面一臂，三面之人不死。是谓大荒之野。

西南海之外，赤水之南，流沙之西，有人珥两青蛇，乘两龙，名曰夏后开[30]。开上三嫔[31]于天，得《九辩》与《九歌》以下。此天穆之野，高二千仞，开焉得始歌《九招》。

有氐人之国。炎帝之孙名曰灵恝，灵恝生氐人，是能上下于天。

有鱼偏枯，名曰鱼妇。颛顼死即复苏。风道北来，天及大水泉，蛇乃化为鱼，是为鱼妇。颛顼死即复苏[32]。

有青鸟，身黄，赤足，六首，名曰𪇆[33]鸟。

有大巫山。有金之山。西南，大荒之中隅，有偏句、常羊之山。

[1] 弇：音眼。

[2] 鴍：音文。

[3] 鷔：音敖。

[4] 景：通影；影子。

[5] 厥：其；此处代指夏桀。

[6] 走：逃避。

[7] 咎：罪责。

[8] 恝：音契。

[9] 𪅱：音触。

[10] 降以百谷：把各种谷物从天界带到人间。

[11] 柜：音举。

[12] 凡其所欲，其味尽存：凡是想尝到的滋味，此处皆有。

[13] 璇瑰：玉名。

[14] 淖：音闹。

[15] 昆吾：上古时的部落。

[16] 袂：衣服袖子。

[17] 䖟：音萌。

[18] 弇：音眼。

[19] 献：托举。

[20] 印：通抑，向下按。

[21] 行：掌管。

[22] 行次：运行次序。

[23] 鴍：音文。

[24] 鷔：音敖。

[25] 鏖鏊钜：音敖奥巨。

[26] 然：通燃；燃烧。

[27] 景：通影；影子。

[28] 厥：其，此处代指夏桀。

[29] 走厥咎：走，逃避；咎，罪责。

[30] 夏后开：夏启，为避汉景帝刘启的名讳，改“启”为“开”。

[31] 嫔：通宾；做客。

[32] 颛顼死即复苏：颛顼趁蛇鱼变化未定之机，进入鱼的身体死而复生。

[33] 𪇆：音触。

卷十七·大荒北经

胡不与国人

有胡不与之国，烈姓，黍食。

蜚蛭

大荒之中，有山名曰不咸，有肃慎氏之国。蜚蛭[1]，四翼。

琴虫

有虫，兽身蛇身，名曰琴虫。

大青蛇

有大青蛇，黄头，食麈[2]。

叔歜国人

有叔歜[3]国，颛顼之子，黍食，使四鸟：虎、豹、熊、罴。

猎猎

有黑虫如熊状，名曰猎猎。

儋耳国人

有儋[4]耳之国，任姓，禺号子，食谷。

九凤

大荒之中，有山名曰北极天柜，海水北注焉。有神，九首人面鸟身，名曰九凤。

强良

又有神衔蛇操蛇，其状虎首人身，四蹄长肘，名曰强良。

女魃

有系昆之山者，有共工之台，射者不敢北乡。有人衣青衣，名曰黄帝女魃[5]。蚩尤作兵伐黄帝，黄帝乃令应龙攻之冀州之野。应龙畜水。蚩尤请风伯雨师，纵大风雨。黄帝乃下天女曰魃，雨止，遂杀蚩尤。魃不得复上，所居不雨。叔均言之帝，后置之赤水之北。叔均乃为田祖。魃时亡之，所欲逐之者，令曰：“神北行！”先除水道，决通沟渎。

风伯

雨师

赤水女子献

戎宣王尸

有赤兽，马状无首，名曰戎宣王尸。

少昊之子

有人一目，当面中生。一曰是威姓，少昊之子，食黍。

《海外北经》：一目国在其东，一目中其面而居。一曰有手足。

无继民

有无继民，无继民任姓，无骨子，食气、鱼。

犬戎

有神，人面兽身，名曰犬戎。

苗民

西北海外，黑水之北，有人有翼，名曰苗民。颛顼生骥头，骥头生苗民，苗民厘姓，食肉。

牛黎国人

有牛黎之国。有人无骨，儋耳之子。

大荒北经　原文

东北海之外，大荒之中，河水之间，附禺之山，帝颛顼与九嫔葬焉。爰有𩿨久、文贝、离俞、鸾鸟、凤鸟、大物、小物[6]。有青鸟、琅鸟、玄鸟、黄鸟、虎、豹、熊、罴、黄蛇、视肉、璿瑰、瑶碧，皆出于山。卫丘方员三百里，丘南帝俊竹林在焉，大可为舟。竹南有赤泽水，名曰封渊。有三桑无枝。丘西有沈渊，颛顼所浴。

有胡不与之国，烈姓，黍食。

大荒之中，有山名曰不咸，有肃慎氏之国。蜚蛭[7]，四翼。有虫，兽身蛇身，名曰琴虫。

有人名曰大人。有大人之国，厘[8]姓，黍食。有大青蛇，黄头，食麈。

有榆山。有鲧攻程州之山。

大荒之中，有山名曰衡天。有先民之山。有槃[9]木千里。

有叔歜[10]国，颛顼之子，黍食，使四鸟：虎、豹、熊、罴。有黑虫如熊状，名曰猎猎。

有北齐之国，姜姓，使虎、豹、熊、罴。

大荒之中，有山名曰先槛大逢之山，河济所入，海北注焉。其西有山，名曰禹所积石。

有阳山者。有顺山者，顺水出焉。有始州之国，有丹山。

有大泽方千里，群鸟所解[11]。

有毛民之国，依姓，食黍，使四鸟。禹生均国，均国生役采，役采生修鞈[12]，修鞈杀绰人。帝念之，潜为之国，是此毛民。

有儋[13]耳之国，任姓，禺号子，食谷。北海之渚中，有神，人面鸟身，珥两青蛇，践两赤蛇，名曰禺强。

大荒之中，有山名曰北极天柜，海水北注焉。有神，九首人面鸟身，名曰九凤。又有神衔蛇操蛇，其状虎首人身，四蹄长肘，名曰强良。

大荒之中，有山名曰成都载天。有人珥两黄蛇，把两黄蛇，名曰夸父。后土生信，信生夸父。夸父不量力，欲追日景[14]，逮之于禺谷。将饮河而不足也，将走大泽，未至，死于此。应龙已杀蚩尤，又杀夸父，乃去南方处之，故南方多雨。

又有无肠之国，是任姓。无继子，食鱼。

共工之臣名曰相繇，九首蛇身，自环，食于九土；其所歍[15]所尼[16]，即为源泽，不辛乃苦[17]，百兽莫能处。禹湮[18]洪水，杀相繇，其血腥臭，不可生谷，其地多水，不可居也。禹湮之，三仞[19]三沮[20]，乃以为池，群帝因是以为台。在昆仑之北。

有岳之山。寻竹生焉。

大荒之中，有名山曰不句，海水北入焉。

有系昆之山者，有共工之台，射者不敢北乡。有人衣青衣，名曰黄帝女魃[21]。蚩尤作兵伐黄帝，黄帝乃令应龙攻之冀州之野。应龙畜水。蚩尤请风伯雨师，纵大风雨。黄帝乃下天女曰魃，雨止，遂杀蚩尤。魃不得复上，所居不雨。叔均言之帝，后置之赤水之北。叔均乃为田祖。魃时亡[22]之，所欲逐之者，令曰：“神北行！”先除水道，决通沟渎[23]。

有人方食鱼，名曰深目民之国，昐姓，食鱼。

有钟山者。有女子衣青衣，名曰赤水女子魃。

大荒之中，有山名曰融父山，顺水入焉。有人名曰犬戎。黄帝生苗龙，苗龙生融吾，融吾生弄明，弄明生白犬，白犬有牝牡，是为犬戎，肉食。有赤兽，马状无首，名曰戎宣王尸。

有山名曰齐州之山、君山、鬵[24]山、鲜野山、鱼山。

有人一目，当面中生。一曰是威姓，少昊之子，食黍。

有继无民，继无民任姓，无骨[25]子，食气、鱼。

西北海外，流沙之东，有国曰中䡢[26]，颛顼之子，食黍。

有国名曰赖丘。有犬戎国。有神，人面兽身，名曰犬戎。

西北海外，黑水之北，有人有翼，名曰苗民。颛顼生骥头，骥头生苗民，苗民厘姓，食肉。有山名曰章山。

大荒之中，有衡石山、九阴山、灰野之山，上有赤树，青叶赤华，名曰若木。

有牛黎之国。有人无骨，儋耳之子。

西北海之外，赤水之北，有章尾山。有神，人面蛇身而赤，身长千里，直目正乘[27]，其瞑乃晦[28]，其视乃明，不食不寝不息，风雨是谒[29]。是烛九阴，是谓烛龙。

[1] 蜚蛭：翡至。

[2] 麈：音主；鹿。

[3] 歜：音触。

[4] 儋：音丹。

[5] 魃：音拔。

[6] 大物、小物：皆指陪葬之物。

[7] 蜚蛭：音翡至。

[8] 厘：音西；通僖。

[9] 槃：音盘。

[10] 歜：音触。

[11] 群鸟所解：各种鸟类在此更换羽毛。

[12] 鞈：音革。

[13] 儋：音丹。

[14] 景：通影。

[15] 歍：音巫；呕吐。

[16] 尼：停留，止息。

[17] 不辛乃苦：不是辛辣就是苦，气味强烈。

[18] 湮：堵塞。

[19] 仞：通牣；填充。

[20] 沮：塌陷。

[21] 魃：音拔。

[22] 亡：逃亡。

[23] 渎：沟渠。

[24] 鬵：音前。

[25] 无骨：即下文的牛黎之国。

[26] 䡢：音扁。

[27] 直目正乘：眼睛竖生，眼皮是两条直缝。

[28] 其瞑乃晦：闭眼即是黑夜。

[29] 谒：通噎；吞食。

卷十八·海内经

朝鲜国人

东海之内，北海之隅，有国名曰朝鲜。

雷祖

韩流

黄帝妻雷祖，生昌意。昌意降处若水，生韩流。韩流擢[1]首、谨耳、人面、豕喙、麟身、渠股[2]、豚止[3]，取淖子曰阿女，生帝颛顼。

柏高

华山青水之东，有山名曰肇山。有人名曰柏高，柏高上下于此，至于天。

蝡蛇

灵山，有赤蛇在木上，名曰蝡[4]蛇，木食。

鸟氏

有盐长之国。有人焉鸟首，名曰鸟氏。

赣巨人

南方有赣巨人，人面长臂，黑身有毛，反踵，见人则笑，唇蔽其面，因可逃也。

黑人

又有黑人，虎首鸟足，两手持蛇，方啖[5]之。

嬴民

有嬴民，鸟足。

《大荒东经》：有因民国，勾姓，黍食。

延维

有神焉，人首蛇身，长如辕，左右有首，衣紫衣，冠旃[6]冠，名曰延维，人主得而飨食之，伯[7]天下。

𡹤狗

又有青兽如菟，名曰𡹤狗。

翳鸟

有五采之鸟，飞蔽一乡，名曰翳鸟。

相顾之尸

北海之内，有反缚盗械、带戈常倍之佐，名曰相顾之尸。

伯夷父

伯夷父生西岳，西岳生先龙，先龙是始生氐羌，氐羌乞姓。

氐羌

赤胫民

有大玄之山。有玄丘之民。有大幽之国。有赤胫之民。

钉灵国人

有钉灵之国，其民从膝以下有毛，马蹄善走。

鼓延

炎帝之孙伯陵，伯陵同吴权之妻阿女缘妇，缘妇孕三年，是生鼓、延、殳[8]。殳始为侯，鼓、延是始为钟，为乐风。

殳

鲧

黄帝生骆明，骆明生白马，白马是为鲧。

般

少皞生般，般是始为弓矢。

番禺

帝俊生禺号，禺号生淫梁，淫梁生番禺，是始为舟。番禺生奚仲，奚仲生吉光，吉光是始以木为车。

吉光

晏龙

帝俊生晏龙，晏龙是为琴瑟。

《大荒东经》：帝俊生晏龙，晏龙生司幽。

义均

帝俊生三身，三身生义均，义均是始为巧倕[9]，是始作下民百巧。

大比赤阴

大比赤阴，是始为国。

共工

术器

炎帝之妻，赤水之子听訞[10]生炎居，炎居生节并，节并生戏器，戏器生祝融。祝融降处于江水，生共工。共工生术器，术器首方颠，是复土壤，以处江水。共工生后土，后土生噎鸣，噎鸣生岁十有二。

噎鸣

海内经　原文

东海之内，北海之隅，有国名曰朝鲜；天毒[11]，其人水居[12]，偎人爱人[13]。

西海之内，流沙之中，有国名曰壑市。

西海之内，流沙之西，有国名曰氾叶。

流沙之西，有鸟山者，三水出焉。爰有黄金、璿瑰、丹货、银铁，皆流于此中。又有淮山，好水出焉。

流沙之东，黑水之西，有朝云之国、司彘之国。黄帝妻雷祖，生昌意。昌意降处若水，生韩流。韩流擢[14]首、谨耳、人面、豕喙、麟身、渠股[15]、豚止[16]，取淖子曰阿女，生帝颛顼。

流沙之东，黑水之间，有山名不死之山。

华山青水之东，有山名曰肇山。有人名曰柏高，柏高上下于此，至于天。

西南黑水之间，有都广之野，后稷葬焉。其城方三百里，盖天地之中，素女所出也。爰有膏菽、膏稻、膏黍、膏稷，百谷自生，冬夏播琴[17]。鸾鸟自歌，凤鸟自儛，灵寿实华[18]，草木所聚。爰有百兽，相群爰处。此草也，冬夏不死。

南海之外，黑水青水之间，有木名曰若木，若水出焉。

有禺中之国。有列襄之国。有灵山，有赤蛇在木上，名曰蝡[19]蛇，木食。

有盐长之国。有人焉鸟首，名曰鸟氏。

有九丘，以水络之：名曰陶唐之丘、叔得之丘、孟盈之丘、昆吾之丘、黑白之丘、赤望之丘、参卫之丘、武夫之丘、神民之丘。有木，青叶紫茎，玄华黄实，百仞无枝，上有九欘[20]，下有九枸[21]，其实如麻，其叶如芒。大皞[22]爰过，黄帝所为。

有窫窳，龙首，是食人。有青兽，人面，名曰猩猩。

西南有巴国。大皞生咸鸟，咸鸟生乘厘，乘厘生后照，后照是始为巴人。

有国名曰流黄辛氏，其域中方三百里，其出是尘土。有巴遂山，渑水出焉。

又有朱卷之国。有黑蛇，青首，食象。

南方有赣巨人，人面长臂，黑身有毛，反踵，见人则笑，唇蔽其面，因可逃也。

又有黑人，虎首鸟足，两手持蛇，方啖[23]之。

有嬴[24]民，鸟足。有封豕[25]。

有人曰苗民。有神焉，人首蛇身，长如辕，左右有首，衣紫衣，冠旃[26]冠，名曰延维，人主得而飨食之，伯[27]天下。

有鸾鸟自歌，凤鸟自舞。凤鸟首文曰德，翼文曰顺，膺文曰仁，背文曰义，见则天下和。

又有青兽如菟，名曰𡹤[28]狗。有翠鸟。有孔鸟。

南海之内，有衡山，有𡹤山，有桂山。有山名三天子之都。

南方苍梧之丘，苍梧之渊，其中有九嶷[29]山，舜之所葬，在长沙零陵界中。

北海之内，有蛇山者，蛇水出焉，东入于海。有五采之鸟，飞蔽一乡，名曰翳鸟[30]。又有不距之山，巧倕[31]葬其西。

北海之内，有反缚盗械、带戈常倍之佐[32]，名曰相顾之尸。

伯夷父生西岳，西岳生先龙，先龙是始生氐羌，氐羌乞姓。

北海之内，有山，名曰幽都之山，黑水出焉。其上有玄鸟、玄蛇、玄虎、玄狐蓬尾。有大玄之山。有玄丘之民。有大幽之国。有赤胫[33]之民。

有钉灵之国，其民从膝以下有毛，马蹄善走。

炎帝之孙伯陵，伯陵同[34]吴权之妻阿女缘妇，缘妇孕三年，是生鼓、延、殳[35]。始为侯，鼓、延是始为钟，为乐风。

黄帝生骆明，骆明生白马，白马是为鲧。

帝俊生禺号，禺号生淫梁，淫梁生番禺，是始为舟。番禺生奚仲，奚仲生吉光，吉光是始以木为车。

少皞生般，般是始为弓矢。

帝俊赐羿彤弓素矰[36]，以扶下国，羿是始去恤下地之百艰[37]。

帝俊生晏龙，晏龙是为琴瑟。

帝俊有子八人，是始为歌舞。

帝俊生三身，三身生义均，义均是始为巧倕，是始作下民百巧。后稷是播百谷。稷之孙曰叔均，是始作牛耕。大比赤阴，是始为国。禹、鲧是始布土，均定九州。

炎帝之妻，赤水之子听訞[38]生炎居，炎居生节并，节并生戏器，戏器生祝融。祝融降处于江水，生共工。共工生术器，术器首方颠[39]，是复土壤[40]，以处江水。共工生后土，后土生噎鸣，噎鸣生岁十有二。

洪水滔天。鲧窃帝之息壤[41]以堙洪水，不待帝命。帝命祝融杀鲧于羽郊。鲧复生禹。帝乃命禹卒布土以定九州。

[1] 擢：长。

[2] 渠股：两腿长在一起。

[3] 豚止：猪蹄。

[4] 蝡：音如。

[5] 啖：音旦；吃，咀嚼。

[6] 旃：音沾；红色。

[7] 伯：通霸。

[8] 殳：音书。

[9] 巧倕：尧时巧匠；倕，音垂。

[10] 訞：音妖。

[11] 天毒：即天竺，今印度。

[12] 水居：水边居住；印度南临印度洋。

[13] 偎人爱人：对人怜悯慈爱。

[14] 擢：长。

[15] 渠股：两腿长在一起。

[16] 豚止：猪蹄。

[17] 播琴：播种。

[18] 灵寿实华：灵寿，即椐树；实，即果实；华，即开花。

[19] 蝡：音如。

[20] 欘：音竹；弯曲的树枝。

[21] 枸：音渠；盘错的树根。

[22] 大皞：即太昊。

[23] 啖：音旦；吃，咀嚼。

[24] 嬴：音迎。

[25] 封豕：大野猪。

[26] 旃：音沾；红色。

[27] 伯：通霸；主宰。

[28] 𡹤：通菌。

[29] 嶷：音疑。

[30] 翳鸟：凤凰。

[31] 巧倕：尧时巧匠；倕，音垂。

[32] 常倍之佐：图谋叛乱之徒；倍，通背，背叛。

[33] 赤胫：小腿为红色。

[34] 同：私通。

[35] 殳：音书。

[36] 彤弓素矰：红色的弓和带有白色羽毛的箭；矰，音增。

[37] 恤下地之百艰：救济人世间的各种困苦。

[38] 訞：音妖。

[39] 首方颠：头顶又方又平。

[40] 是复土壤：恢复了祝融的所有土地。

[41] 息壤：一种可以自我生长的土壤。